
Comunicat al USR 


Lb ZIUA de 18 iulie 2011 a avut loc şedinţa Comitetului 
Director al USR, cu participarea preşedinţilor de filiale. Şedinţa 
a fost condusă de preşedintele UsR. Cu acest prilej, au fost luate 
în discuţie o sumă de probleme importante, unele curente. Au 
fost trecute în revistă principalele programe ale USR din primul 
trimestru al anului. Au fost acordate două indemnizaţii de merit. 
A fost prezentat un raport de activitate la finele primului tri- 
mestru 2011, care poate fi citit pe site-ul USR. Au fost discutate 
propuneri de modificare a regulamentului premiilor USR, precum 
şi a unor prevederi statutare referitoare la juriile de nominaliza- 
re şi de premiere. S-a hotărât reluarea discuţiei la consiliul din 
septembrie şi stabilirea unui termen pentru dezbateri privitoare 
la Statut. 

Comitetul Director a discutat şi posibilitatea susţinerii finan- 
ciare a publicării unor volume la Cartea Românească, alese de un 
juriu USR din opere ale scriitorilor români de azi. 

S-a hotărât publicarea pe site a tuturor iniţiativelor şi proiec- 
telor USR, spre informarea membrilor USR care au exprimat în 
vremea din urmă critici şi rezerve față de USR. S-a hotărât, de ase- 
menea, inițierea unui dialog cu aceştia, în vederea clarificări tutu- 
ror problemelor î în discuţie. 

= 


Raport de activitate 


OMITETUL DIRECTOR - cu participarea preşedinţilor de filia- 

le — din 19 iulie a.c. a fost informat de activitatea USR şi a 
filialelor din primul semestru al anului 2011. Reuniunea a fost 
convocată şi în ideea de a răspunde acuzațiilor din ultima vreme 
ale unor membri ai USR, nemulţumiţi de o pretinsă lipsă de trans- 
parentá a conducerii. Menţionăm că informaţiile cu pricina au fost 
aduse periodic la cunoștința Comitetului Director şi a Consiliului 
USR şi publicate pe site-ul USR. S-a considerat necesară reluarea 
lor, tocmai spre a elimina orice suspiciune legată de lipsa de acti- 
vitate a USR (aceasta fiind cea mai blândă dintre acuzaţii, pe cele- 
lalte lăsându-le pe seama conştiinţei celor care le-au fácut!). 

În programul actualei conduceri a USR s-a aflat redefinirea 
raporturilor dintre USR şi statul român, cu alte cuvinte, punerea 
statului în faţa obligaţiilor care îi revin prin lege referitoare la 
cultura vie de azi, patrimoniul de mâine. Din decembrie 2010, 
Guvernul României a început alocarea unei sume imporatante pen- 
tru susţinerea publicaţiilor culturale, ale USR, ca şi ale altor uni- 
uni de creatori. În aceste condiţii, USR poate finanța i în totalitate 
revistele România litermă, Luceafărul de dimineață, Viața romá- 
nească, Ramuri, Orizont, Helikon, Steaua, Convorbiri literare, 
Apostrcf, aflate în proprietatea sa. De asemenea, USR sprijină finan- 
ciar şi revistele Secolul xxr, Euphorion si Memoria. Prin fonduri atra- 
se, USR a reușit, într-un an de austeritate, să mărească la un nivel 
decent salariile angajaţilor revistelor, precum şi fondul de colaborări. 
Trebuie reamintit şi faptul că USR a încheiat anul financiar trecut 
fără pierderi sau datorii. 

În pofida crizei, care n-a cruțat nici USR, au fost menținute (ba 
chiar sporite ca număr) indemnizaţiile de merit şi suplimentul 
de pensie. Un nou proiect al legii taxei de timbru, inițiat de USR, 
menit, între altele, să împiedice frauda fiscală şi să corecteze tex- 
tul anterior, devenit insuficient odată cu diversificarea tipurilor de 
carte şi de difuzare, a trecut de votul Senatului şi se numără prin- 
tre urgentele Camerei Deputaţilor în sesiunea din toamnă. 

USR a reuşit să finanţeze, din fonduri proprii sau atrase, un 
număr de programe, chiar dacă mai puţine decât înainte de 2008. 
E vorba de premiile anuale, cele mai importante din punct de 
vedere profesional din ţară şi totodată într-unul din cuantumuri- 
le cele mai ridicate, de lecturile publice (200 în 2011), de indem- 
nizatiile de călătorie în străinătate ale membrilor USR invitati de 
asociaţii, instituţii sau persoane în interes literar (46 de indem- 
nizatii în acest an) sau de schimburi culturale (5 in 2011). Alte 
programe, unele cu sprijinul autorităţilor locale, au fost: Colocviul 
anual al tinerilor scriitori, de la Alba Iulia, o expoziţie itinerantă 
cu fotografii ale lui Ion Cucu, două ediţii, în Bucureşti şi în ţară, 
ale Târgului alternativ de carte, Lansările de la Miezul Nopții, cu 
ocazia Nopţii Muzeelor, la care au trecut prin sediul USR peste 800 
de persoane, Festivalul Eminescu de la Botoşani, Festivalul 
„Arghezi“ de la Târgu-Jiu, Festivalul „Bacovia“ de la Bacău, 
Festivalul international din zonele de confluență etnică de la 

Timişoara, Serile Antares de la Galaţi, Congresul National de 
Poezie de la Botoşani, Zilele „Convorbirilor literare“ de la Iaşi, 
Tabăra de creaţie de la Săvârşin, Colocviul „Iustin Panta* de la 
Sibiu, Simpozionul „Cercul Literar“ de la Sibiu, a doua ediţie a 
colocviului de literatură pentru copii şi tineret „Cezar Petrescu“ 
de la Buşteni, finanţat de USR şi primăria oraşului-gazdă, mani- 
festări permanente precum Clubul Drmaturgilor şi Clubul de 
Proză ale ASB, ultimul în colaborare cu MNLR. USR a alocat acestor 
din urmă programe aproape 70.000 de lei. Să nu uităm progra- 
me care nu ne-au costat niciun leu, cum ar fi Ora de română, prin 
care nouă scriitori din toate generaţiile s-au întâlnit cu elevi şi 
profesori, sau conferinţe ale unor scriitori reputați în Sala cu 
Oglinzi de la sediul central al USR, a doua ediţie a Colocviului 
de Literatură SF si Fantasy şi iniţierea premiilor „Ion Hobana“ de 
către ASB, cu sprijinul MCPN, şi prima ediţie a Colocviului secţiei 
de critică a ASB, finanţat de Primăria sectorului 2 Bucureşti. Am 
continuat şi concursul de manuscrise pentru tineri sub 35 de 
ani, operele selectate urmând a fi tipărite de Cartea Românească. 

Unul dintre cele mai importante evenimente anuale este 
Festivalul Zile şi Nopți de Literatură de la Neptun-Mangalia, festi- 
val cu participare internaţională, aflat în iunie 2011 la a 10-a 
ediţie, cu premii în valoare de 15.000 de euro, din care MCPN si 
Primăria Mangalia au acoperit 13.000, iar USR 2.000. Un alt con- 
tributor tradiţional a fost Institutul Cultural Român. Reamintim 
că Marele premiu a revenit anul acesta lui Milan Kundera şi că 
printre laureatii din alti ani se numără doi laureati Nobel. 

USR a acordat ajutoare sociale, unele de urgenţă, membrilor săi 
sau urmaşilor lor în valoare de aproximativ 130.000 de lei. 

Au fost încheiate lucrările de renovare şi de amenajare a spatiu- 
lui de la Casa Vernescu din Calea Victoriei 133. 

Acestea şi altele sunt dovada faptului că USR nu se află nici în 
criză, nici în vrie, după cum au afirmat unii dintre contestatarii 
noştri. Le ţinem tuturor la dispoziţie datele necesare. Totul, fireşte, 
cu prezumția de buná-credintá din partea celor pe care îi intere- 
sează, dintr-un motiv sau altul, soarta USR. 

PUNCTE DE REPER 


N ULTIMII douăzeci de ani a primit con- 

tur, la confluenţa judecăților unor cerce- 
tátori din ţară şi din străinătate, o anumită 
reprezentare asupra locului operei filosofi- 
ce a lui Blaga în cultura epocii, precum şi 
asupra mesajului pe care îl transmite ea ge- 
neraţiilor viitoare. In această reprezentare, 
sistemul lui Blaga, cu deosebire Spațiul mio- 
vitic, ne este înfăţişat drept o legitimare, 
desigur înaltă prin resursele intelectuale pe 
care le mobilizează, dar totodată transpa- 
rentă în finalitátile ei ultime, a nationalis- 
mului românesc, ca ideologie politică. Cu 
trecerea timpului, imaginea unui Blaga teo- 
retician sui-generis al naţionalismului şi au- 
tohtonismului tinde să devină un loc co- 
mun. Dacă ţinem seama de frecvenţa cu 
care sunt reluate pronuntári în acest sens, 
nu ar trebui să ne mire dacă în scurt timp 
O asemenea imagine va deveni un clişeu al 
publicisticii curente şi îşi va găsi ecoul până 
în manualele şcolare. 

Voi cita câteva afirmaţii dintr-o recentă 
lucrare de sinteză asupra istoriei moderne 
a României, care evidenţiază, dincolo de 
nuanţe, o convergenţă semnificativă a jude- 
cátilor. Cercetătorul francez Alexandre Es- 
cudier, referindu-se la tendinţe „care au 
exercitat o puternică influență din punct de 
vedere structural asupra semanticii so- 
cial-politice româneşti“, menţionează „se- 
mantica istorică a «comunităţii ţărăneşti», 
a «satului românesc», ca «loc originar al 
románismului», a «spaţiului mioritic» (L. 
Blaga)...“ În acelaşi volum, istoricul ger- 
man Hans-Christian Maner, referindu-se la 
epoca interbelică, după ce observă că tonul 
discuţiei dintre istorici cu privire la relația 
dintre tradiţie şi modernitate a fost unul 
moderat, scrie: „Tonuri naţionaliste se fă- 
ceau auzite mai mult la filosofi, criticii lite- 
rari şi teologi (cum erau Nae Ionescu, Ni- 
chifor Crainic, Lucian Blaga, Mircea Eliade 
sau Mircea Vulcănescu)“.” Constatám cá 
autorul asociază in mod neproblematic „na- 
tionalismul* lui Blaga cu cel al unor ideo- 
logi de orientare extremistá, cum au fost 
Nae Ionescu si Nichifor Crainic. În sfârşit, 
cercetătorul maghiar Balázs Trencsényi, deşi 
subliniază că Blaga „nu a acceptat niciodată 
«tălmăcirea» politică a conceptelor lui în 
cadrul unui nationalism integral, care sub- 
minează rolul individualitátii creatoare“, 
afirmă totuşi că acesta „a formulat un pro- 
iect radical autohtonist-filosofic...“* Chiar 
şi un istoric atât de ponderat cum este 
Keith Hitchins, deşi recunoaşte că, spre 
deosebire de raportarea lui Crainic la cul- 
tura satului, care a fost una „naționalistă“, 
cea a lui Blaga a fost „filosofică“, că Blaga 
„Du a vrut să permanentizeze trecutul“, cá 

el „nu s-a interesat de politică, nici n-a cáu- 
tat căile de aplicare a ideilor sale pentru so- 
lutionarea problemelor sociale“, vorbeşte 
despre „autohtonismul lui Blaga“.* Această 
expresie este folosită îndeobşte pentru a 
contrapune cultura tradiţională a satului 
românesc culturii occidentale moderne şi a 
sublinia, totodată, superioritatea celei din- 
tái. În a sa Istorie critică a literaturii romá- 
ne, Nicolae Manolescu nu se distanțează de 
această perspectivă, constatând un „accent 
naţionalist“, acelaşi în Spațiul mioritic şi în 
Sentimentul românesc al ființei a lui Con- 
stantin Noica. 

Unii dintre cei care se raportează critic 
faţă de ceea ce apreciază că reprezintă ori- 
entarea naționalistă, autohtonistá sau etni- 
cistá a gándirii lui Blaga au formulat si anu- 
mite reflectii privitoare la rádácinile si 
motivatiile acestei orientári. S-a sustinut 
astfel cá imboldul adánc activ in constructia 
sistemului filosofic al lui Blaga ar fi fost 
„salvarea“ culturii populare a satului romá- 
nesc, ca formă originală de viaţă spirituală, 
de influenţele distrugătoare ale moderniză- 
rii. Consideratiile lui Blaga privitoare la 
relaţia dintre „cultura minoră“ şi „cultura 
majoră“ ar trebui să fie citite în acest regis- 
tru. Ele ar tinti la înfăptuirea unei impo- 
sibile împletiri armonioase a tradiției şi mo- 
dernităţii. De pildă, etnologul Claude 
Karnoouh scrie că Blaga ar fi perceput acut 
„contradicţia insurmontabilá* dintre cultu- 
ra planetară a Vestului şi cultura populară 
ţărănească românească şi că filosofia lui ar 

utea fi înţeleasă drept „o încercare dispe- 
rată“ de a aboli această contradicţie.” Toate 
acestea afirmă sau sugerează unul şi acelaşi 
lucru: asocierea filosofiei lui Blaga cu o 
anumită poziţie politică şi ideologică, şi 
anume cu o poziţie care nu este acceptată 
astăzi de opinia publică liberală. 

Ceea ce îmi propun să arăt este că pen- 
tru a aprecia pertinenta judecăților cu pri- 
vire la „naționalismul“ sau „autohtonismul“ 
filosofiei lui Blaga, atât de către admirato- 
rii ei, cât şi de cei mai neinduplecati critici, 
va trebui să răspundem în prealabil la unele 
întrebări: Ce loc ocupă nationalul si etni- 
cul în sistemul de ansamblu al filosofiei sale 
a culturii? Ce semnificaţie primesc, în acest 
sistem, concepte ca popor, neam, etnie sau 
naţiune? Are abordarea blagiană a temei 
nationalului vreo implicatie în sfera ideo- 
logiei, şi care anume ar fi aceasta? Nădăj- 
duiesc că încercarea de a da un răspuns clar 
unor asemenea întrebări poate risipi anu- 
mite confuzii şi indica sensul în care unele 
dispute sunt lipsite de obiect. 


A : Z 
koy CADRULUI ideatic în care 
s-a constituit sistemul lui Blaga cere un 


efort de transpunere într-o lume apusă. 
Blaga a încetat din viață acum o jumătate 
de secol, dar modul său de a gândi şi de a 
simţi poartă pecetea puternică a unor moti- 
ve influente în cultura central-europeană de 
limbă germană, de la sfârşitul secolului al 
XIX-lea şi de la începutul secolului XX. In- 
tr-un mod general, chiar dacă destul de vag, 
aceste motive pot fi caracterizate ca având 
o sorginte şi o coloratură romantice. 

Creaţia a fost, în viziunea lui Blaga, sen- 
sul existenţei colectivitátilor şi împlinirea 
individului, ca fiinţă omenească deplină. 
Filosoful îi urma astfel pe marii romantici, 
care situau creația deasupra tuturor valori- 
lor, chiar şi a valorilor morale. Din aceas- 
tă perspectivă vom putea înţelege mai bine 
acea distincţie netă dintre existenţa omului 
în mister şi pentru revelarea misterului şi 
existenţa pentru conservare, securitate şi 
confort, distincţie care constituie temelia 
sistemului lui Blaga. Suntem în faţa unui 
veritabil laitmotiv, care revine continuu, de-a 
lungul tuturor trilogiilor.* Nu ştim dacă 
Blaga a avut cunoştinţă de viaţa şi opera 
acelui romantic exaltat care a fost vienezul 
Otto Weininger.” Oricum, continua si insis- 
tenta evocare a menirii creatoare a omului, 
ce ne întâmpină în tot ce a scris Blaga, 
aduce aminte de Weininger, care socotea 
creaţia drept singurul tel al vieţii unei fiinţe 
omeneşti pe deplin dezvoltate. Weininger a 
fost cel care, prin ultimul act al vieţii sale, 
şi-a asumat concluzia extremă a reprezen- 
tării sale romantice exacerbate asupra sen- 
sului vieţii omului: „Fii geniu ori dispari!“. 
Cred că George Gană, unul dintre cei mai 
buni cunoscători şi pertinenti comentatori 
ai operei lui Blaga, era îndreptăţit să scrie 
că aceasta poate fi privită drept „un discurs 
despre creație, amplu desfăşurat, probabil 
cel mai susținut şi complex articulat din câ- 
te s-au încercat vreodată“.5 

Merită menţionat, chiar şi în treacăt, că 
numai din această perspectivă vom putea 
înţelege locul pe care îl ocupă tema demo- 
nicului şi lucifericul în gândirea lui Blaga. 
Şi că pentru Blaga creaţia era inseparabilă 
de acea valoare care este libertatea de gân- 
dire şi expresie. Convingerea lui statornică 
a fost aceea că tocmai creaţia reprezintă ex- 
presia şi afirmarea majoră a libertăţii uma- 
ne. Suprimarea libertăţii de gândire i-a apă- 
rut drept cea mai rea şi cea mai de temut 
dintre opresiunile pe care le poate suferi 
omul ca fiinţă pe deplin dezvoltată, iar re- 
negarea propriei creaţii drept cea mai repro- 
babilă înfăţişare pe care o poate lua nega- 
rea de sine. În acest sens putem, cred cu, 
citi mai bine un pasaj din răspunsul pe care 
l-a dat Blaga, în ultimii ani ai vieții, răstăl- 
măcirii politice a gândirii sale în romanul 


lui Mihai Beniuc Pe muchie de cuţit. Subli- 
niind că a văzut în libertatea de gândire 
„premisa oricărei culturi“, Blaga făcea ur- 
mătoarea remarcă, referindu-se la atacuri- 
le unor teologi ortodocși împotriva cărții 
sale Rel gie și :pirit, apărută în 1942 şi incri- 
minată atunci drept „o carte bolşevică“: 
„Cartea mea nu era bolşevică. Era cartea 
unui om care gândea liber şi nu voia să se 
«angajeze» în nicio mişcare instituțională 
ce ar fi manifestat tendinţa de suprimare a 
libertăţii de gândire“. Propriul său sistem 
de gândire, Blaga îl caracteriza astfel: 


Nu am acordat acestei filosofii carate „dog- 
matice“, dimpotrivă, la fiecare pas spuneam 
că este vorba, ba de un mit, ba despre o 
„teorie“, ba despre o „ipoteză“, ba despre 
o simplă „părere“. Toată opera mea filoso- 
fică o puneam astfel în perspectiva unui anu- 
me „relativism“. Şi dacă astăzi mai ţin la ea, 
este încă tot din această perspectivă: tin la 
ea nu ca la o „dogmă“, ci ca la un rod al li- 
bertăţii mele de gândire.” 


Putin implicat in problematica socială, 
Blaga era înclinat să judece regimurile poli- 
tice în primul rând din punctul de vedere 
al poziţiei acestora faţă de manifestarea li- 
beră a gândirii creatoare. Iar ostilitatea lui 
faţă de regimul instaurat în România după 
1945 trebuie să fie văzută, înainte de toate, 
în această lumină.” 

Putem identifica în gândirea lui Blaga 
şi alte teme de origină romantică, solidare 
cu cea pe care am prezentat-o. Una dintre 
ele este localizarea puterilor creatoare ale 
spiritului în inconştient. Romantismul, su- 
blinia Blaga, acordă inconştientului „O 
amploare cosmotică“.!! Respingând con- 
ceptii mai noi asupra inconştientului drept 
„tărâm al dezordinii si haosului“, aborda- 
rea de inspiraţie romantică a pledat „în fa- 
voarea unui inconştient cosmotic şi în fa- 
voarea chiar a unui nous inconştient“. Este 
important să clarificăm consecinţele acestei 
credinţe. Identificarea spiritului inconştient 
drept focar şi sursă a tuturor puterilor crea- 
toare poate să dea socoteală de diversitatea 
ireductibilă a culturilor colectivitátilor ome- 
neşti. Ceea ce desparte marile culturi isto- 
rice va fi atribuit în mare măsură acţiunii 
modelatoare a unui fond anonim. Cele mai 
elaborate operaţii ale raţiunii nu pot şterge 
pe deplin pecetea pe care o pune incon- 
ştientul colectiv asupra plăsmuirilor minţii 
omeneşti. 

O altă temă romantică, strâns legată de 
aceasta, este cea a inspiraţiei populare a ma- 
rii creaţii culte. De unde si interesul atât de 
caracteristic al mişcării romantice pentru 
mitologiile arhaice şi toate celelalte mani- 
festări ale gândirii populare, un interes viu 
şi puternic la Blaga de-a lungul întregii sale 
vieţi. Când califică miturile, în calitatea lor 
de „plăsmuiri de intenţie revelatoare“, drept 
primele manifestări ale unei culturi şi afir- 
mă că mitologia este întâia mare întruchi- 
pare a acelor „categorii abisale“ care alcă- 
tuiesc matricea stilistică a unui popor sau a 
unui grup de popoare, Blaga relevă influ- 
enta pe care a exercitat-o filosofia roman- 
ticá asupra orientárii gándirii sale. El nu a 
reluat însă pur şi simplu această temă. 
Blaga i-a conferit contururi şi accente per- 
sonale, caracterizând cele mai originale pro- 
ductii ale geniului creator drept „sublimări“ 
şi „monumentalizări“ ale unei orientări a 
gândirii şi sensibilităţii prezente în cele mai 
reprezentative creaţii ale culturii populare. 
Şi prețuirea atât de romantică a origina- 

lităţii la Blaga va putea fi mai bine înţeleasă 
din perspectiva acestei concepții asupra sur- 
selor specificitátii. Localizarea puterilor 
creatoare ale spiritului colectiv şi individual 
în inconştient are şi un alt corolar, și anume 
existenţa unei unități de viziune și atitudi- 
ne spirituală în toate creaţiile culturii: mit, 
religie, arte, filosofie, ştiinţă, gândire poli- 
tică şi juridică. În elaborarea pe care a dat-o 
acestei teme, Blaga a pornit, cum se ştie, de 
la analizele unor istorici ai artei din spaţiul 
culturii germane, îndeosebi de la contri- 
buţiile unor morfologi ai culturii ca Leo 
Frobenius şi Oswald Spengler. 


E COORDONATELE $i în direcțiile indi- 
Pa de aceste teme, Blaga a construit 
un sistem filosofic integral si un sistem de 
filosofie a culturii, caracterizate printr-un 
inalt grad de coerentá si inchidere. In acest 
cadru, nationalul, etnicul, poporul sunt ca- 
racterizate drept entitáti culturale. Ele pri- 
mesc o determinare exclusiv din aceastá 
perspectivá. In cele ce urmeazá imi propun 
sá ofer cáteva indicatii care sustin aceastá 
afirmaţie. 

Conceptul central al filosofiei culturii 
a lui Blaga este, cum se ştie, stilul, caracte- 


rizat prin ceea ce el numeşte „matricea sti- 
listică“ a unei culturi. Componentele matri- 
cei stilistice sunt un ansamblu de factori în 
strânsă întrepătrundere, ale căror caracteris- 
tici exprimă atributele distinctive ale spi- 
ritului inconştient propriu unei anumite 
comunităţi. Principalele elemente constitu- 
tive ale matricei stilistice, în prezentarea pe 
care i-o dă Blaga, sunt orizontul spaţial şi 
temporal inconştient, accentul pozitiv sau 
negativ, atitudinile numite „anabasice“ şi 
„catabasice“, precum si názuinta formativă. 
Caracteristicile distinctive ale acestor ele- 
mente sunt imprimate în toate creaţiile spi- 
ritului colectiv sau individual. Drept conti- 
nuturi inconştiente, ele răzbat în conştiinţă. 
In timp ce determinarea stilistică a oricărei 
creații a minţii omeneşti este dată de fac- 
tori localizati în spiritul inconştient, perce- 
perea particularitátilor stilului plásmuirilor 
creatoare este o activitate constientá. Crea- 
tia nu poate avea loc intr-un vid stilistic, 
sublinia Blaga. Acele opere în care este greu 
să discernem un anumit stil sunt mai de- 
grabă „un amestec haotic de stiluri“. 
Blaga recunoștea şi sublinia dificultăți- 
le identificării particularitátilor unei anu- 

mite culturi, a caracteristicilor distinctive 
ale matricei ei stilistice. Oameni care trăiesc 
exclusiv în mediul unei culturi, cu deter- 
minante stilistice pregnante şi unitare, nu 
sunt în măsură să perceapă stilul ei, tot aşa 
cum noi nu percepem presiunea atmosfe- 
rică sau mişcarea pământului. „Faptul sim- 
plu de a fi integrat într-un stil zădărniceşte 
apariţia conștiinței acestui stil.“ Iată de ce 
perceperea caracteristicilor stilistice ale cul- 
turii căreia îi apartinem va fi favorizată de 
distantarea în timp sau în spaţiu. Blaga ştia 
despre ce vorbeşte. El a făcut eforturi susti- 
nute si îndelungate de a se familiariza cu 
mari culturi ale unui trecut mai îndepărtat, 
ca şi cu cercetările asupra unor culturi exo- 
tice contemporane, culturi ale Orientului 
sau culturi africane. Unii dintre cei care 
l-au cunoscut bine pe Blaga au remarcat că 
tocmai contactul susţinut pe care l-a avut 
cu spiritul vestic, începând din perioada 
studiilor şi continuând cu ceea ce i-a putut 
oferi şederea îndelungată în oraşe ca Viena 
şi Berna, l-a ajutat să perceapă cu acuitate 
originalitatea stilistică a culturii populare 
tradiţionale româneşti. Ovidiu Papadima il 
compara, din acest punct de vedere, cu 
Brâncuși, care a perceput mai clar in Occi- 
dent în ce constă originalitatea viziunii ar- 
tistice a satului patriarhal românesc: „Așa 
s-a întâmplat şi cu Blaga. Acest drum oco- 
lit, prin viaţa culturală a Occidentului, i-a 
deschis drumul către viaţa culturii noastre 
populare“. '5 

Preocuparea favorită a lui Blaga, recol- 
ta cea mai de preţ a cercetărilor sale compa- 
rative asupra culturilor şi adevărata piatră 
de încercare a sistemului său, a constituit-o 
evidenţierea unităţii stilistice a celor mai 
semnificative producții din toate domenii- 
le unei anumite culturi. În Orizont și stil, el 
sublinia, bunăoară, că aceleași caracteristici 
ale matricei stilistice specifice culturii clasi- 
ce greceşti pot fi identificate în templele din 
Acropole, în sculptura lui Praxiteles, în geo- 
metria euclidiană şi în filosofia platonică. 
Tot aşa, motive comune pot fi puse in evi- 
dentá in tragedia clasicá francezá, metafizi- 
ca lui Leibniz, matematica infinitezimalá şi 
statul absolutist al secolului al xvir-lea. 
Fostul student al lui Blaga, Ion Dezideriu 
Sirbu, isi aduce aminte cá la un curs sau 
seminar profesorul le-a spus urmátoarele: 

Când veţi fi în stare să faceţi o legătură 
intuitivă între, de pildă, muzica lui Mozart, 
stilul rochiilor rokoko, o ecuaţie a lui Leib- 
niz, O chermezá nemteascá şi o predică a 
unui popă sas — atunci veţi începe să deve- 
niti oameni de cultură...“'* Spaţiul mioritic 
este un exercițiu de acest tip, aplicat cul- 
turii populare româneşti. 

Blaga aprecia că matricea stilistică, acea 
structură care modelează în egală măsură 
creaţiile artistice, credinţele religioase, con- 
ceptiile metafizice şi doctrinele etice sau 
sociale, poate să fie, cel puţin prin factori 
esenţiali, „asemănătoare până la echivalență 
la mai mulţi indivizi, la un popor întreg, sau 
chiar la o parte din omenire în aceeaşi epo- 

că“. Este sensul în care, prin acțiunea ma- 
tricei stilistice, „suntem, într-o măsură în 
care nici nu visăm, ancorati într-o viaţă 
anonimă“. Din numeroase consideraţii 
mereu reluate în scrierile lui Blaga, rezultă 
clar că, în viziunea lui, determinarea stilis- 
tică reprezintă o fatalitate pentru orice ma- 
nifestare creatoare a minţii omenesti.? Cu 
mare probabilitate, producțiile creatorului 
individual vor purta insemnele matricei sti- 

listice a comunităţii căreia îi aparține. Nu 
este însă exclus ca acestea să fie modelate 
de matricea stilistică a unei alte comunităţi 
şi nu este de asemenea exclus ca ele să su- 
porte influenţa mai multor stiluri, de unde 
şi impresia înşelătoare a lipsei de stil. Evi- 
dent că în creaţia populară anonimă pece- 
tea stilistică se va manifesta cu deosebită 
pregnant $i va avea o remarcabilá stabili- 
tate, 

În acest punct putem reţine o primă ob- 
servatie importantă pentru înţelegerea adec- 
vată a nationalului, ca realitate culturală, in 
filosofia lui Blaga. Nu există posibilitatea 
de a evalua matricile stilistice ale diferitelor 
culturi în termeni de inferior şi superior 
dintr-o perspectivă exterioară. Prin rapor- 
tare la creaţiile culturii populare, nu există 
niciun temei pentru a vorbi de superiorita- 
tea unui popor sau grup de popoare asupra 
altora. De superioritate se poate vorbi doar 
cu referire la acele rezultate ale sublimării 
şi monumentalizării caracteristicilor sti- 
listice ale unei culturi populare care sunt 
creaţiile culte. Nu se poate sublinia îndea- 
juns că atunci când compară viziunea popu- 
lară românească cu cea a altor etnii, abor- 
darea lui Blaga este cea a cercetătorului 
interesat de evidenţierea particularitátilor 
stilistice şi străin de orice intenţii apologe- 
tice. Fără îndoială că Blaga a fost profund 
ataşat de cultura satului traditional romá- 
nesc. În lucrările sale de filosofie a culturii 
este vorba însă întotdeauna de cunoaşterea 
şi înţelegerea specificului, cu luminile şi 
umbrele sale. Astfel, într-un articol intitu- 
lat Case româneşti, din volumul Ferestre colo- 
rate, aceste case sunt comparate cu cele să- 
seşti. În timp ce casa românească, chiar 
atunci când ea este o expresie a sărăciei şi a 
unui deficit de spirit gospodăresc, trădează 
simţul artistic al celui care a ridicat-o, casa 
săsească, subliniază Blaga, afirmă o intele- 
gere mai degrabă etică decât estetică a 
rosturilor vieţii. Concluziile rezultă de la 
sine. Atunci când Blaga evocă in Spațiul 
mioritic nuanțele greu traductibile ale unor 
cuvinte ca dor şi jale din versul şi cântecul 
popular, el vizează în primul rând specifi- 
citatea. Ceea ce se încearcă este fixarea con- 
tururilor unui fel de a simţi aparte, şi nu 
mai înalt, superior celui pe care îl exprimă 
muzica şi poezia populară a altor popoare. 

A doua observaţie, din aceeaşi perspec- 
tivă, este aceea că Blaga ezită uneori să atri- 
buie o matrice stilistică distinctă unui sin- 
gur popor. În Spaţiul mioritic întâlnim, de 
exemplu, precizarea că matricea stilistică pe 

care urmăreşte să o identifice şi să o carac- 
terizeze autorul ar putea fi comună „unui 
grup întreg de popoare, bunăoară popoa- 
relor balcanice“.” Această precizare este 
într-o anumită tensiune cu afirmaţia care 
urmează, că cea mai demnă de încredere 
localizare în timp a naşterii poporului 
român este constituirea „matricei sale sti- 
listice specifice“. Se poate presupune că, 
recunoscând apropieri şi chiar echivalente 
semnificative între matricile stilistice ale 
unora dintre popoarele balcanice ortodoxe, 
Blaga a încercat să caracterizeze acea matri- 
ce care reprezintă, în propria sa exprima- 
e, „identitatea cu sine a românismului în 
iu vremurilor“. Forţa şi coerenţa ma- 
nifestării acestei matrice în creaţia popula- 
ră „poate să crească sau să scadă“, credea 
Blaga, dar când ea se stinge „se stinge şi 
poporul“.” Locul important pe care îl acor- 
dă Blaga analizei stilistice a spiritualităţii 
ortodoxe, proprii unui număr de popoare 


din estul şi sud-estul Europei, probează că 
interesul său fundamental l-a reprezentat 
tot timpul analiza apropierilor şi diferente- 
lor dintre creaţii semnificative ale culturii 
tradiţionale a comunităţilor etnice şi lin- 
gvistice. Identitatea etnică a fost obiectul 
cercetărilor lui Blaga din punct de vedere 
strict cultural, altfel spus sub aspect stilistic, 
într-un spirit străin de orice exclusivism, de 
tendinţe de preamărire sau de denigrare. 
Pretuirea caldá a acelei matrici stilistice ca- 
re îi modela sensibilitatea şi gândirea nu 
implica, în niciun fel, aprecieri şi compa- 
ratii defavorabile privitoare la zestrea spiri- 
tualá a altor popoare. Nu avem motive sá 
punem la indoialá sinceritatea depliná a 
unei judecăţi mai târzii a lui Blaga, cum 
este aceasta: 


Că în Spaţiul mioritic am pus în lumină as- 
pecte de szi/ ale culturii bizantine şi ale orto- 
doxiei, în termeni de simpatie, e adevărat. 
Dar în această carte făceam filoscfia culturii. 
În cărțile mele, atâtea, de filosofie a culturii, 
urmărind să pun în jumină diverse forme 
şi stiluri de cultură, am vorbit ca un „cer- 
cetător“, cu simpatie despre toate formele de 
cultură, despre cele arhaice, antice şi moder- 
ne, deopotrivă. În ton de mare simpatie vor- 
besc bunăoară despre aspectele de stil ale 
culturii chineze şi indice, și despre acelea ale 
altor culturi.? 


Toate aceste precizări ne conduc la o obser- 
vatie centrală pentru tema care ne preocu- 
pă, şi anume aceea cá nationalul sau etnicul 
vizeazá in filosofia lui Blaga continuturi si 
realități spirituale. Delimitarea clară şi netă 
a nationalului, a etnicului în cultură de dis- 
cutia politică si ideologică va fi trasată prin 
însăşi dihotomia fundamentală pe care se 
construieşte sistemul filosofic al lui Blaga, 
cea dintre două moduri de existenţă a omu- 
lui. Iată cum este înfăţişată această distinc- 
tie în capitolul Aspecte fundamentale ale 
creației culturale din studiul Geneza metafo- 
rei şi sensul culturii (1937): 


Creaţia culturală este, aşadar, o plásmuire de 
natură metaforică si de intenţii revelatorii şi 
poartă constitutiv o pecetă stilistică. Creaţia 
de civilizaţie este o plăsmuire a spiritului 
omenesc în ordinea intereselor vitale, a secu- 
ritátii şi confortului; n-are caracter revela- 
toriu, dar poate avea, prin reflex, un aspect 
stilistic accesoriu... Ni se pare anume că cul- 
tura şi civilizaţia se diferenţiază mult mai 
radical decât au putut să bănuiască gândi- 
tori care s-au ocupat de această chestiune. 
Vom vedea, în alt capitol, că cultura este de 
fapt expresia unui mod de existenţă, iar civi- 
lizaţia expresia altui mod de existență. Cul- 
tura văspunde existenţei umane întru mister 
și revelare, iar civilizaţia văspunde existentei 
intru autoconservare si securitate. Intre ele se 
cască deci o deosebire profundă de natură 
ontolegpică.* 


Nu se va insista niciodată prea mult asupra 
sublinierii că Blaga a examinat nationalul, 
etnicul exclusiv din perspectiva deter- 
minatiilor stilistice ale creaţiilor culturii. 
Pentru relaţii stabilite între analizele sale 
stilistice şi valorizarea nationalului din 
perspectiva nationalismului politic autorul 
Tril gülor nu poartă nicio răspundere. 

In aceastá ordine de idei, meritá sá 
amintim cá Blaga s-a delimitat net de ten- 
dinte influente in perioada interbelicá de 
a caracteriza etnicul din perspectivá rasialá, 
adicá in termeni pur biologici. Deosebit de 
semnificative sunt remarcile sale critice la 
adresa ideologiilor care atribuie „o misiune 


mesianică“ unei anumite rase, unui anumit 
popor. În anii '30, această aluzie era cu to- 
tul transparentă.” Distantándu-se declarat 
de acei gânditori care „au sperat cu tot 
dinadinsul să poată conferi etnicului ac- 
ceptia unei entităţi metafizice în virtutea 
căreia un popor ar apărea ca întruchipare a 
unei «idei divine»*, Blaga a insistat asupra 
ideii că el este interesat de caracterizarea 
etnicitátii doar din unghiul de vedere al 
analizei stilistice a culturii. Iată un pasaj pe 
deplin concludent în această privinţă: 


Noi nu vedem stilul ca o entitate absolută, 
ci ca produsul unei matrici, alcătuită din ca- 
tegorii abisale, discontinue, dar sinergic şi 
arhitectonic combinate. Sub unghiul acesta, 
avem latitudinea şi libertatea nestânjenită să 
trecem fără nicio dilemă de la etnic la indi- 
vid si de la individ la etnic. Sub aspect sti- 
listic, etnicul îngăduie într-adevăr o definiţie 
printr-o sumă elastică de categorii abisale. 
De la etnie la individ nu se trece ca de la 
substrat la exponent, ca de la substanţă la 
accident, dar nici ca de la abstract la concret; 
de la etnie la individ se trece ca de la un 
complex numeric mai redus la un complex 
mai amplu de categorii abisale. Niciodată 
individul nu va fi un simplu exponent al et- 
nicului, fiindcă individul posedă totdeau- 
na, alături de categoriile abisale ce aparţin 
etnicului, mai multe ori mai puţine catego- 
rii ce-i aparţin numai lui, iar de cealaltă par- 
te, niciodată etnicul nu e o simplă abstractiu- 
ne, o medie extrasă comparativ şi analogic 
din normele reactive ale indivizilor. Tinán- 
du-se seama de elasticitatea chestiunii, etni- 
cul poate fi realmente exprimat printr-o su- 
mă de categorii abisale, care sunt puteri 
efective, reale, prezente în inconştientul co- 
lectiv al indivizilor.” 


Asemenea consideraţii, cu totul semnifica- 
tive pentru perspectiva din care examinează 
Blaga etnicul, capătă contururi şi mai preg- 
nante dacă amintim distincţia formulată în 
primul studiu al Tal giei culturii, Orizont si 
stil, dintre ceea ce autorul numeşte ,soli- 
darizare organică“ şi „solidarizare pe temei 
de accent axiologic“, cu aplicaţie la etnic: 

„Lot aga, te simți organic solidar cu etnicul, 
în care te integrezi prin obârşie şi dispoziții 
láuntrice, prin sânge și dispoziţii ancestra- 
le. Aceasta nu înseamnă numaidecât că pre- 
tuiesti etnicul ca substrat şi deţinător al 
unei exclusivitáti, şi ca întrupare fără priha- 
nă a unor supreme idealuri“.” Cu greu am 
putea pretinde o delimitare mai clară de 
naționalismul exclusivist şi xenofob al epo- 
cii in care au fost scrise aceste rânduri, de 
ceea ce istoricii numesc de obicei „naţio- 
nalism integral“. 


D ESI A fost mult timp activ în presă, Bla- 
ga nu a fost deosebit de interesat de 
viaţa politică în general, nu a avut consi- 
deratie pentru politica de partid şi a mani- 
festat indiferenţă pentru confruntările ideo- 
logice din România interbelică. Acceptarea 
singurei funcţii publice pe care a deținut-o, 
o perioadă foarte scurtă de timp, la Minis- 
terul Afacerilor Externe, a reprezentat doar 
onorarea unei obligaţii personale faţă de 
premierul Octavian Goga şi soţia acestuia.” 
Judecátile lui Blaga asupra vieţii publice si 
luptei politice, cu deosebire asupra natio- 
nalismului populist din România preco- 
munistă, nu sunt cátusi de puţin măguli- 
toare.” În ce priveste lipsa de interes a lui 
Blaga fatá de ideologii si de disputele ideo- 
logice, cei care ştiu că a fost unul dintre 
fondatorii revistei Gândirea şi că a publicat 


constant aici, timp de douăzeci de ani, ar 
putea avea unele îndoieli. Examinarea ra- 
portării filosofului la ideologia revistei, aşa 
cum s-a profilat aceasta, cu trecerea timpu- 
lui, îndeosebi prin scrierile lui Nichifor 
Crainic, poate şi ea arunca o lumină asupra 
poziţiei sale. 

Blaga însuși îşi amintea că, atunci când 
a apărut, revista nu avea un program si se 
infátisa drept „un buchet de tendinţe cen- 
trifuge“.* Cu timpul, lucrurile s-au schim- 
bat. Printr-o orientare care transpare din ce 
în ce mai clar în scrieri ale lui Crainic şi ale 
altor colaboratori, Gândirea s-a profilat 
drept o tribună a traditionalismului orto- 
dox, a autohtonismului cultural şi a natio- 
nalismului cu accente xenofobe tot mai 
pronunţate. Ceea ce i-a apropiat initial pe 
Blaga si Crainic a fost convingerea lor co- 
muná cá pentru afirmarea autenticităţii si 
originalității în cultura românească este 
esenţială punerea în valoare a potentelor 
şi latentelor culturii populare. In termenii 
lui Blaga, influenţa marilor culturi univer- 
sale va trebui să fie pusă în valoare ca fac- 
tor catalitic, şi nu modelator. Prin liniile 
directoare ale sistemului său filosofic, Blaga 
va fi condus însă la puncte de vedere dia- 
metral opuse ideologiei lui Crainic. 

Pornind de la Spengler, Crainic tindea 
să opună cultura spirituală civilizaţiei mo- 
derne a Vestului. Promovarea culturii în- 
semna pentru el respingerea civilizaţiei, în 
primul rând apărarea satului patriarhal ro- 
mânesc în faţa expansiunii modernizării de 
tip occidental. Pe temeiul distinctiei fun- 
damentale pe care o făcea între două mo- 
duri de existenţă ale omului, Blaga nu ve- 
dea, dimpotrivă, vreun conflict între cultură 
şi civilizaţie. Concepţia lui despre cultură, 
ca expresie a vocației creatoare proprie fiin- 
tei omeneşti depline, era opusă celei a lui 
Crainic, care privea cultura drept o com- 
pensatie pentru omul care aspiră spre para- 
disul ceresc. Aprecierea pe care o dădea 
Blaga potenţialului cultural al satului tra- 
ditional nu implică câtuşi de puţin sustine- 
rea permanentizării inapoierii drept scut 
şi garantie a spiritualității româneşti. Acel 
traditionalism, autohtonism care respingea 
modernizarea in numele păstrării şi culti- 
vării unei spiritualitáti originale îi era cu 
totul străin. Este tentant, dar, cred eu, cu 
totul greşit, să înţelegem evocarea caldă a 
satului copilăriei, în multe pagini scrise de 
autorul Spațiului mioritic, drept o expresie 
a preocupării sale pentru permanentizarea 
trecutului. Idealizarea valorilor spirituale ale 
satului tradiţional exprima convingerea lui 
că acestea sunt purtătoare ale matricei noas- 
tre stilistice. Ea nu are nimic comun cu 
conservatorismul social-politic." 

Contrastul dintre orientarea gândirii lui 
Blaga şi ideologia Gázdirii apare si mai clar 
atunci când în discuţie este ce anume con- 
feră unei creații spirituale un „caracter ro- 
mânesc“. Pentru Crainic, ca şi pentru Vasile 
Băncilă, o idee sau o temă vor fi calificate 
drept „româneşti“ pe temeiul acordului lor 
cu viziunea despre lume a satului patriar- 
hal.” Pentru Blaga, aşa cum o spune în arti- 
colul său despre Viitorul filos fiei româneşti, 
din 1943, o idee originală este românească 
dacă ea a fost gândită întâia oară de un ro- 
mân. Convingerea statornică a lui Blaga a 
fost că oricare ar fi solul pe care răsare şi se 
dezvoltă, o creaţie spirituală autentică va 
avea semnificaţie şi valoare universală. Re- 
ceptarea marilor valori ale culturii univer- 


sale i s-a părut esenţială pentru acea înflo- 
rire a culturii româneşti pe care o visa el. 
Într-un pasaj din Spațiul mioritic se afirmă 
explicit că dezvoltarea unei culturi majore 
româneşti nu a putut şi nu poate să fie de- 
cât un proces „de autoconstituire şi de imi- 
taţie“.3 Acestea nu sunt, fără îndoială, ex- 
primările unui autohtonist! 

Tot aşa de concludentă este şi o com- 
paratie a situării faţă de ortodoxie. La Crai- 
nic şi la cei care l-au urmat, ortodoxia este 
înţeleasă drept dogmă, revelaţie, drept ade- 
văr absolut. Blaga respingea însă orice au- 
toritate dogmatică. El s-a interesat de 
spiritualitatea ortodoxă din perspectivă cul- 
turală, stilistică. Ortodoxia 1 s-a înfăţişat lui 
Blaga drept atrăgătoare şi stimulativă între 
altele deoarece ea convieţuieşte cu mi- 
tologia păgână, precreştină, într-un fel în 
care nu au reuşit alte confesiuni creştine, 
cea catolică şi cea protestantă." Examinarea 
religiei în primul rând din perspectiva apro- 
pierii ei de mit, atât de caracteristică pen- 
tru Blaga, era inacceptabilă din punctul de 
vedere al ideologiei gândiriste. Lucrurile au 
devenit mai evidente odată cu radicalizarea 
acestei ideologii prin teoria statului etno- 
cratic a lui Crainic şi cu apariţia studiilor 
lui Blaga despre mit şi religie, la începutul 
anilor '40. Gândiriştii nu concepeau filo- 
sofia decât sub cupola dogmelor ortodo- 
xiei. Într-un articol scris în 1938, dar publi- 
cat în 1943, un text pe care îl caracteriza 
drept „o schiţă a ideilor şi poziţiilor mele 
spirituale“, Vasile Băncilă afirma că „rolul 
cel mai înalt al filosofiei e să conducă la 
întemeierea religiei. Filosofia este o funcţie 
independentă, cu scopuri proprii, dar, la 
rândul ei, şi ea trebuie să se încadreze. Şi 
aceasta nu o poate face mai bine decât con- 
ducând la o atitudine religioasă.” Blaga se 
vedea obligat să ia poziţie faţă de o aseme- 
nca atitudine care contesta, de fapt, liber- 
tatca creatoare si autonomia formelor cul- 
turii. Delimitarea lui faţă de Crainic şi alti 
gândirişti a fost delimitarea unui spirit liber 
şi universal de o ideologie dogmatică“, au- 
tohtonistá şi nationalist-xenofobá. In ianua- 
rie 1940, Blaga ii scria lui Ion Petrovici cá 
cl nu poate vorbi despre Crainic „decât po- 
lemic“. La distanţare critică Blaga nu a pu- 
tut renunţa nici cel puţin în acel cadru pe 
care l-a reprezentat răspunsul său la discur- 
sul de recepţie în Academia Română al lui 
Crainic, în mai 1940. Cu acest prilej, el 
şi-a exprimat aprecierea pentru contributi- 
ile grupului din jurul lui Crainic la evi- 
dentierea şi înţelegerea caracteristicilor sti- 
listice „adânci“ ale sensibilităţii populare 
româneşti. Totodată, Blaga a formulat re- 
zerve hotărâte faţă de tendinţa lui Crainic 
şi a altor teologi ai timpului de a acorda re- 
ligiei şi dogmei o poziţie hegemonică in 
câmpul culturii. Blaga afirma, fără echivoc, 
că gândirea lui se mişcă „cu totul pe alte 
linii“. Ca filosof, el crede că „mintea li s-a 
dat [oamenilor] din partea lui Dumnezeu 
ca să gândească cu ea şi nu să fie numai re- 
ceptacolul unui adevăr gata făcut“. Unul 
dintre gândirişti, Pan Vizirescu, recunoştea 
mai târziu că Nichifor Crainic şi l-ar fi dorit 
pe Blaga autohtonist şi ortodoxist. Vizires- 
cu aprecia însă, cu luciditate, că pentru Bla- 
ga ortodoxismul gândirist însemna „închis- 
tarea într-o formulă îngustă de gândire“. 
Despártindu-se definitiv de Crainic, 
Blaga s-a exprimat într-un mod cu totul 
caracteristic: „Toate doctrinele acestea, care 


(Continuare în p. 29) 

Două cărţi de proză 


Irina Petras 


E CE plângeți, domni- 
soară?, romanul Ilin- 
căi Bălaş (304 pagini), şi 
Poveşti de-odată, prozele 
Cristinei Bălan (130 de 
pagini), inaugurează colec- 
tia „Prozoteca“ a Editurii 
Casa Cărţii de Ştiinţă, co- 
lecţie îngrijită de Alex 
Goldiş şi lansată anul tre- 
cut (2010). 
„Domnişoară, am 0 veste proastă. Este 
ora opt dimineaţa. Incepe o nouă zi.“ Aşa 
se deschide cartea despre iubire, trădare, 
încredere, deziluzii şi speranţă, adică despre 
viaţă pur şi simplu, a Ilincái Bălaş. Eroina 
ci face parte din „categoria mică de oameni 
care privesc începutul fiecărei zile cu o oa- 
recare nedumerire“. Nedumerirea se naşte 
din inocentá, dar şi din naivitatea de a cre- 
de că, privită de sus, existenţa are o logică 
şi un schepsis. Ea seamănă şi cu mirarea 
pusă de obicei în seama poeţilor şi filoso- 
filor, de aici rezonanţa melodică a multor 
secvenţe autoreflexive. La cei 30 de ani ai 
ci, Alina încearcă să răspundă pe îndelete, 
pe nerásuflate şi în mai multe variante la 
întrebarea din titlu. Ilinca Bálag s-a născut 
în 1979 (Bucureşti) şi este absolventă a 
Facultăţii de Limbi şi Literaturi Străine, 
Secţia franceză/engleză a Universităţii din 
Bucureşti şi a Facultăţii de Litere a Univer- 
sităţii Jean Moulin Lyon III. In prezent, 
este asistent universitar la Facultatea de 
Limbi şi Literaturi Străine (Universitatea 
din Bucureşti) şi doctorand cu o teză des- 
pre utopie în literatura franceză la Univer- 
sitatea Jean Moulin Lyon III. Romanul său 
a câştigat concursul de proză al editurii. 
Radu Aldulescu igi mărturiseşte — scriind 
despre cartea în fine apărută — „strădaniile 
zadarnice în lupta cu morile de vânt ale edi- 
turilor“ bucureştene, încântat că romanul 
care „dă seama de un suflu epic, o acuratețe 
şi O ingeniozitate compozitionalá ieşite din 
comun, rar întâlnite la prozatorii autohtoni 
aflaţi la debut“, a văzut lumina zilei in Ar- 
deal. Ilinca Bălaş câştigă un pariu cu sine 
în acest roman. Ea alege un subiect de te- 
lenovelă, cu iubiri, trădări, avorturi, adul- 
tere etc. şi îl rezolvă prin câteva trucuri 
compoziționale şi de frazare care îl salvează 
din mâlul oricând melodramatic al subiec- 
tului. Spuneam la lansare că mi-o pot ima- 
gina desenând cu mişcări iuți şi cu creioane 
grosolane, cu mină moale, schema acestor 
relaţii banale şi supunând apoi schiţa pri- 
mară/primitivă unui jet de artificii contro- 
late cu o remarcabilă abilitate, sub care 
desenul se complică, înmugureşte, îşi am- 
biguizează valenţele, bălteşte ici-colo, in 
mici enunturi filosofice. Rezultă astfel o 
carte de o plăcută şi contrariantă densitate, 
incitând la dialog şi meditaţie. Nu se pă- 

răseşte nicio clipă firul epic, povestea cu 
lacrimi şi drame se poate citi confortabil, 
cu ahuri Şi ohuri, la unul dintre niveluri, 
însă abilitatea cu care sunt conduse din um- 
bră sforile spectacolului romanesc, simţul 
extrem de exact, chiar matematic, al măsu- 
rii O ajută să nu alunece în derizoriu şi 
kitsch, să ridice discuţia implicită pe care o 
presupune lectura la cote dintre cele mai 
sofisticate şi mai grave. 

Construită pe voci, cartea nu cade nici- 
odată în persoana întâi care se confescazá 
cu accente sentimentale. În ciuda titlului, 
domnişoara nu-şi plânge de milă căutând 
vinovaţi pe zeci de pagini. Naratorul este 
un personaj apropiat şi distant, politicos — 
nu renunţă la pluralul politetii —, care des- 
crie de foarte de aproape fiecare gest, dar 
şi cu beneficiul totuși distanţei, care anali- 
zează, cântărește, avansează interpretări si 
eventuale soluţii. Conştiinţa, un alter ori 
chiar un psihiatru de serviciu intră în canon 
cu vocea personajului privit, ştiindu-se la 
rându-le urmărite, şi deci controlându-şi 
gesturile şi vorbele. Rezultatul nu e nicide- 
cum sec, totul se descrie la o temperatură 
suficient de înaltă ca sentimentele să răz- 
bată, dar şi cu răceala care înregistrează me- 
todic „lucruri şi senzaţii“. În această per- 
spectivă fierbinte-rece a confesiunii, încap 
toate linkurile livresti, se pot face trimiteri 
la cărți de literatură şi filosofie, gândul ina- 
intează în autocunoaştere secondat de o 
bibliografie atent ruminatá şi care face cu 
ochiul cititorului avizat la fiecare pagină, 
fără a-l incomoda pe cel obişnuit în lectura 
sa de suprafaţă. Pe de altă parte, când An- 
drei, doctorul, vorbeşte, se destăinuie unei 
voci lucide, apropiate şi oarecum severe, 
care nu permite alunecări în dulcegării, vor- 
be mari, lacrimi. Şi Alina, şi Andrei, dar 
şi ascultătorii lor cu rol în canonul roma- 
nesc ştiu destule despre iubirea-construct, 
coboară înţelegerea la senzaţii şi nu exa- 
gerează trecătoarele reacţii fără frunte ale 
unei relaţii oricum trecătoare. Poate singura 
trimitere la nostalgia unei iubiri ca în cărţi 
e chiar întrebarea din titlu. Domnişoara 
plânge fiindcă are, în patul de spital, reve- 
laţia minciunii romantice. Reintoarsá la 
nimicuri — lucruri şi senzaţii care pun re- 
pere zilei —, caută sensuri şi o busolă în la- 
birintul vieţii, fie ea doar mirosul cearşafu- 
lui din spital ori sunetul cioburilor unui 
pahar încă nespart. Alex Goldiş are drepta- 
te: „Fineţea analizei şi acuitatea detaliului 
psihologic, puţin obişnuite la debutantii 
din ultimii ani, răstoarnă potentiala dramă 
telenovelistică într-o poveste enigmatică 
despre deziluzie, midlife crisis şi tocirea ire- 
versibilă a sentimentelor“. 

Cristina Bălan a câştigat o menţiune la 
concursul de proză al editurii (s-a născut la 
Focşani, în 1973, locuieşte în Galaţi, e eco- 
nomist licenţiat al Universităţii „Constantin 
Brâncoveanu“ din Piteşti, dar a urmat şi 
cursuri de... marinar; e membră a cenaclu- 
lui literar „Noduri şi semne“ din Galaţi). 


După o plachetă de ver- 
suri, Strict sâmbăta, şi 
volumul Abateri simple, 
Cristina Bălan intră în 
„prozoteca“ editurii cu 
câteva poveşti (auto)ironi- 
ce, dezinhibate, cinice şi 
spirituale, rostite cu instru- 
mentele spumoasei genera- 
fü internautice. Feminista si babotnicul (cea 
mai consistentă dintre prozele volumului) 
e o savuroasă Jove story în stil nou. Doi 
oameni (şi două culturi) comunică prin 
mesaje şi emoticoane (,tráncánim în fiecare 
seară, câte-n lună şi în stele, ore întregi”), 
se mişcă dezinvolt unul în întâmpinarea ce- 
luilalt şi se descoperă complementari şi 
liberi în marele sat mondial. O fac traver- 
sând rebel şi pe cont propriu prejudecăţi, 
restricţii, spaime şi iluzii: 


Piirat Jim 


[ap 


Simt ca niciodată că pot să mă mişc şi că 
orice direcţie aş lua e cea corectă. N-am 
nicio întrebare, îmi pare că le-a trecut vre- 
mea, desi n-au avut nici timp să fie. Irosim 
cu-atâta neatenţie suvite groase de minute 
din acest râu al vietii încât, dacă gustul de- 
vine deodată savuros, mai are importanţă că 
încercarea de a sorbi totul ne poate ineca sau 
strivi? 


Dezinvoltura eroinei Cristinei Bálan face 
parte deja din altá lume. Reactioneazá la 
alti stimuli şi acceptá/construieste alte pre- 
judecăţi, unele ivite din chiar întâmplarea 
că limitele au fost aruncate în aer, că lumea 
e de-o accesibilitate care scuteşte de prea 
atente proiectări ale înaintării. Dacă perso- 
najul Ilincái Bălaş apelează la o complicată 
recuzită reflexivă pentru a depăşi crize ale 
clipei trecătoare, cel al Cristinei Bălan se 
hrăneşte din chiar provizoratul asumat al 
existenţei virtual(izat)e. Libertatea neanga- 
jantá a miraculosului undo pare să func- 
ţioneze şi în relaţiile dintre oameni. Făcu- 
turile pot fi oricând des-făcute fără să lase 
urme vizibile ori dureroase. Viaţa se lucrea- 
ză din tastatură şi comenzi, cu o reflexi- 
vitate zglobie şi prea puţin intimidată de 
descoperirile ei în clipă. Iată o secvenţă: 


Ne trimitem emotico-pupături de vreo săp- 
támáná, se pare că e o uzantá a cyberdiscu- 
țiilor, ca si £e iubesc, de-altfel, si má las in 
voia ci fiindcă mi se pare nostimă ipocrizia 
asta consimtitá; el e un nesecat izvor de is- 
torie si povesti cu zàne, iar eu o ascultátoare 
flámándá. Uneori mai fac remarci sau il con- 
trazic, imi place să-l surprind şi deodată spu- 
ne că-i e frică de mine. Mă bufneşte râsul, 
zâmbeşte şi el, dar ceva în privirea lui îmi 
atrage atenţia: — Tu nu vorbeşti serios, nu? 
— Ba da, zice sec şi nu mai zâmbeşte, emană 
doar un fel de nuştiuce nedefinit care-n mo- 
mentul acela mă atinge; gândesc că nu-i ceva 
nou, doar că n-am observat cu. Apreciez 
onestitatea, însă m-am îngrijorat deja şi 
mintea-mi lucrează cu viteză: „Frică? Ce fel 
de frică? Ce fac bărbaţii când le e frică? Stai! 
E musulman. Trece c-un allahw’ akbar. Tre- 
cc? Máh, nu-s decât o femeie pe care-o suflă 
vântul, despre ce e vorba în frica asta?*. Am 
mai observat că-mi aude gândurile; nu se 
dezminte: — Ştii prea multe. Iau un sens la 
întâmplare pentru acest răspuns şi, în timp 
ce-mi scotocesc amintirile după ceva nedis- 
cutat, dau peste acel Dr afişat pe banda fe- 
restrei care mă făcuse să zâmbesc mefisto- 
felic când am primit invitaţia la add... 

Poeme de 
MARIUS-IULIAN STANCU 


Retragere în cămară 


l. şi atunci a început totul 
atunci am găsit-o 

printre neoanele portocalii 
pe masa lor 


distanţa era perfectă 

doar mâinile îşi mai păstrau 
un ritm al lor 

indiferent 


vara era abia la început 
punând stăpânire pe trupurile noastre întinse. 


2. într-un poem scris cu lumina stinsă 
ieşirea din cămară a devenit o imposibilitate 
aici se urlă cu faţa lipită de perete şi 

tot nu poti să înţelegi 

dincolo de ziduri 

obiecte care cândva au fost necesare 


atingerile mele sunt gesturile cele mai îndepărtate cu putinţă 
dintr-o lume în care fiinţa nu s-a inventat 

după ani de stat spate în spate 

cu mici arderi 

cu mici frângeri din care alţii s-au împărtăşit. 


SORIN 


lumea mea nu e decât 
un pápusar logodit cu deznádejdea 


am intrat pe uşa cerului izbind-o de perete 
trosc pleosc 
cumva să-i cer socoteală lui dumnezeu pentru toate fărădelegile 
şi pentru toate inadvertentele 
pentru toate omisiunile şi pentru toate crimele împotriva 
umanității 
şi tot rahatul ăsta de viață 
şezi lângă mine, mi-a spus 
hai vino, şezi 
cum vezi lumea de aici? să-mi spui dragul meu dacă ai nevoie 
de alte dioptrii 
înainte de toate spune-mi cum vezi lumea 
şi apoi discutăm şi de nemulţumirile de frustrările tale 
cum o vezi? neagră? nu 
cenuşie? prea puţin 
albastră? deloc, i-am răspuns 
apoi am înţeles cum stă treaba cu lumea văzută de sus 
de ce soarele luminează mai puternic la poli 
de ce furnica se află în inferioritate faţă de miriapodul 
scolopendra gigantea 
cea mai mare specie de miriapozi şi de ce lemnul câinesc este 
folosit 
pentru amenajarea gardurilor vii 
de ce în fiecare dimineaţă fluviul zambezi îşi varsă lacrimile în 
cloaca oceanului 
de ce denisa mănâncă dimineaţa numai cereale integrale cu lapte 
de ce marele rechin alb îşi poartă dragostea confratilor între 
aripioarele dorsale 


3. tăcerea se aşterne 

pe coli albe de hârtie 

după ce trupul îşi epuizează argumentele 
întorcând sufletul de pe o parte pe alta 


sute de nuanţe de frig şi 

o sticlă trecută de la unul la altul 
până in gara Termini 

e deja 12 şi 

straturi de zdrente infásoará 
trupurile intinse 

pe asfalt 

mâinile ei 

imi caută mâinile 

dincolo de pânza tricoului galben 
ca o perdea trasă 

pielea ei şi 

sunetele stinse ale vocii 

printre semne de fum 

cu mâinile 

înfipte în scara de aburi 


ne-am întors în cămară 
de parcă ne-am fi tras sufletul. 


LUCACI 


de ce ioana şi-a dezbrăcat inima ca floarea roşie de pin in fata 
logodnicului 
din mogadishu 
de ce gondolierul visează venetii în ochiul de oază al deşertului 
de ce gândul inofensiv al mânzului adoarme în fiecare seară 
pe coapsa sfântului duh 
$1 toate se vedeau așa ca o întoarcere firească la origini 
la sensul primordial al lucrurilor 
ei, cum vezi lumea, mă-ntreba dumnezeu cu o oarecare 
condescendentá 
norii de cánepá se hlizeau in jurul nostru de parcá eram douá 
marionete 
într-un carusel celest 
grimasele îngerilor ca nişte răni deschise supurând durerea şi 
teama şi moftul şi aroganta 
imi muşcau din memoria de porțelan cheaguri risipite de sânge 
ce ai putea pretinde de la dumnezeu 
poate un gram de nemurire poate o bucăţică mică de cer de care 
să agáti lozinci antioficiale 
ce ai putea pretinde de la dumnezeu 
silabisind încet cuvântul pă-cat ca un os de peşte subțire ascuns 
în limba de nisip 
ca veteranul la grumazul arcaşului plutitor ce i-a spintecat roua 
de pe braţul drept 
şi atunci, i-am strigat însetat de o picătură de nemurire 
he he doamneee dumnezeuleee 
lumea mea nu e decât un pápusar logodit cu deznădejdea 

CONU Gu... 


Marta Petreu: Dragă Ovidiu, esti văzut pe 
străzile Clujului, mergând agale şi neobosit, 
cel mai adesea cu doamna Amalia Pecican. 
Pari un om fericit. Despre ce vorbiti în timp ce 
umblaţi de la un capăt la altul al orașului? 


Ovidiu Pecican: Dragă Marta, cu câţiva 
ani de zile în urmă, pe vremea când locu- 
iam nu foarte departe de viaductul care sfi- 
dează cu prezenţa lui gâlma înverzită ce 
adăposteşte, de câteva sute de ani, fostul 
convent romano-catolic Cluj-Mănăștur — 
cunoscut si sub numele de Calvaria —, mâ- 
nat de lipsa de bani, de surplusul de kilo- 
grame şi de nelinişti specifice, obişnuiam să 
parcurg, distanţa până la universitate pe jos, 
nu tocmai în grabă. Pe lângă beneficiile si 
clarificările ce se pot deduce din cele enun- 
fate deja, această traversare avea şi alte 
avantaje. Întreţinea, zic eu, cel puţin în in- 
teriorul ritmurilor mele cotidiene de viaţă, 
ritualul plimbării pentru care profesorul 
meu, regretatul academician Pompiliu Teo- 
dor, avea un adevărat cult. (1l deprinsese în 
vremuri aspre, de dictatură ideologică, când 
îl însoțea, uneori, pe Lucian Blaga, pe strá- 
zile burgului nostru, şi când drumurile i se 
intersectau cu traseele rectorului Constantin 
Daicoviciu de atunci, care îl simpatiza şi îl 
proteja oarecum pe tânărul ameninţat cu 
expulzarea din viaţa cărturărească pe care o 
iubea, ca urmare a originilor „nesănătoase“, 
burgheze alc familiei sale... Vor fi fost vre- 
murile acelea dure, amenințate de descin- 
derile nocturne ale Volgilor negre pe la ca- 
sele intelectualitáti României interbelice, 
dar altminteri, pe atunci, fluxul neîntrerupt 
al autovehiculelor de astăzi nu sufoca ar- 
terele Clujului, iar trotuarele nu erau încă 
invadate de tinichelele caroseriilor, zădărni- 
cind plimbarea. Şi mai exista încă şi un 
anume stil de viaţă, în cadrul căruia siestele, 
vizitele la prieteni, plimbările agale, prin 
parcul oraşului sau pe actualul bulevard al 
Eroilor, făceau deocamdată parte dintr-un 
anume savoir vivre al lumii bunc a oraşu- 
lui...) Şi mai era şi bucuria descoperirii la 
pas a arhitecturii locului. Când mărşăluieşti 
relaxat, oprit la stopuri în aşteptarea luminii 
verzi, când te refugiezi, continuând să 
mergi, de pe o parte pe cealaltă a unei 
străzi, în căutarea umbrei, vara, sau a strea- 
şinilor mai ample care să te protejeze de 
ploaie, toamna şi primăvara, ai răgazul şi 
ocazia de a... vedea. Descoperi dintr-odatá 
structura de... roman a peisajului urbanistic 
care, la Cluj, cel puţin, este fascinant, are 
maghernite cu parter înalt şi un singur ni- 
vel, de prin secolul al xviir-lea, si palate 
nobiliare cu blazoane şi etaje, în scuarul 
principal al urbei, cuprinzând şi cartiere 

muncitoreşti de căsuțe interbelice, cu curte 
şi grădină, aproape nişte gospodării transil- 
vănene rurale, propunând şi minunea de 
intersecţie cu nu mai puţin de şapte străzi... 
Cobori şi urci, urci şi cobori — mult mai 
uşor cu pasul decât cu bicicleta —, dai de 
blocuri socialiste pe care le poţi data apro- 
ximativ, ca aparţinând perioadei Dej sau 
timpului celui dintâi sau celui de-al doilea 
Ceauşescu, observi năpustindu-se asupra ta 
cartierele-dormitoare cu cetăţile lor lungi, 
fumurii, caracteristice megalomaniei dicta- 
turii, prin zona pieţei Mărăşti, şi cauti ur- 
mele dispărute ale bătrânului Hochstadt, 
unde îşi aşezase odinioară haiducii singurul 
principe transilvan născut aici, Istvân Bocs- 
kai, admiri ctitoria nobililor Apor şi convic- 
tum nobilium unde, în studenţia mea, Călin 
Nemeş dădea one man show-uri în curte, 
iar noi mergeam la clubul studenţesc al 
domnului Braşoveanu să vedem filme vi- 
deo, precum faimosul Gandhi al lui Atten- 
borough... 

Sunt istorii peste istorii, biografii si le- 
gende cărora pasul simplu le face loc şi 
timp în timpul şi locul tău interior. Numai 
aşa poţi pricepe, de pildă, tot ce a însemnat 
modul de a medita al filosofilor de dinainte 
de industrializare. Mult înainte de aceasta, 
în clasicitatea greacă, Socrate, Platon şi 
Aristotel îşi însoțeau — dacă nu îşi provocau 
- gândul pus în vorbire pásind, asternánd 
cálcáturá după călcătură, mişcând un picior 
după altul, într-un ritm numai al lor, po- 


trivit derulării inlántuirilor de raționamente. 
(Cine a privit Atena de pe Acropole ştie la 
ce mă refer, fiindcă pe înălțimea aceea stân- 
coasă nu poţi păşi chiar oricum...) A fi pe- 
destru însemna şi un mod de măsurare la 
propriu a lungimii unci interogatii şi, even- 
tual, a unor propuneri de elucidare, nemai- 
punând la socoteală exersarea musculaturii 
proprii şi testarea fidelității companionilor, 
a căror oboseală psihică putea fi anunţată 
sau însoţită de nevoia de a se aşeza câteva 
clipe sau chiar de a abandona, sub vreun 
pretext oarecare. Şi tot aşa îmi spun că tre- 
buie să se fi petrecut lucrurile şi mai târziu, 
când Pascal şi Descartes discutau soluţiile 
posibile la probleme de matematică şi fizică 
prin Place des Vosges şi pe străzile cartie- 
rului parizian Marais.. 

Parcurgând astfel Clujul, împreună cu 
Amalia - dar, ocazional, şi cu prieteni şi 
cunoştinţe diverse —, am constatat că, din 
capătul căii Floreşti şi până la Selgros nu iti 
ia mai mult de două ore, două ore şi jumă- 
tate (cu popasul din centru, la un pahar 
de apă minerală sau o cafea) şi că deci, cu 
toate pretenţiile sale de metropolă regională 
— cel puţin in parte justificate —, acest oraş 
rămâne la îndemâna pietonilor potenţiali, 
chiar dacă majoritatea clujenilor ignoră 
acest lucru. De la est la vest sau de la vest 
la est, odatá stabiliti de tine insuti timpii 
necesari pentru a ajunge de ici colo, iti re- 
câştigi independenţa, nu mai aştepţi ca un 
neajutorat în staţii de autobuz sau tramvai 


şi nu mai intri în panica dibuirii unui ta- 
ximetru liber. Acest exerciţiu îţi conferă o 
distincţie particulară, pe care folosirea, 
uneori abuzivă, a mijloacelor de deplasare 
motorizată tinde să ţi le şteargă si din viaţă, 
şi din memorie. Şi, mai ales, iti restituie 
sensul exact, la scară umană, individuală, al 
relaţiei dintre spaţiu şi timp, dándu-ti o 
idee despre unitatea obiectivă — dar şi su- 
biectivă — de apreciere a lungimii, duratei 
$i... intensității“ unui parcurs. 

Pentru cei comozi — mă număr printre 
ei, culmea! —, ideea de a te deplasa chel- 
tuind din timpul şi caloriile personale pare 
un soi de asceză, chiar dacă nu e. De fapt, 
câştigi, cum spuneam, o groază de lucruri 
pe care nu le-ai fi bănuit, făcând asta. Prin- 
tre altele, aşa mi-a venit ideea unui ghid al 
oraşului care să îi îndrume pe vizitatorii 
aflaţi i în trecere prin târg, care s-au aşezat 
pe câte o terasă anume şi, de acolo, în ră- 
gazul consumării unei beri, ar dori să des- 
luşească oferta turistică din proximitate. 
Ceea ce poţi vedea în Cluj chiar şi de la ma- 
sa unei terase plasate în piaţa Muzeului sau 
lângă podul de peste Someş care inaugu- 
rează str. Horea este mult și important. Şi 
câte asemenea locuri mai sunt... 

Drept care şi bogăţia discuţiilor e pe 
măsură, atunci când preocuparea de a ocoli 
carcase, „fuzelaje“ de autoturisme aşezate 
oblic in faţa ta nu ajunge obsesivă, obligán- 
du-te la o deplasare caracteristică strecurării 
pe potecile unui munte prăpăstios... 

Să recunoaştem că luxul plimbărilor, şi 
încă alături de persoana iubită, tihna răga- 
zurilor în cuprinsul unui program, altmin- 
teri, încărcat, bogăţiile interioare şi exteri- 
oare pe care periplul prin arhitectonica 
citadină le scoate la iveală, dialogul şi 
complexitátile lui alimentate de privirea vie 
şi de participarea olfactivă la realitatea stră- 
zilor, toate împreună recompun o fărâmă 
de fericire. Una desfăşurată pe coordonate 
naturale ce implică şi dimensiuni fizice, şi 
fiziologice, şi psihologice; ba chiar şi meta- 
fizice, la o adică... Depinde numai de noi 
ca ea să fie recurentă... 


M. P.: Ai devenit un fel de emblemă a Clu- 
jului, aproape că nu este eveniment cultural 
fără tine. Spune-mi dacă investitia asta de ge- 
nevozitate si entuziasm merită. Alții au p- 
it-0, de-aceea întreb... 


O. P.: Să fie adevărat ce spui? M-aş bucura, 
desi nu cred cá am chiar popularitatea pe 
care mi-o atribui, fiindcă mi-am dorit să vin 
la Cluj încă de pe vremea când nu cunoş- 
team decât din auzite atmosfera de aici. O 
verişoară a tatălui meu, singura studentă 
din generaţia anterioară care se născuse în 
familia noastră, Neli Turcu, povestea fas- 
tuos despre studenţie şi Grădina Botanică 
(pe aceasta din urmă mi-o imaginam ca în 
desenele animate şi în serialele SF, cu o fau- 
nă crescând vizibil, de la o clipă la alta, in- 
vadând cu specii misterioase şi fructe rare 
întregul spaţiu care îi era destinat, coastă de 
deal si sere, revărsându-şi farmecul asupra 
întregii aşezări), despre ritualurile bahice 
estudiantine în grădina Boema - ce film 
s-ar putea face, chiar mâine, printre bălării- 
le de după grilajul porţii acestui alt palat 
nobiliar ignorat, lăsat in paragină chiar 
în centrul Clujului! —, despre uluitoarea 
bibliotecă prin care s-ar strecura umbra 
prinţesei Wesselenyi, impátimitá de lecturi 
chiar şi după moarte (legendă fără bază is- 
torică, dar foarte vie, totuşi)... 


Eram, de-acum, aproape un absolvent 
de liceu când am poposit, împreună cu o 
echipă întreagă de colegi de clasă condusă 
de diriginele . nostru, pentru prima oará la 
Cluj. Am fost cazati in internatul Liceului 
Armátura si m-am grábit, de máná cu fata 
pe care o indrágeam pe atunci, să o întâl- 
nim pe verişoara ci, studentă la Istorie-Fi- 
losofie — ne pregăteam amândoi să dăm 
examen de admitere acolo, dar fiecare îşi 
alesese o altă secţie —, împreună cu colegii 
acesteia, la o bere... A fost o seară de neui- 
tat, îmi amintesc că în piaţa Mihai Viteazul 
hala agroalimentară nu se construise încă, 
iar după blocul Republica urma un spaţiu 
mare, aşternut cu tarabe... Am colindat şi 
cutreierat câteva cârciumi unde am făcut 
mai mult figuratie, atent la discursul foarte 
articulat al tinerilor viitori profesori, absor- 
bindu-le vorbele şi gesturile ca un burete 
tinut prea mult în soare. 

Iar pe urmă am tot dat admiterea până 
când, în cele din urmă, am izbutit. Nu-mi 
venea să cred că, în fine, se întâmplase. Vi- 
sam Clujul, nu doream altceva, în oraşul 
meu natal exista o întreagă mitologie des- 
pre acest oraş de căpetenie al Transilvaniei 
care, nu incăpea discuţie la acest punct, era 
capitala î însăşi a provinciei, adică cea mai 
importantă aşezare urbană a României. În 
ochii mei aşa a şi rămas... N-aş putea spune 
însă, dincolo de aceste lucruri, cum mi-a 
intrat Clujul atât de profund în sânge, sub 
unghii, cum mi-a stăruit atâta timp pe lim- 
bă gustul lui, cum de mi-am întipărit aşa de 
tare, deşi cumva fără voie, imaginile lui ca- 
racteristice în inimă... Un lucru e sigur: cu 
mine acest oraş a fost incredibil de generos. 
Mi-a dat mai mult decât puteam sau în- 
drăzneam să doresc: un mentor (pe care 
l-am pomenit deja), profesori de mare ca- 
litate, cu care m-aş înfățișa oriunde în lume 
fără jenă, sentimentul foarte britanic că 
aparţin unui corp academic de elită, certitu- 
dinea bunei şcoli de rang universitar. Şi, 
peste toate celelalte, mi-a oferit şansa de a 
mă forma ca scriitor aici, printre ceilalți co- 
legi de vocaţie, în ateliere extraordinare care 
se numeau revista şi cenaclul Echinox, revis- 
ta şi cenaclul Napoca universitari, cenaclul 
lui Titel Zărnescu de la Tribuna, precum şi, 
după revoluţie, posibilitatea neaşteptată de 
a face parte din prima redacţie a revistei 
Apostrcf. În 1990, tot aici am debutat, la 
„Dacia“, cu un roman propriu — grație lui 
Mircea Opritá şi Vasile Igna, admirabil 
scriitori şi editori —, iar in 1994 aici am 
ajuns membru „cu acte în regulă“ al Uniu- 
nii Scriitorilor. 

Am primit din partea Clujului şi a clu- 
jenilor şanse şi prietenii pe care nu-mi vor 
ajunge anii, oricât de mult aş trăi, să le ono- 
rez cum s-ar cuveni. Cu orgoliu am refuzat, 
de aceea, ideea de a mă înrola în vreun pro- 
gram doctoral altundeva decât în locul un- 
de îmi dobândisem diploma de absolvire. 
Sunt consecvent cu opţiunile mele şi, în 
măsura în care Clujul academic este repre- 
zentativ pentru cariera mea, m-aş bucura să 
ştiu că şi aceasta, la rândul ei, ar putea fi, 
măcar întrucâtva, reprezentativă pentru 
Cluj. Din acelaşi motiv m-am mutat aici cu 
totul, „cu cai şi bagaje“, cum se zice, făcând 
din acest oraş un loc al meu. Inainte de 
1989 era greu de visat aşa ceva, oraşele 
mari fiind închise în calea intelectualilor 
fără relaţii sus-puse. 

Nu cred că sunt o „emblemă a Cluju- 
lui“, dragă Marta. La drept vorbind, nu aş 
avea de ce. Colaborez cu plăcere la felurite 


proiecte şi publicaţii, cu publicisti notabili, 
„pe hârtie“, în sfera audiovizualului, dar 
pentru multi asta pare o ofensivă continuă 
a mea, un asediu ieşit din tátáni, deşi nu 
este decât un stil de viaţă, o ritmare a pro- 
priei munci şi un mod de a răspunde con- 
strângerii pasiunilor mele. 

Când sunt invitat să particip la o lansare 
de carte sau un vernisaj o fac, cel mai ade- 
seori, pentru a onora invitaţia, nu pentru 
că m-aş pricepe mai mult decât alţii. Ca 
unul pátit, rămas de atâtea ori în viață 
singur pe câte un meterez, ştiu că atunci 
când un artist iese în arenă, e important 
ca el să simtă alături un umăr. Nu ascund 
că aceasta este şi una dintre modalităţile 
în care socotesc că mi-aş putea achita parte 
din datoriile către acest oraş primitor şi ele- 
gant, cu o vechime redutabilă, şi totuși în 
plină emergentá. 

Am cunoscut câteva figuri emblematice 
pentru geografiile spiritual-culturale ale 
Clujului, de-ar fi să-i amintesc numai pe 
profesorul meu Pompiliu Teodor, pe criti- 
cul literar Mircea Zaciu, pe soţii Ioana Em. 
şi Liviu Petrescu, pe cei trei corifei de la 
Echinox (formula „clasică“ Jean Pop - Ma- 
rian Papahagi — Ion Vartic). Astăzi chiar, 
Clujul geme de inşi extraordinari, și dacă 
am putut începe, de la o vreme, să îi invit 
în spaţiul televizat al unor emisiuni cultu- 
rale de care m-am ocupat sau mă ocup, 
gratie mai întâi lui Cătălin Condurache, iar 
mai pe urmă lui Romeo Couti, a fost pen- 
tru că a trece indiferent pe lângă asemenea 
persoane ar însemna să lăsăm în penumbră 
una dintre cele mai colosale bogății pe care 
oraşul — şi Transilvania — le poate etala. In- 
tr-un anume sens sunt, cred, un gură-cască. 
Imi place să întreb, să ascult, să încerc să 
pricep câte ceva din vremurile astea, punân- 
du-i pe cei care deţin răspunsurile să mi le 
împărtăşească. Ridic, precum se întâmpla 
în Diavolul schicp al lui Lesage, acoperișurile 
de pe clădiri şi privesc ce face fiecare; cu 
diferenţa cá eu îi invit si pe toti privitorii 
emisiunilor mele sá contemplám impreuná 
extraordinara diversitate a performantelor 
omului de alături, cu care ne intersectám pe 
stradă... Cred cá asta nu scapă multora şi, 
împreună cu alte trăsături — spiritul ludic, 
printre ele —, îmi conferă un soi de profil 
inedit, mai degrabă amuzant sau iritant, nu 
neapărat simpatic, însă vizibil, oricum. 

Fiindcă am învăţat mult în felul acesta 
(uneori mai mult decât din cărți şi, în mod 
sigur, nu O dată, mai interesant, ca tot ceea 
ce este viu, inedit şi surprinzător), nu cred 
că e o investiţie fără rost. Arhiva filmărilor 
şi înregistrărilor audio pe care le-am făcut 
în timp cred că va permite cândva intelege- 
rea directă si pasionantă a culturii române 
din aceşti ani (fiindcă invitaţii mei sunt şi 
din afara Clujului). Ea se înscrie printre alte 
arhive ale aceluiaşi timp al nostru, cea a lui 
Iosif Sava, a Eugeniei Vodă, a lui Cristian 
Tabără sau a lui H.-R. Patapievici. 

Sunt multe neajunsuri, tracasări, deza- 
mágiri şi insatisfactii, ele nu au cum să nu 
surviná şi, după o vreme, devii, vrei - nu 
vrei, un moralist destul de sceptic, chiar 
dacă improvizat. Dar nu regret deloc inves- 
titiile de timp şi energie în aceste peripluri 
printre oameni, mai ales că am norocul 
unui soi de robustete care îmi barează calea 
spre pesimism Şi mizantropie. 

M. P.: Istoric — cu contribuții pe mai multe 
epoci —, prozator, din când în când poet, 
ziarist. Ne caracterizează oare vocaţia en- 
ciclepedică, ai vreun model românesc în cap? 
Poate mult iubitul tău Hasdeu? 


O. P.: Hm. „Mult iubitul meu Hasdeu“ 
este departe de a fi unul dintre preferatii 
mei din cultura română. Îmi place mai 
mult Slavici, care a avut tenacitatea să îşi 
încheie studiile universitare şi care, cel 
puţin, avea „prostul“ obicei de a duce până 
la capăt ceea ce începea. 

Trebuie să înţelegi foarte bine asta, 
Marta Petreu, ca exploratoare pátitá a cul- 
turii noastre, fiindcă numai la noi am im- 
presia că lumea se aşteaptă ca atunci când 
scrii despre cineva să fie vorba despre o per- 
soană cu care ai afinități, pe care — eventual 
— o chiar venerezi şi pe care ar fi, pasámite, 
obligatoriu sá o lauzi. De fapt, cred cá mo- 
nograful are un interes stiintific fatá de per- 
sonajul ales drept obiect al cercetárii. Dar 
etica cercetării nu presupune prizonieratul 
exploratorului în raport cu subiectul. Sin- 
gura obligaţie sine qua non a cercetătorului 
este să încerce să înţeleagă ce se petrece în 
biografia şi opera insului studiat (observă, 
te rog, că nu izolez opera de viaţa celui ca- 
re o produce, pariind pe abordarea lui 
Schleiermacher). 

Monograful nu este nici un predicator 
care îşi moralizeazá post-mortem „victima“, 
nici un adulator din posteritate, silit să îi 
justifice acesteia toate gesturile, şi mai ales 
pe cele contestabile. A pricepe asta va con- 
stitui pentru cultura noastră un mare exa- 
men de maturitate. Nu există niciun impe- 
diment în a alege ca ipoteză de lucru 
asertiunea — discutabilă — conform căreia 
Ramses al 1-lea a fost un ins banal şi fără 
merite istorice sau cea că înțeleptul Solo- 
mon era un depresiv care făcea pe deşteptul 
şi spunea numai truisme. La noi, singurul 
care a încercat în trecut această formulă a 
fost Eugen Ionescu, scriind despre viaţa si 
cariera scriitoricească a lui Victor Hugo. 
Hu goliada este, de altfel, cea mai sclipitoare 
monografie sau, dacă vrei, cel mai izbutit 
şi sprintar, sclipitor, roman nonfictional şi 
biografic scris de cineva din România. 

Pe această linie, a demontării mitologiei 
extatice din jurul unui personaj, mi se pare 
că ai mers şi tu, mai recent, scriind despre 
Mihail Sebastian în lumina sentimentelor 
adânci de admiraţie şi recunoştinţă pe care 
acesta le avea pentru mentorul lui, filosoful 
Nae Ionescu. Tânărul Eugen Ionescu a be- 
neficiat însă, la vremea lui, de avantajul 
unei societăţi care, chiar confruntată cum 
era cu extremismele, beneficia de cel puţin 
un secol de educaţie burgheză, fiind mai 
flexibilă şi mai atentă cu limitele expresive 
ale rejectării preopinentilor. Pe Ionescu l-a 
premiat Tudor Vianu pentru Nz, tocmai 
volumul în care zeii literaturii române 
contemporane erau... ridiculizati. Aşa se 
explică, poate, de ce neterminatul lui op 
despre Hugo a fost receptat, la publicarea 
lui în presa culturală, fără seisme majore. În 
plus, să nu uităm asta, cu totul altfel ar fi 
arătat, poate, lucrurile dacă volumul apărea 
în Franţa, unde Victor Hugo era valoare de 
panteon. A-l trata pe Sebastian aşa cum ai 
făcut-o era, cred, o cutezantá mult mai ma- 
re în raport cu mentalitatea curentă a cri- 
ticilor noştri, şi asta s-a văzut nu doar din 
faptul că ai stârnit un cor prelung de 
proteste şi recriminári, ci şi din aceea că ai 
publicat deja două ediţii din volumul res- 
pectiv. 

Există şi alte tipuri de monografii, după 
cum şi alte forme de impact public. De cu- 
rând s-a umplut de... elogii un tânăr critic 
din cale afară de aspru şi de dispretuitor cu 
cărţile care nu îi plac, dar care a debutat cu 
un cártoi enorm, cam indigest, despre un 
mare critic. Doasca, nu lipsitá de eruditie 
şi de verbiaj, i-a complexat pe destui colegi 
critici şi eseişti literari, stârnindu-le aplau- 
zele fără limită. S-a văzut cu acest prilej că, 
vorba americanilor, size matters — că, adică, 
mărimea contează —, mai cu seamă când 
pretinzi că aplici literaturii metode preluate 
din... filosofia analitică. In mod evident, 
intenţia era, de astă dată, copleşirea prin 
amploare, „înstăpânirea“ simbolică asupra 
„divinului critic“... Şi uite că strategia a 
izbutit, deja i se ridică zelos simpatice tem- 
ple şi locuri de pelerinaj. Încurajat astfel, 
junele coleg va produce, poate, data viitoa- 
re, despre următorul subiect abordat, două 
tomuri în loc de numai unul, ambele şi mai 

groase decât cel la care mă refer, ştiind de 
acum cu certitudine că într-o cultură pira- 
midele se contemplă de la distanţă, iar 
reacţia la ele este un tátáit admirativ din 
buze, un bun substitut pentru nedumerire. 

Cu Hasdeu, în cazul meu, a fost un test. 
Dintr-un motiv care îmi scapă, în anul 1 de 
studenţie, istoricul Pompiliu Teodor, de la 
care invátam cum se judecă operele istori- 
cilor — o critică literară aplicată narativitátii 
istoricilor care se ascunde sub numele de 
„istoria istoriografiei“, deşi are şi o marcată 
latură metodologicá —, mi-a spus într-o zi, 
după mai multe discuţii de seminar şi ştiin- 
du-mă cu pasiunea scrisului literar, că este 
convins că iscodirea operei de istoric a lui 
Hasdeu ar fi un subiect potrivit pentru mi- 
ne. Felul în care a formulat asta, pe când 
era încă mult prea devreme pentru a şti da- 
că e adevărat sau nu ce îmi spunea, „Tu poti 
să o faci!“ (de parcă, vezi Doamne, numai 
eu eram in stare, alții nu ar fi putut), mi-a 
dat de gândit. Dacă profesorul credea aşa... 
Am început deci să citesc, momit şi de pre- 
tioasa introducere a lui Mircea Eliade la 
editia interbelicá in trei volume a operelor 
hasdeene, şi m-am infundat tot mai mult in 
atelierul acestui savant $1 literat mai mult 
sau mai putin ignorat, pe atunci, sau valo- 
rificat numai pe bucátele (existau mono- 
grafii despre jurnalist si filolog, dar nu si 
despre istoric!). Dupá facultate am conti- 
nuat asiduu sá aprofundez cunoasterea 
acestei figuri, cam instabile si irascibile 
pentru gustul meu, si destul de egolatrá, de 
oportunistá, de arogantă, care către sfârşitul 
vieţii, in etapa spiritistă, ieşea cu totul din 
cadrele creibilităţii... Am nenumărate re- 
zerve privitoare la acest totuşi uluitor, 
expresiv şi intuitiv erudit om de talent al 
secolului al XIX-lea românesc. Teza mea 
doctorală, împărţită în două volume — din 
motive de costuri editoriale —, propune o 
lectură textuală şi contextuală a operei isto- 
rice a lui Hasdeu, nimic mai mult. Există 
însă un mare hasdean în viaţă, iar acesta 
este Ion Oprişan, monograf şi editor devo- 
tat al lui Hasdeu, care a mers mult mai de- 
parte decât aş fi fost eu dispus să o fac în 
explorarea prinţului Petriceico-Hasdeu, 
născut Tadeu, descins la Iaşi ca... Dieudon- 
né, dar cunoscut de toti ca Bogdan. 

Despre tradiția enciclopedică în cultura 
noastră se întâmplă să fi scris, cu entuziasm, 
însuşi tânărul Eliade, în textul introductiv 
la ediţia Hasdeu deja menţionată. Cante- 
mir, Kogălniceanu, Hasdeu, Iorga sunt nu- 
me ilustrative pentru ea, în viziunea zelo- 
sului editor interbelic. Ar fi vorba despre 
un enciclopedism care ţine de vocaţia şi cu- 
riozitatea personală nedomolită a fiecăruia 
dintre cei pomeniţi — şi a altora, precum 
Blaga —, dar şi de efectul unui complex psi- 
hologic: acela că în cultura noastră sunt 
etape de dezvoltare care ar trebui recupera- 
te din mers. 

Mai recent însă au apărut autori şi cărți 
unde ideea că atitudinea de uomo universale 
prezentă la unele mari nume de la noi tre- 
buie respinsă, pe fundalul dominaţiei ideii 
de cultură generală încropită în siajul Fran- 
fei sec. al XVIII-lea şi al XIX-lea (imitație sau 
sincronism, aşadar), unde culturii literare îi 
revine un rol privilegiat, pare una centrală. 
Cel care înţelege să refuteze această confi- 
guratie culturală este un fizician devenit 
filosof, eseistul H.-R. Patapievici, pledoaria 
Domniei Sale fiind în favoarea dezvoltării 
culturilor specializate, asiguratoare ale ieșirii 
din minorat. 

Nu îi împărtăşesc viziunea, măcar pen- 
tru motivul — consemnat şi de el — că fără 
cultură generală, specializările înguste pot 
instala (sau restaura), paradoxal, o nouă 
epocă de barbarie. Am o altă explicaţie a 
acestor „recolte“ de universalism şi orien- 
tare culturală plurală. Spiritele care se simt 
provocate din mai multe direcţii şi au ener- 
gia şi înzestrarea necesară de a răspunde 
acestor provocări o fac din instinct sau 
dintr-un simţ al datoriei; uneori şi dintr-o 
încredere de sine ce aduce a megalomanie. 

Problema culturii noastre nu este însă 
orientarea în mai multe direcţii, ci ieşirea 
din îngustimea procesării acestei realități. 
Să vedem ce se va întâmpla în anii care ur- 
mează, în acest sens, pentru că tot mai 
multi tineri au socotit potrivit, în anii de 
după căderea restricțiilor comuniste, să ur- 
meze mai multe facultăţi, mai multe pro- 
grame masterale şi chiar să achiziţioneze 
două ori chiar trei doctorate. Nu toţi aceşti 
oameni sunt dezorientaţi sau superficiali 
achizitori de diplome, după cum nu toate 
aceste grade de profesionalitate au fost do- 
bândite în aceeaşi universitate ori în aceeaşi 
ţară. Din pricina inflaţiei unor diplome 
„prin corespondenţă“ ori cumpărate/eli- 
berate „la kilogram“ nu poti pune, decât 
din ingustime, la îndoială toate diplomele. 
Timpul va evidenția in ce măsură compe- 
tentele şi bunele practici în mai multe te- 
ritorii artistice şi ştiinţifice împlinesc sau 
dezorientează o persoană. 

Cred că în cultura noastră, ca şi în edu- 
catie, ambele atacate din numeroase direcţii 
astăzi, puse la îndoială de mulţi dintre 
membrii unei comunităţi angoasate şi 
grăbite să „recupereze“ prestigiul şi bună- 
starca care socoteşte că 1 se refuză, sc pro- 
duce chiar în timpul vieţii noastre o redi- 
mensionare care înseamnă şi o creştere în 
complexitate. Enciclopedismul nu este de- 
suet decât atâta timp cât rămâne mimetic şi 
mecanic asumat. Dacă el răspunde unor 
nevoi interioare autentice, în fiecare dintre 
manifestările sale va aduce ceva cu un sunet 
ncartificial, propunându-se constructiv. La 
noi tocmai acesta este cazul. După cum ştia 
şi arăta încă Lovinescu, românii au încercat 
să se racordeze la curentele de idei şi artis- 


tice europene în modernitate, deşi — adaug 
eu — nici în lumea goticului nu erau rupti 
de Occident şi de orizonturile lui culturale. 

A existat totuşi, în intervalul dintre sec. 
al xv1-lea şi al XIX-lea, şi o modernitate tur- 
cocratică la noi; consumată, adică, în inte- 
riorul şi după tiparele influente (pentru că 
propulsate politic şi economic) ale Porții 
otomane. Exemplul prin excelență de reu- 
şită în interiorul acestora este, pentru Tara 
Românească, Udrişte Năsturel, autorul 
preocupat de o resurectie a slavonismului 
cultural în spaţiul românesc, unde limba 
vorbită începea să domine cultura scrisă, 
slujbele religioase ortodoxe şi înscrisurile 
oficiale. In Moldova, cel mai strălucit repre- 
zentant al formulei respective rămâne beiza- 
deaua Dimitrie Cantemir, autor de muzică 
şi teorie muzicală în limba turcă. El se „oc- 
cidentalizează“ în mod decis mai ales după 
episodul domniei lui secunde din Moldova 
anului 1711. În orice caz, decuplarea de 
la Occident a însemnat cuplarea la turco- 
cratie, intrarea într-un alt tip de circuit de 
valori (privilegierea înţelepciunii în locul 
filosofiei, de pildă, este unul dintre fenome- 
ne; înlocuirea vogii picturii parietale cu 
dantelăria decorativă de la Trei Ierarhi din 
laşi este altul; etc.). 

Astăzi încă, ne resimtim de pe urma 
acestei duble, contradictori, modelări. 
Multe dintre manifestările pieţei noastre 
cărturăreşti şi artistice poartă urmele apă- 
sate ale acestei formule duale. Ceea ce în 
ochii unora dintre intelectualii noştri este o 
victorie, în ochii altora apare ca fiind evi- 
denta unui eşec. Pentru cineva enciclopedis- 
mul este semnul excelentei, pentru altcineva 
el apare ca manifestarea unei incapacitáti de 
a adânci, de a aprofunda, ca o risipire pe 
orizontalele culturii... În timp ce unii 
aplaudă praporii lui Horia Bernea sau 
reprezentările încremenite ale lui Oravitzan 
- formulă alunecând spre joncţiunea dintre 
sacru şi decorativ —, alţii apreciază viziunile 
occidentalizante ale lui Vladimir Zamfires- 
cu, să zicem, mărturisite de personajele 
donquijotesti şi de grundurile lui flamande. 

Ar mai fi şi argumente de natură socio- 
logică, ţinând de redefinirea pieţei valorilor 
materiale şi spirituale în spaţiul nostru cul- 
tural după căderea comunismului. Prăbuşi- 
rea vechii industrii româneşti, de tip sta- 
linist, friabilitatea economiei capitalismului 
primitiv, dominat de baroni postcomunisti 
şi de moguli de carton proveniţi dintre alia- 
til şi membrii vechilor structuri ceaugiste, 
anemizarea agriculturii şi zootehniei noas- 
tre şi restabilirea echilibrului demografic 
între urban şi rural (deci între patriarhal şi 
modern) după ce, o vreme, urbanizarea în- 
clinase balanţa în favoarea modernizării, 
arată că tipurile culturale nu pot fi exclusi- 
viste și formulele din viaţa intelectuală sunt 
legitimabile prin variate istorii de viaţă si 
prin medii diferite, dar complementare. Ln 
această lume complexă în care trăim aici, în 
România, enciclopedismul nu mărturiseşte 
un decalaj cultural, după cum nici specia- 
lizarea nu înseamnă salt în viitor. Ambele 
formule sunt doar două tipuri de atitudini 
culturale care nu merg una fără cealaltă şi 
care, în loc să fie în competiţie, depind una 
de alonja celeilalte. 

Cred că, dacă există vreun model româ- 
nesc, atunci acela nu poate fi decât cel 
adaptativ-creativ în raport cu etern fluida 
situaţie de la noi, enciclopedistul din mo- 
mentul „x“ devenind în momentul „y“ un 


specialist valabil în câmpul de interes cu- 
tare, unde este chemat să acţioneze. Nu alt- 
fel a fost Hasdeu însuși, istoric când era o 
prioritate, folclorist mai apoi, filolog în al 
treilea rând, filosof spiritualist şi practician 
spiritist mai la urmă. Cât despre mine, nici 
vorbă de ceva cât de cât similar. Sunt un 
autor de texte in mai multe genuri, un scrii- 
tor cu o anume dexteritate şi stăpânind — 
mai mult sau mai puţin — mai multe mo- 
duri/coduri (înrudite între ele) ale spune- 
rii/scrierii. 


M. P.: Cu ani în urmă, propuneai, în loc de 
lumea tafilor, lumea mamelor. Poţi să spui 
gândul tău secret? 


O. P.: Lumca românească este o lume pa- 
triarhalistă, în care bărbatul se manifestă 
competiţional şi agresiv nu numai în raport 
cu femeile, ci şi în raport cu alti bărbaţi; îşi 
construieşte identitatea masculină ascun- 
zând sau rejectând trăsăturile care îi par 
feminine — şi deci descalificante —, accen- 
tuându-şi fanfaron sexualitatea în chip 
machist şi optând pentru agresivitate ver- 
bală şi fizică, în minte cu modelul mascu- 
lului „alfa“. Din acest punct de vedere, in 
România trăim într-o lume „spartă“, in- 
completă sau măcar dezechilibrată, în care 
$i masculinitatea se imaginează sárácácios, 
distribuindu-se în roluri simpliste, rudi- 
mentarc, nu o dată. Unde te uiţi vezi nu- 
mai prădători şi prăzi, călăi si victime, cá- 
lăreți şi cáláriti... Iar femeile, care înseamnă 
nu doar coapse — deci sex şi maternitate — 
şi nici doar pântec şi sâni (adică hrană şi 
protecție afectivă), rămân subestimate, sub- 
evaluate, exilate în multiple feluri din viaţa 
publică... 

Sunt decenii de când am realizat că 
n-am chef să trăiesc într-o lume astfel alcă- 
tuită, în care reflexul retragerii în arierplan 
a femeii este că pentru toate port răspun- 
derea şi vina numai eu, de la bátutul cuiului 
în perete la procurarea resurselor de trai. 
Recunosc, nu sunt destul de abil pentru 
asta, după cum nu sunt nici dispus să plec 
capul i in faţa vreunui şef cu apucături 
tribale, voios să îmi azvârle un os contra 
serviciilor şi adulatiilor mele neobosite. Nu 
mai vorbesc de faptul că în cercul heterose- 
xualilor — zonă totuşi majoritară — femini- 
nul înseamnă promisiune, miză, suport, 
parteneriat echitabil, dacă ar fi să enumăr 
doar valorile pozitive. 

$1, ca să spun tot adevărul, imi e tare 
dor de mama, de bunica, de surorile mele 
şi má bucur cá in familia mea nu sunt un 
bărbat singur, definitiv alungat în solitu- 
dine... 

= 


Interviu realizat de 


Manta Pheu 

Proză 


La muncă, în Italia 


— ORA DEVO dire che... 
mio miglio... 

Mama lui David vorbea la telefon. Bă- 
iatului i se părea un pic ciudat să o audă 
vorbind în altă limbă. Chiar româna cu ca- 
re îl întâmpinase era cântată, suna altfel de- 
cât la Sebeş. De fapt, aproape nimic nu era 
ca acasă. Valea asta largă, munţii înalți, ca- 
sele din piatră cocotate atât de sus, auto- 
strada, tunelurile. 'Trecuse cu inima strânsă 
prin zeci de tuneluri de când plecase de 
acasă în maşina preotului-paroh al enoria- 
şilor din Valle d'Aosta. Nu scosese nici 
mâc în Slovenia, când intraseră în primul 
tunel. Dar un amestec de neliniște şi apă- 
sare, ca atunci când urcase cu ascensorul la 
un hotel din Alba, îl făcuse să se lipească 
puternic de scaunul maşinii, ca şi cum ar fi 
vrut să intre in el. După ce au innoptat, 
undeva înainte de Trieste, David a parcurs 
drumul din Italia ceva mai în largul lui. 
Din mimetism, după ce şi-a legat centura 
pe scaunul din dreapta, şi-a făcut semnul 
crucii. Apoi s-a transformat într-un burete 
în aşteptarea îmbibării. Conştientiza curio- 
zitatea, aşteptarea, neprevăzutul călătoriei. 
Sigur, la capăt era mama, erau părinţii pe 
care nu îi mai văzuse de multişor. Dar până 
la întâlnirea din acea seară, el urma să par- 
curgă partea a doua a drumului dintre Sebeş 
şi Aosta. Îşi descoperea o bucurie nesatis- 
făcută până atunci, bucuria călătoriei. Scur- 
tele excursii cu clasa se consumaseră cu hâr- 
joneli şi cu libertăţi de limbaj ale băieţilor 
din clasă, bucuroşi că nu sunt cu părinții. 
El era singurul din clasă cu ambii părinţi 
plecaţi la muncă în afara ţării. Nu era mare 
scofală dacă pleca de acasă. Bunicii îl lăsau 
să facă ce vrea, nu-l căutau prin buzunare 
după țigări, putea să vină acasă la orice oră. 

În camera lui micuță de bloc, pe care 
mama i-o amenajase in apartamentul închi- 
riat încă de când venise după sot, era un 
amestec de acasă de Sebeş cu acasă de 
Aosta. Cuvertura de pe pat, fotografiile cu 
bunicii şi cu el îmbrăcat in iepuras la o ser- 
bare din clasa a doua, luate cu rame cu tot 
la plecarea ei spre Italia, macrameul de sub 
vaza de flori de pe raftul cu cărți. Aici, pe 
raftul acesta, în limba română era doar 
Biblia. În rest, erau dicţionare, albume, 
cărţi pe al căror cotor de copertă scria în 
italiană, dar şi în franceză. 

Era Săptămâna Mare, părinţii urmau să 
aibă liber doar în ziua de Paşti, plus alte trei 
zile. Aşa că David o vedea pe maică-sa doar 
seara şi o oră petrecută pe fugă în pauza 
ei de prânz. Venea, se spăla pe mâini, încăl- 
zea mâncarea în cuptorul cu microunde 
(învățase rapid să umble şi el pe la butoa- 
ne), îi punea în farfurie si se aşeza in fata 
lui la masa din bucătărie. Aproape că nu 
băga nimic în gură. Se uita la el, dar fără 
acel control pe care îl simţea permanent 
când era mic. Se uita cu drag şi repeta din 
când în când: Te-ai schimbat. 


Senta, cerco di fare del 

Mariana Gorczyca 


Mie nu mi se párea cá má schimbasem 
în vreun fel. Dar mama, da, era schimbată. 
Slábise mult, purta haine care mi se páreau 
cá seamáná cu cele ale fetelor din Alba 
Iulia. Faţa i se schimba, când tristă, când 
avea privirea învăluitoare de la Sebeş, când 
veselă așa, fără motiv. 

Emilia reuşise să se angajeze la Serviciul 
social al Primăriei cu jumătate de normă, 
după o experienţă de badanda destul de du- 
ră ca program, unul nenegociat la început. 
Nu a trecut exclusivitate de activităţi per- 
sonale în cele două ore libere, de la 3 la 5 
dupá-masa. Asa că bătrânul îi dădea sarcini 
suplimentare, cumpărături, haine la curátá- 
torie, stári de ráu ivite din senin, exact cánd 
ca se pregătea să iasă pe uşă. Degeaba a in- 
cercat o renegociere cu fiul acestuia. Parcă 
insistenţele ei mai mult îl îndârjiseră. Îşi 
aminteşte că, făcându-se vară, fiul bătrânu- 
lui, fost primar în Aosta, o anunţă de pe 
o Zi pe alta cá vor urca pentru două săptă- 
mâni la munte. „Că aici unde-om fi?“ se 
plânse ea soţului, odată ajunsă acasă. 

A văzut a doua zi că muntele nu era to- 
tuşi Aosta. Cu o maşină care nici măcar nu 
era 4 X 4, incárcati cu bagaje, ieşiră din şo- 
seaua care se îndrepta spre tunelul de tre- 
cere în Elveţia şi incepurá să urce pe un 
drum, ce-i drept asfaltat, foarte îngust, în 
curbe în ac de păr succesive, fără parapeti, 
luate apăsând pedala de viteză ca să nu ti se 
oprească motorul exact în curbă şi claxo- 
nând pentru eventualele maşini aflate în 
coborâre. Emilia se gândea cu groază ce se 
putea întâmpla dacă se vor întâlni cu ma- 
şini aflate la coborâre. S-au întâlnit doar cu 
două şi de fiecare dată a scos un mic țipăt 
concomitent cu strânsul involuntar al fun- 
dului, de parcă posteriorul comprimat ar fi 
micşorat la rându-i lăţimea maşinii. Deşi în 
vale, din când în când, se vedea toată Aos- 
ta, Emiliei nu îi venea deloc să se bucure 
de privelişte. Abia aştepta să ajungă în satul 
de munte cu doar câteva case din piatră, 
şase, după cum avea să numere Emilia, şi o 
biserică. Cătunul se numea Blavy şi, după 
cum preciza placa de pe o casă, se afla la 
1474 de metri altitudine. Abia după vreo 
trei zile de ciudă, frustrare, sentiment apă- 
sător de izolare şi nevoie permanentă de 
picoteală, începu să se adapteze şi să în- 
târzie mai mult pe afară. Lemn şi piatră. 
Mai ales piatră. Pereţi de piatră, acoperişuri 
din dale de piatră. Orice alt acoperiş nu ar 
fi rezistat vântului puternic din timpul ier- 
nii. Singurul loc cât de cât plat şi ceva mai 
lat pentru a putea întoarce maşina era 
curtea bisericii. De acolo se vedeau păşunile 
irigate vara din izvoare captate, astfel că, în 
ciuda versantului sudic al muntelui şi a soa- 
relui puternic, iarba nu se usca, iar vitele 
aveau burdihanele pline în permanenţă. 
Seara făceau focul cu lemnele aduse de sub 
scările de la intrare, fiindcă, odată întune- 
ricul lăsat, temperatura cobora, de la 20, 


22 de grade cât era ziua, la trei, patru 
grade. Fiul bătrânului, fostul primar, pre- 
gătea o expoziţie, fiindcă se apucase de 
pictură. Mai toată ziua era cu şevaletul în 
dreptul fântânii. Piciorul drept, cu care 
şchiopăta vizibil când era grăbit, rămânea 
lângă scaun, în timp ce stângul era ridicat 
pe trunchiul de copac scobit, pe post de 
Jardinierá. Emiliei îi plăcea ce picta fostul 
primar. Atât cât se pricepea ea (în studen- 
tie, nu lipsea niciodată de la celebrele ex- 
poziţii bilunare de la galeriile Filo), privea 
peisajul de pe şevalet şi i se părea că lumina 
de afară se prelungeşte în tablou. Da! Cel 
mai tare o impresiona lumina redată de 
pictor. În acel an de adaptare la viaţa din 
Italia, cu puţină viaţă personală, cu obli- 
gatii şi acasă, fiindcă dorea ca soţul ei să 
simtă că are grijă de el, aproape că nu avu- 
sese timp să se uite în oglindă. La coafor 
nu mai intrase de când plecase din ţară. 
Pensat nu, cremă pe faţă nu, unghiile doar 
tăiate scurt la mâini şi la picioare. Mânca 
biscuiţi în permanenţă. Devenise depen- 
dentă. Paste şi biscuiţi. Biscuiti şi paste. 
Fermoarul pantalonilor cu greu şi-l mai 
închidea. 

La munte însă, locuitul zi și noapte cu 
doi bărbaţi străini, chiar dacă unul avea 
handicap fizic, iar celălalt urma să împli- 
neascá 82 de ani chiar în acele zile, timpul 
liber de seara, fiindcă nu mai avea obliga- 
tiile familiale pe cap, au făcut-o să aibă 
răgazul să se uite mai cu atenţie în oglinda 
de pe uşa dulapului din camera ei. Nu îi 
plăcea ce vedea: un bust îngroșat, un spate 
puţin adus, față aspră, riduri vizibile din 
cauza soarelui puternic de munte ce îi 
bronzase faţa, aşa, cu pielea din jurul ochi- 
lor incretitá, fiindcă nu îi trecuse prin minte 
să îşi aducă ochelari de soare. Expresia feţei 
ei i se părea străină. O peliculă de umilitate, 
de solicitudine, de camuflat nemulțumiri 
era aşternută pe fata care se uita în oglindă. 
Cine sunt eu? Cine mai sunt eu? 

L| 
Fragmente din romanul, 
aflat in lucru, Par course 


O carte despre soarta 
românilor 


Lukács József 


EA MAI recentá carte 
C publicatá de profe- 
sorul şi academicianul 
Ioan-Aurel Pop — „Din 
mâinile valahilor schis- 
matici...“ Românii şi pu- 
terea în Regatul Un- 
gariei medievale (secolele 
XIII-XIV) , Bucureşti: Edi- | 
tura Litera Internatio- 
nal, 2011. — este rezultatul unei cercetări 
despre istoria sau — poate ar fi mai exact 
dacă am spune — despre soarta românilor 
transilvăneni în secolele XII-XIV. 

Cartea este o excepţională prezentare a 
situaţiei românilor care au ajuns, treptat, în 
secolele XI şi XII, să fie locuitori ai Rega- 
tului Ungar, pentru ca în secolele XIII şi XIV 
să fie împinși spre periferia societăţii, cu 
statut de ,tolerati*. Foarte succint, cartea 
se poate rezuma astfel: valahii (cum erau 
pomeniti de alte popoare) sau românii 
(cum se numeau pe sine) de la nord de 
Dunăre, deşi reprezentau vechea populaţie 
a acestor teritorii încă din Antichitate, la 
începutul mileniului al rr-lea încă nu erau 
inchegati într-un popor compact şi omo- 
gen — cum nu erau închegate nici celelalte 
popoare în acea epocă. Organizarea poli- 
tică a românilor în acea vreme varia de la 
structuri politico-statale proprii (cnezate şi 
voievodate) la structuri ale altor popoare 
(Regatul Ungar). Teritoriile locuite (şi) de 
români, cu timpul, au fost înglobate, prin 
cucerire, în Regatul Ungar: Transilvania, 
Banatul, Maramureşul şi alte teritorii de 
facto, iar Moldova şi Tara Românească — 
sub numele de Cumania - sub autoritatea 
mai mult formală a regilor maghiari. 

Românii ortodocşi din Transilvania şi 
din alte provincii estice ale Regatului 
Ungar, în secolele XI şi XII au avut un sta- 
tut similar cu cel al altor semintii şi confe- 
siuni din regat. După anul 1204, adică 
după Cruciada a IV-a, când Constantino- 
polul a fost cucerit de creştinii „latini“, 
ortodocşii au început să fie prigoniti, din 
cauză că aparţineau de creştinătatea răsă- 
riteană, în timp ce biserica oficială a „apos- 
tolicului“ Regat Ungar aparținea de Roma. 
„Schismaticii“ sau chiar „ereticii“, cum erau 
priviţi ortodocşii de biserica Romei, au fost 
practic excluşi în cursul secolelor XIII şi XIV 
din toate structurile puterii, întrucât un 
regat catolic, cu misiune apostolică în sud- 
estul Europei, nu putea admite sub aspect 

juridic prezenţa în forurile sale de putere 
a unor „schismatici“. 

Cartea profesorului Ioan-Aurel Pop 
analizează perioada istorică în care s-a pro- 
dus marginalizarea românilor, surprinde 
schimbările petrecute în politica Regatului 
Ungar în intervalul acestor două secole, 
timp în care românii au ajuns de la statutul 
de „stare“, adică comunitate recunoscută, 
parte a puterii din regat, alături de stările 
sau congregatiile nobililor, secuilor si sa- 
şilor, în situaţia de popor „tolerat“, exclus 
din rândul stărilor şi „naţiunilor“ privile- 
giate. La sfârşitul acestui proces, început în 
1204 şi care a culminat cu privilegiul rege- 
lui Ludovic cel Mare emis în 1366, româ- 
nii au rămas fără o elită politică şi intelec- 
tuală şi fără o pătură bogată prin care ar fi 
putut să aibă un cuvânt de spus în forurile 
de decizie ale regatului. 

Cartea, scrisă după parcurgerea câtorva 
mii de documente, studii şi cărți, şi adusă 
în faţa cititorilor nu în limbajul sec al mese- 
riei de istoric, ci în acela al comunicării 
largi cu un public dornic de cunoaştere, 
este rezultatul unei cercetări complexe, 
efectuate de un specialist al istoriei şi insti- 
tutillor medievale. Ea reconstituie viața 
românilor supuşi Regatului Ungar în mai 
toate ipostazele cu putinţă. Este construită 
pe 21 de capitole şi este întregită cu un stu- 
diu introductiv, cu o încheiere, o listă cu 
demnitari (slujitori) români sau de origine 
română din Ungaria, cu o cronologie esen- 
tialá a evenimentelor din secolele XI-XIV, cu 
o bibliografie şi un indice de nume de per- 
soane şi de localităţi şi locuri geografice. 
Fiecare dintre cele 21 de capitole este de 
fapt un studiu în sine, amănunţit elaborat, 
cu formularea ipotezei, susţinerea acesteia 
prin analiza unor serii de surse istorice şi 
încheiat prin concluzii precis argumentate. 

Printre primele capitole găsim unul care 
analizează mecanismul puterii în Evul 
Mediu şi unul care redă clar şi concis isto- 
ria Ungariei în ultimul secol al dinastiei 
arpadiene (secolul XIII) şi în secolul dinas- 
tiei angevine (secolul al XIV-lea). Aceste 
texte, dacă ar fi scoase din contextul volu- 
mului, ar putea fi caracterizate şi ca excep- 
tionale prezentări ale societăţii medievale 
în general şi ale istoriei Ungariei din seco- 
lele xm şi XIV în special. 

Următoarele capitole analizează punc- 
tual teme care se leagă nemijlocit de istoria 
şi de soarta românilor. Sunt analizate denu- 


mirile sub care sunt pomeniti românii in 
sursele istorice, situaţia Regatului Ungar in 
secolele amintite, etniile şi confesiunile exis- 
tente în regat şi raporturile acestora cu 
puterea. Un capitol este dedicat primelor 
surse oficiale care vorbesc despre români şi 
modului în care apar ei în aceste surse, 
politicii Ungariei faţă de eradicarea „schis- 
mei“ religioase. În secolele X-XI, românii 
transilvăneni trăiau în propriile forme de 
organizare politică şi socială, iar elita lor 
politică şi militară încă stăpânea pământu- 
rile strămoşeşti în baza cutumelor proprii. 
Legislaţia regatului lega posesiunea de 
drept a pământului de donația regală, con- 
sacrată si în scris, iar obţinerea acestui do- 
cument de condiţia apartenenţei persoanei 
la biserica romano-catolică. Cu timpul, 
membrii elitei româneşti au fost puşi să 
aleagă: ori rămân în credinţa ortodoxă, caz 
în care îşi pierdeau statutul de conducători 
ai comunităţii peste care aveau autoritate şi 
deveneau, la rândul lor, iobagi supuşi ace- 
lui nobil care avea act scris pentru acea pro- 
prietate; sau puteau trece la catolicism, 
devenind nobili „locuitori ai ţării“, caz în 
care aveau deschisă în faţă orice carieră 
politică, militară sau ecleziastică — cum ne 
arată exemplul lui Iancu de Hunedoara, 
ajuns voievod al Transilvaniei şi guvernator 
al regatului, al lui Nicolaus Olahus, deve- 
nit arhiepiscop de Strigoniu şi primat al 
Ungariei, sau cazul lui Ştefan Mailat, deve- 
nit voievod al Transilvaniei. 

Volumul a fost scris, printre altele, ca 
răspuns la prejudecățile care afirmă că 
românii ar fi caracterizați de „fatalitatea 
înapoierii“. Urmărind argumentarea şi ana- 
lizele autorului, se va înţelege că românii 
nu s-au născut „răi“, „leneşi“, sau „răufăcă- 
tori“, cum erau pomeniti deseori în docu- 
mentele vremii, iar dacă unii dintre ei totuşi 
au COMIS fărădelegi, acest fapt s-a datorat 
împrejurărilor istorice nenorocite în care au 
trăit timp de secole. Niciun popor nu poate 
să fie mai rău decât altele, dar în cazul 
românilor timpul relativ scurt de când pot 
trăi liber, demn şi onorabil este coplesit 
de secolele în care ei au trăit supuşi, umi- 
liti şi dispretuiti. 

E 


MIRCEA IORGULESCU 


Roses SCRIITORILOR din Románia si Asociatia Scriitorilor Bucuresti anuntá cu deo- 
sebitá tristete incetarea din viatá a criticului literar MIRCEA IORGULESCU, cunoscut 
$1 pentru comentariile sale politice. Mircea Iorgulescu s-a náscut la 23 august 1943. A 
debutat publicistic in 1966, în Revista nouă. Din 1971 a devenit colaborator la revista 
România litermă. A mai avut rubrici în revistele Astra, Ateneu, Tomis, Cronica, Tribuna, 
22 etc. A emigrat la Paris în anul 1989 si a lucrat la Radio France International. A deti- 
nut rubrica de cronică literară a revistei 22. A fost corespondent, redactor şi apoi direc- 
tor adjunct al postului de radio Europa Liberă. Mircea Iorgulescu a publicat numeroa- 
se volume de critică literară, prima fiind Rondul de noapte, în 1973. Au urmat Al doilea 
rond, Firescul ca excepție, Critică şi angajare, Ceara si sigiliul, Prezent, Spre alt Istrati. De 
mare notorietate s-a bucurat controversatul Marea Tiăncăneală: Eseu depre lumea lui 
Caragiale, care a cunoscut mai multe ediții. O monografie despre Panait Istrati i-a apă- 
rut şi la Paris, în 2004. Pentru activitatea sa literară, Mircea Iorgulescu a primit premii- 
le Uniunii Scriitorilor şi Academiei Române. Prin dispariţia lui Mircea Iorgulescu, cri- 
tica literară românească suferă o dureroasă pierdere. 

Inedit: EMIL CIORAN 
câtre SEXTIL PUŞCARIU 


CRISOAREA DATEAZĂ de la începutul „anilor 1941-1945“, perioada „cea mai misterioasă din 
S viaţa lui Cioran*.' În ianuarie (sau februarie) 1941, acesta fusese numit „consilier cultural 
diurnist? pe lingă Legația Română din Vichy; după retragerea acestei calităţi la doar cîteva luni 
(în mai 1941), Emil Cioran avea nevoie de prelungirea pașaportului pentru a primi viza Ger- 
maniei. Cum această prelungire nu mai sosea, pentru a obține viza caută ajutor la Sextil Puşcariu, 
printre altele pentru că acesta era, din septembrie 1940, preşedinte al Institutului Român din 
Germania. 

Scrisoarea, singura adresată de Cioran lui Puşcariu cunoscută pînă acum, face parte din fondul 
„Sextil Puşcariu. Corespondenţă primită“, aflat, în urma dispozitiei testamentare a nepoatei lui 
Puşcariu, regretata lingvistă Magdalena Vulpe, la Institutul „Sextil Puşcariu“ din Cluj-Napoca al 
Academiei Române, unde, într-un colectiv format din cîţiva cercetători, am început editarea 
integrală, într-o ediţie ştiinţifică in mai multe volume. Sextil Puşcariu, care apucase, înaintea morții 
sale (1948), să ordoneze corespondenţa primită şi, pentru primele litere, să facă, la numele consi- 
derate de el mai importante (sau mai apropiate), cîte o succintă notă introductivă şi, uneori, chiar 
să redacteze note explicative, Sextil Puşcariu, aşadar, nu a lăsat niciun comentariu la rindurile 
primite; de asemenea, nu ştim pînă acum care a fost răspunsul său la această rugăminte. 

L 
NICOLAE MOCANU 


Paris, 25 Martie 1942 
Stimate Domnule Profesor, 


ICI PÂNĂ acum n-am obţinut din ţară aprobarea de prelungire a paşaportului. 
N Fără ea, încercările mele pe lângă autorităţile germane au eşuat, încât a tre- 
buit să fac o cerere normală de viză, în care V-am indicat pe D-voastră pentru even- 
tualele referinţe. 

Nu ştiu dacă ati primit o telegramă, expediată în Februarie, pe adresa Legatiei, 
semnată de Consulul de aici şi de mine, în care Vă rugam să interveniţi pe lângă 
Ministrul nostru la Berlin să-mi acorde o viză excepţională, aşa cum se procedează 
cu cei numiţi în misiuni. Sunt înclinat a crede că Legația nu v-a comunicat-o, 
căci nu văd în ce fel v-ar fi putut refuza. 

În ce măsură întârzierea la care sunt condamnat poate fi o justificare sau o scuză 
pentru menţinerea postului, mi-e greu să apreciez. Contez totuşi şi mai departe pe 
ingáduinta Domniei Voastre şi nu pe formalismul autorităţilor noastre. 

Primiti, Domnule Profesor, încredințarea stimei şi devotamentului meu 

Emil Cioran 


Vă rog transmiteti salutări afectuoase Domnului Grigore Manoilescu.” 


Note 

l. Marta Petreu, Un trecut deocheat sau „Schimbarea la fată a României“, Cluj: Biblioteca Apostrof, 1999, p. 
333. 

2. Florin Manolescu, Enciclcpedia exilului literar românesc 1945-1989: Scriitori, reviste, instituții, o ganizații, 
ediţia a doua, revizuită şi adăugită, Bucureşti: Editura Compania, 2010, p. 160. 

3. Grigore Manoilescu (1898-1963), fratele lui Mihail Manoilescu şi ginerele lui Sextil Puşcariu, a fost 
ziarist, director al oficiosului Buna Vestire (sept.-oct. 1940) si a fost condamnat la moarte în contumacie 
de către comunişti, în „procesul ziariştilor si publicistilor* din 1945; în exil, a înfiinţat la Buenos Aires 
Editura „Cartea Pribegiei*. 

x XI 


P RINTRE PRIMII care 1-au semnalat statu- 
tul şi au încercat să-l explice, in cultura 
română, a fost Paul Zarifopol. Dintotdca- 
una, constată el, nu fără o anume exagerare, 
intelectualul a fost pus într-o stare de umi- 
lință, considerat drept ceva inutil şi chiar 
dușmănos. Dar performanţa n-a atins-o de- 
cát comunismul rusesc, prin ostilitatea faţă 
de ştiinţă şi filosofie, prin modul de repri- 
mare brutală a „intelighenţiei“. Bolșevicii, 
observă lucidul şi perspicacele eseist, vor- 
besc de sus, cu mare superioritate, despre 
intelectuali, ignorând că înşişi creatorii so- 
cialismului (Marx, Engels) făceau parte din 
această categorie, care, în decursul istoriei, 
a creat ideile, tehnica, religia şi politica. 
Dispreţul comuniştilor se uneşte cu o gân- 
dire primară, că „știința e un fel de ceva ca- 
re se face fără muncă“ („Noi muncim, noi 
nu gândim!“ s-a strigat pe străzile Bucu- 
reştiului de către contramanifestantil de la 
IMGB cu ani în urmă), „o anexă de lux şi un 
bagaj reactionar*. Un singur lucru nu-l uită 
comuniştii, notează mereu cu spirit percu- 
tant Zarifopol, că „munca intelectuală are 
prestigiu decorativ, şi tocmai pe aceasta o 
speculează la ocazii festive“ (Muncitorii de- 
corativi, 1925). Altminteri, intelectualul e 
un duşman de clasă, un parazit. O astfel de 
gândire troglodită va fi copiată întocmai în 
RPR. 

După 1944, dar mai ales după 1948, 
s-a dezlántuit, cum se ştie, o adevărată pri- 
goană împotriva intelectualilor, a scriito- 
rilor, artiştilor, în genere, a oamenilor de 
cultură, eliminaţi din instituţiile (adesea 
prestigioase) unde lucrau, operele lor au 
fost interzise, parcă aplicându-se înfricoșă- 
torul verdict medieval „opus igne, auctor 
patibulo dignus“, rămas ca metaforă, dar 
sub regimul comunist recăpătându-şi aproa- 
pe în intregime sensul originar: prohibită, 
scoasă din circulaţie, opera era ca şi arun- 
cată pe foc (ba unele mari biblioteci, ca ale 
lui Gh. Tătărăscu, Dimitrie Gusti, E. Lo- 
vinescu, au fost efectiv incendiate), iar au- 
torul aruncat în închisoare, cu zecile de ani, 
echivalând, într-un fel, cu spânzurătoarea. 

Despre felul cum l-au tratat comuniştii 
pe intelectual, ca „duşman de clasă“, ne 
vorbesc unii memorialişti, care au trăit 
această dramatică experienţă, pe care Paul 
Zarifopol, în eseul lui din anii '20, nu avea 
cum s-o prevadă în România, la dimensiu- 
nile ci monstruoase. 

Să ne raportăm la câteva exemple. 

Prin transformarea Academici Române 
în Academia RPR, înaltul for devine instru- 
ment politic. C. Rădulescu-Motru, fost pre- 
şedinte al Academiei, este exclus dintre 
membrii ei, alături de multi alţii (printre 
care Lucian Blaga), i se fixează domiciliu 
obligatoriu şi i se suprimă pensia, el fiind 
socotit „bestie moşierească“, „duşman de 
clasă“. Octogenarul ajunge la sapă de lemn. 
E silit să înfrunte sărăcia, să-şi vândă ulti- 

Intelectualul, un 


„duşman 


de clasă” 


Al. Săndulescu 


mele obiecte din casă. La capătul puterilor, 
notează exasperat, în seria de volume, în 
mare măsură memorialistice, Revizuiri si 
adăugiri: 


Sunt fără provizii şi lemne de foc. Şi ca mine 
sunt mulți alţi colegi, foşti profesori universi- 
tari şi membri ai Academiei Române. Dacă 
oamenii care reprezintă în România comunis- 
mul bolşevic ar fi cát de puţin oameni, nu 
ne-ar pătimi atâta, ci ne-ar impusca sau arde de vii. 


Motru se considera „condamnat la moarte 
prin înfometare“. Pentru că nu mai are 
lemne, începe să-şi pună cărţile pe foc. Nu 
cred să fie durere mai mare pentru un inte- 
lectual autentic decât să-şi vadă irosită 
biblioteca, ba chiar căzând pradă flácárilor. 
Pagina î în care „ex-academicianul“ octoge- 
nar îşi evocă pereţii de cărți, unde se aflau 
„aproape toate publicaţiile principale în care 
s-a oglindit mersul culturii noastre naţiona- 
le din ultimii 50 de ani“, mi se pare de o 
mare tristeţe: 


Ar trebui să vând din bibliotecă pentru a avea 
cu ce trăi. Iar astăzi, neavând lemne pentru 
bucătărie şi baie, a trebuit să pun cărţile si 
revistele pe foc. De câteva zile, colecţiile pe- 
riodicelor româneşti intretin focul în baie. Si 
astfel a dispărut şi ultima mea avere de capi- 
talist burghez. Posteritatea va judeca dacă 
această dispariţie a fost pentru binele popo- 
rului român. (18 mai 1950) 


Pentru regimul de dictatură a profitariatu- 
lui, cum il numea Petre Pandrea, intelectua- 
lul era un indezirabil. Întrucât gândea, „Nu 
muncea“, el nu putea fi decât un reacfionar, 
un duşman de clasă. De aceea e aruncat în 
închisoare, unde au murit Mircea Vulcănes- 
cu, istoricul Gheorghe Brătianu şi ingine- 
rul Alexandru Balş, descendentul uneia din- 
tre marile familii, şi unde au ajuns şi au stat 
întemnițați cu anii Nichifor Crainic, Radu 
Gyr, Petre Pandrea, Vasile Voiculescu, C. 
Noica, N. Steinhardt, Vladimir Streinu, 
Dinu Pillat, Alexandru Paleologu, Sergiu 
Al-George, I. D. Sirbu, Nicolae Balotă şi 
încă mulţi alti. 

Un alt memorialist, din aceeaşi genera- 
tie cu C. Rădulescu-Motru şi împărtăşind 
într-un fel aceeaşi soartă, este G. T. Kiri- 
leanu, istoric, istoric literar, folclorist, cu- 
noscut mai ales ca autor al ediţiei critice a 
operei lui Ion Creangă (1939), cea conti- 
nind într-un tiraj limitat şi poveştile „coro- 
sive“. Prestigioasă personalitate culturală, 
fusese bibliotecar al lui Carol I si secretar al 
Regentei în timpul primei domnii a regelui 
Mihai, care avea pe atunci (în 1927) şase 
ani. Toate acestea vor atârna greu în balan- 
ta puterii comuniste. În 1948, abia ales 
membru de onoare al Academiei Române, 
după numai zece zile, este eliminat odată cu 
C. Rădulescu-Motru, Simion Mehedinţi, D. 
Gusti, loan Lupaş, C. C. Giurăscu ș.a. Mo- 
tivul: fusese „susţinător al regimurilor bur- 


ghezo-moşiereşti“. Rămâne şi el fără pensie 
şi cu interdicţia de a publica. Bătrân şi bol- 
nav, in 1954 este arestat la domiciliu pentru 
că ascultase Radio Londra, fiind considerat 
„dușman al poporului“. Din pricina lipsu- 
rilor materiale, dar şi ameninţat de perico- 
lul că va fi arestat şi condamnat, începe să 
vândă ediţii vechi, veritabile raritáti, precum 
tipărituri ale lui Coresi (sec. al xv-lea), Bt- 
blia de la Blaj (1795), Letopisețele Țării Mol- 
dovei, în ediţia scoasă de M. Kogălniceanu. 
Simtind mereu sabia lui Damocles deasupra 
capului, va continua totuşi să îi critice în 
jurnalul său, Însemnări zilnice, pe staliniştii 
care voiau cu orice pret ca limba română să 
fie slavă, pe denigratorii lui Titu Maiorescu 
şi pe falsificatorii istoriei naţionale, precum 
nefastul Mihail Roller. 

Trecând la generaţiile mai tinere decât 
cei amintiţi, să-i urmărim pe „duşmanii de 
clasă“ aflaţi în puşcării. Scriitori, ei se relevă 
ca pictori de scene sumbre, dacă nu tragi- 
ce, şi ca buni portretişti. N. Steinhardt îl 
întâlneşte î în Jilava, la „șerpărie“, pe V. Voi- 
culescu, „foarte îmbătrânit, numai piele şi 
oase, blând, manierat, paşnic, mobil, vioi 
la minte, dar frânt de oboseală“. Autorul 
Jurnalului fericirii e coleg de „lot“ cu Dinu 
Noica, asupra căruia stăruieşte mai mult. 
„Demn şi palid, nu se recunoaşte vinovat 
faţă de codul tribunalului, dar se conside- 
ră adânc vinovat faţă de prietenii pe care 
i-a târât aici după el şi cărora le cere să-l 
absolve.“ 

Portretist de marcă se dovedeşte N. 
Carandino în volumul Nopți albe, zile negre, 
evocând îndurerat agonia, moartea şi arun- 
carea în groapa comună a lui Iuliu Maniu. 
li veghease ultimele clipe: „Am fost, în 
consecinţă, bufonul acestui rege Lear pără- 
sit şi trădat. L-am îngrijit zi şi noapte cu 
devotament, cu sacrificiu personal, aşa cum 
ar fi făcut-o un călugăr franciscan“. Maniu 
era foarte credincios şi simţea nevoia de 
rugăciune, în ora finală. Deşi greco-cato- 
lic fervent, nu învățase pe latineste nici 
Pater noster, nici Ave Maria. Il ruga pe Ca- 
randino să 1 le spună, dar acesta, liber-cu- 
getător, nu le ştia şi face emotionantul gest 
de a le memoriza de la preoţii catolici care 
măturau pe culoare şi de a i le murmura 
bătrânului om politic în fiecare seară. Ma- 
niu îşi dă duhul după ce împlinise 80 de 
ani, la 5 februarie 1953. Carandino, fostul 
director al ziarului Dreptatea, este ultimul 
comiliton care l-a văzut şi care descrie pro- 
fund mişcat momentul, imaginea mortului 
de pe mizerul pat al celulei penitenciare, 
abia acum, în faţa destinului, nevoit să-şi 
plece capul pentru prima dată, şi zgomotul 
cárutei care-i transporta trupul neînsufleţit 
spre cimitirul săracilor. 


Noaptea am auzit căruţa poposită în curtea 
închisorii, uruiala roţilor, nechezatul cailor, 


> 

SORIN VÂNĂTORU 


Moarte violentă în accident de circulaţie 


În moartea violentă întotdeauna există o fracțiune de secundă în 
care Dumnezeu se sinucide inconştient, în care legile cosmice sînt 
prinse în flagrant delict, capul care intră în parbriz, într-o hărmă- 
laie de fiare şi ruperi, în timp ce aparatul de radio continuă să 
cînte, iar numărul maşinii nu încetează să impună o raționalitate 
a lumii, mă face să mă îndoiesc de sănătatea mintală a Big 
Bangului, suflul unui astfel de eveniment izbeşte pe veci orice filo- 
zofie posibilă, cine vrea să scrie cel puţin genial trebuie să aibă 
intensitatea subliminală a divinității, să aibă un accident de circu- 
latie violent, să vietuiascá într-un vid desăvirşit, să se destrame în- 
tr-un Dumnezeu subit, printre dire de sînge si fieráraie, şi să facă 
la iutealá portretul-robot al acestei realităţi, despre care se zvoneşte 
că ar exista, la iutealá, fiindcă se aude maşina salvării. 


Sărbătoare religioasă 


Patriarhul ridică miinile spre cer, deasupra mulţimi adunate şi în 
faţa carelor de televiziune: 


„Cred într-unul Dumnezeu, Tatăl atottiitorul, făcătorul cerului 
şi al pămîntului, al celor văzute şi nevăzute!“ 


La Spitalul „Sfintul loan“ un copil închide televizorul şi ridică mii- 
nile să apuce Biblia de deasupra patului. 


Deschide Cartea şi găseşte foaia de observaţie uitată de medic: 


„Leucemie acută. Tratament: Prednison, 3 miligrame pe zi. 6 zile. 


Judecata de Apoi, în secunda asta! 


Nu, Doamne, n-am să înlocuiesc nicio literă din Cuvîntul Tău 
nemaipomenit, ba am să înlocuiesc! 


Mereu între Rai şi Iad la masa de scris, 
mereu în pariu cu Tine pe muchie de cuțit, 


Ie 


între mine şi Tine mereu am strigat „Acum e momentul!“, „Acum 


e momentul!“ 


Şi mă prăbuşesc în oligofrenie, ca într-o supremă rugăciune. 


Schizofrenie superbă 


Totul este scris încă de la începuturi: 

legile fizicii, ale biologiei, obiectivele administrației locale. 
Sintem victimele unei coerente politicoase. 

Fiecare stă între patru pereţi şi resemnifică, pînă la paroxismul 
rezistenţei psihice, o existenţă obligatorie şi fantasmagorică. 
Continuăm să credem în ceva, dizolvati într-o comă universală 
şi anonimă, congelati în orbitele goale ale eternității, pierduţi în 
părinţi 

şi-n diaspora lui Dumnezeu, obligati să existăm ca niște tilhari cu 
belciug 

in nas la stilpul infamiei. 

Fiecare e un detinut al obnubilárii diurne. 

Fiecare este liber sá fie fericit cu matricola pe frunte, de la un capát 
la altul al vieţii sale. 


Exitus“. 


O schizofrenie superbă se înalță la răsăritul zilei de luni. 


zgomotul uşor frecat al şleaurilor. Apoi toate 
s-au liniştit. Maniu pleca spre groapa comu- 
nă şi spre gloria eternă. Păstrez imaginea lui 
pe improvizatul catafalc al patului de fier, 
atunci când i-am închis pleoapele şi când, 
pentru întâia oară, a putut să-l vadă cineva 


cu capul plecat. 


Unul dintre cei mai tineri „duşmani de cla- 
să“ a fost Florin Constantin Pavlovici. În 
volumul sáu Tortura pe înțelesul tuturor, el 
expune motivele (unele de-a dreptul rizibile) 
pentru care a fost condamnat: se pronuntase 
împotriva intervenţiei sovietice la înăbuşirea 
Revoluţiei din Ungaria din 1956, îi apre- 
cia pe scriitorii „imperialişti“ Faulkner şi He- 
mingway, gusta muzicalitatea poeziei lui 
Verlaine; în schimb, nu-i plăcea romanul 
Rădăcinile sunt amare de Zaharia Stancu, 
ceea ce, în limbajul securistilor, însemna că 
e un „element descompus, cosmopolit şi 
contrarevoluţionar“. Anchetatul susținea că 
acestea sunt opinii literare, dar anchetatorul, 
care voia să-l invinováteascá de propagandă 
$1 agitaţie antistatală, îi răspundea inflexibil, 
condus de o idee fixă: „Or fi literare, dar 
sunt dușmănoase“. 

Florin Constantin Pavlovici realizează şi 
el câteva portrete, întru totul notabile, de 
personalităţi, mai ales literare. Unul dintre 
cei mai agreabili si interesanti camarazi de 
puscárie 1 s-a párut Alexandru Paleologu, 
„cu nonsalanta şi superioritatea lui boie- 


reascá pe care o arbora in chipul cel mai 
firesc şi acum. Avea geniul rásului. Conver- 
satia lui briliantă prefăcea baraca mizerabilă 
în salon“. Le vorbise, printre altele, despre 
filosofia lui Bergson şi despre comicul ab- 
surd al lui Eugen Ionescu. Memorialistul îi 
acordă o asemenea preţuire distinsului in- 
telectual, încât, când Paleologu a fost mutat 
într-un alt penitenciar, „a asistat la plecarea 
lui ca la incendiul unei bibhoteci“. Din 
aceeaşi familie savantă făcea parte „Sergiu 
Al- Geo: ge, cu prelegirile lui de orientalis- 
ticá (era un emul al lui Mircea Eliade), care 
se stráduia sá schimbe baraca intr-un tem- 
plu“. „Un auditoriu imens avea Ton D. Sir- 
bu, fostul student al lui Blaga, care tinea 
conferinte de filosofia culturii, esteticá si 
psihologie şi vorbea pasionat, părând un 
vulcan în erupție.“ Un fel de lider spiritual 
al tinerilor din puscárie era istoricul Ale- 
xandru Zub, intelectual de o mare tárie de 
caracter, cu un comportament impecabil. 
Ceva mai mult insistá Florin Constantin 
Pavlovici asupra lui Alexandru Ivasiuc, 
aparţinând unei vechi familii maramure- 
sene, care crescuse in cultul memorandişti- 
lor. Student la Medicină, fusese arestat în 
1956, pentru că organizase o manifestaţie 
de susţinere a Revoluţiei din Ungaria. „De- 
şi foarte slab, un adevărat sac de oase, avea 
o energie verbală debordantă, o capacitate 
de improvizație inepuizabilă, conferințele 
lui succedându-se vertiginos, pe diverse 
teme, graniţa dintre domenii fiind abolită.“ 


Pentru că avea idei, că gândea, că stă- 
pânea atâtea varii discipline ale științei, in 
fine, pentru că... îi plăcea poezia lui Ver- 
laine, Intelectualul era un dușman declarat 
nu numai al unei politici criminale, dar si 
al spiritului primitiv, al analfabetismului 
gălăgios, al dispretului şi urii faţă de cul- 
tură. Toate acestea şi încă altele ar trebui să 
constituie un memento pentru societatea 
noastră din ce în ce mai străină de valorile 
autentice, pe care le înlocuieşte cu kitsch- 
uri, cu manele, cu muzică urlată, cu roma- 
ne şi filme porno, care nu fac decât să ne 
schimonosească fizionomia interioară, să ne 
urâţească. Moștenire leninist-stalinistá, mi- 
nimalizarea importanţei intelectualului, 
chiar ignorarea lui vinovată, nu ne poate 
aduce nimic bun şi nu ne poate propulsa 
către Europa civilizată. Reflexele comunis- 
te încă se mai păstrează, din păcate, şi du- 
pă 1990, mai ales în privinţa tinerilor spe- 
cializati în străinătate, care, întorşi în ţară, 
sunt împiedicaţi să ocupe anumite posturi 
pe măsura pregătirii dobândite în marile 
universităţi. In felul acesta, sunt constrânşi 
să plece şi să ne văduvească de contribuţia 
lor, de care ar fi atâta nevoie în penuria de 
valori din mai toate domeniile. Să dau nu- 
mai exemplul sănătăţii, al sistemului me- 
dical, aflat aproape în colaps. 

Umilinta şi umilirea de care vorbea Paul 
Zarifopol, acum peste 80 de ani, apasă azi 
parcă şi mai greu, ca un blestem, asupra 
intelectualităţii române. = 

Despre un cuceritor 
roman modular 


lon Bogdan Lefter 


VIRGIL RAŢIU, Cărţile cu Al- 
fonz, ediţia a 2-a, adăugită, 
Editura Paralela 45, 2011, 
380 p. 


Eri 
RATU 


ARŢILE CU Aifonz, ca- 

re-i consacrá lui Virgil 
Ratiu un loc in avanscena 
prozei noastre din ultimele 
decenii, capátá acum, la reeditare, un con- 
tur impunátor. O primá versiune a apárut 
in 1988 (la Editura Dacia); volumul 2 n-a 
mai apucat sá vadá lumina tiparului nici 
inainte de 1990, in perioada finalá, de mai 
severá cenzurá, a vechiului regim, nici in 
primul deceniu postcomunist, de dificilá 
remodelare a pieţei editoriale româneşti. 
Un set de texte din constelația aceluiaşi 
proiect au intrat în 2005 în Cartea persoa- 
nelor. Cărţile cu Aifonz (Editura Limes). 
Versiunea 2011, care recuperează şi nepu- 
blicatul volum 2, şi alte secvenţe, incluse 
sau nu între timp în Cartea persoanelor, ne 
restituie o operă absolut remarcabilă, plină 
de vervă, cuceritoare. 

E un roman modular, în descendența 
directă a simionescianului Dicţionar ono- 
mastic. Fără ordonarea alfabetică de acolo, 
Virgil Raţiu lucrează şi el cu o structură 
laxá, nonliniară, cu accent esenţial asupra 
numelor personajelor, nu doar asupra titu- 
larului, şi cu o dominantă satirică. 

Structura, mai întîi. Cărțile cu A; fonz au 
un aspect aşa zicînd „nuvelistic“ sau de 
conglomerat de schiţe, fără subiect unitar. 
Fiecare secvenţă are cîte un titlu propriu 
şi-şi urmăreşte tema: o întîmplare, o situa- 
tie, o obsesie, un crochiu de personaj. Desi 
protagonistul revine (nu chiar peste tot), 
ca şi alte siluete din preajma sa, majoritatea 
pieselor componente păstrează un statut 
cvasiautonom. Sigur că funcționează im- 
preună, în sistem, asamblind un întreg 
complex, totuşi mereu rearanjabil, de unde 
compoziţia variabilă a celor trei ediţii de 


pînă acum (socotind şi Cartea persoanelor), 
produse şi ale conjuncturilor, dar — într-un 
fel — „logice“, conforme cu logica internă a 
acestei proliferări nonliniare şi permutatio- 
nale: „Numerotarea capitolelor (Cártilor) 
ar putea fi cu totul alta, ar putea începe 
cu 7 pentru capitolul I sau cu 9, după cum 
Cartea a XXVIII-a, de pildă, corespunde în 
manuscris cifrei 92“ — din nota de subsol 
de la începutul actualului capitol x, vm în 
1988, Cum se poate ajunge să nu mai scrii 
poezii. Nu avem nici de astă dată în faţă o 
formă ultimă, căci, extinzindu-se mereu, 
romanul cu generic plural ar avea virtual- 
mente zeci de volume (indică aceeaşi notă 
de subsol), dacă nu... „aproape trei sute“ 
(cf. Cartea persoanelor, p. 242). Nu vor fi 
fiind chiar atîtea, ar însemna să-l bánuim 
de o exagerată prolificitate pe un autor ca- 
re, în trei decenii şi jumătate de la debut, 
din care peste două postcomuniste, deci în 
deplină libertate a deciziilor de publicare, 
n-a scos în rest la iveală decit plachete sub- 
tiri de versuri pentru copii şi articole de 
gazetă; însă modelul arhitectonic al lui A/- 
fonz aşa este, deschis şi pluridirectional, 
cu agregări varii în momente diferite, des- 
chise lecturilor multiple şi capricioase, fără 
respectarea strictă a regulii tradiţionale de 
succesiune da capo al fine. În orice caz, nici 
ediţia 2011 nu e una „completă“, cum par- 
tiale fuseseră şi cele din 1988 şi 2005: dacă 
a treia preia toate secvențele din prima 
(doar cu mici modificări şi reinsertii de 
pasaje cenzurate la vremea respectivă), din 
cea de-a doua nu retine decît o parte din 
sumar. O viitoare nouă versiune cu text in- 
tegral?: poate că Virgil Raţiu o va da la ti- 
par cîndva; sau, din bun calcul auctorial, o 
va păstra ca virtualitate, ca utopie a unui 
soi de mega-Carte a cărților (cu Aifonz, 
cum altfel?!)... 


P ERSONAJELE, APOI. Ar fi cu totul 99, 
trecute de protagonist pe o „listă spe- 
cial î întocmită“ „căreia i se mai spune şi „lis- 
toc“ (cf. capitolului XXXV din ediţia 2011, 
Listocul). Probabil sint şi mai multe, de vre- 
me ce tot acolo se spune că un altul a fost 
omis. Discutind situaţia, domnul Ieney, 
Dodi şi Tril Omiciu conchid cá „ăştia“, 
„Carbiţii“ (numele de familie al lui Alfonz 
€ Carbit), „ne vor mînca pe toţi“ — nu doar 
într-un sens competitiv sau etic malefic, ci 
şi într-unul strict textual, de construcție a 
prozei, căci cei trei dibuie mecanismul prin 
care povestea angrenează noi şi noi figuri 
doar pentru a umple lista, deci pentru a 
extinde universul ficțional: „Mulţi urmau 
să fie aduşi, să fie împinşi dacă se impunea, 
viriti, provocati, ca să completeze tabelul la 
care Alfonz lucra cu atita sirguintá^. Cu 
timpul, operațiunea devine febrilá şi mania- 


Cărţi primite la redacţie 


cală: „În fond, lista, Jistocul rămase deschis. 
Alfonz, ca un naiv functionáras, nu reali- 
zase că va urma să i se solicite completarea 
listei cu colaboratori şi virtuali colabora- 
tori. Numai din eroare să-i fi răspuns cine- 
va, indiferent cine, salutului sáu reverentios, 
că respectivul şi cădea în colimator./ — Pe 
tabel! Scrie-l! ordona maică-sii“ (toate cita- 
tele — din capitolul Lzstocul). 

Ca la Mircea Horia Simonescu, marele 
maestru autohton al comicului onomastic, 
în Cărțile lui A.fonz toată lumea poartă nu- 
me hazlii, aici și mai şarjate: Nalb Bromu- 
ră, Liti Papacioni (Papacion în prima edi- 
tie), Duhnil Cincila, Purulea Uliu (ultimii 
doi - doctori), Anton Cecil Primus, Val. 
Soarece, Eleonora V. Pandispan, tovul Flig- 
horn, Drobeta Carbit (mama), Artrida 
Deteoru (juna de 17 ani cu care Alfonz se 
insoará pentru scurt timp, drept care devine 
Alfonz Carbit-Deteoru; la un moment dat, 
se va dovedi cá pe ea n-o cheamă de fapt 
Artrida, ci Artroda...), Lia U. (în ediţia 
1988 Lea U.), Raveca W. şi fiica, Domila 
Raveca W. (de ultima Alfonz se amurezea- 
ză, dar amor va face cu madam Pandiş- 
pan...), Eleonor Ciuriuc (alt doctor), Nicul 
Puputoaia, Apatiu Totodată Popescu etc., 
etc., etc. Undeva se face şi un inventar de 
nume de ţigani: Pardalian, Ceauşescu, Pele, 
Roul, Carmin, Florin Piersic, Evadatu, Ma- 
radona, Nonoleta, Preslei, Manix, Ştefan 
Vitezu, Bănică, Janmaré, Cojac, Dolju, 
Bangladeşu, Ciungam Ciprian, Saterland, 
Hamlet, Amstrong, Vinete, Pinti — o în- 
treagă panaramá onomastică.. 

In situatia cea mai specială se află pro- 
tagonistul. Nu pentru că ambele sale nume 
sînt distorsiuni (din Alfons sau Alphonse 
şi Carbid). Povestea, mai complicată, por- 
neşte de la bunicul impricinatului, care fá- 
cuse alegerea. Ín capitolul intitulat chiar 
A. fonz (VI), mama se va da peste cap ca să 
facá o rectificare prin decizie judecátoreas- 
că, şi anume după ce aude cum un cîine e 
strigat şi el „Alfonz“, ceea ce o revoltă! În- 
toarsă acasă, începe să caute alternative... 
unde dacă nu într-un Dicționar onomastic — 
referință cit o reverență făcută înaintaşului 
literar, nu-i aga?! Ii surînd variante hilar- 
fandosite: Pretóriu, Aluel, Proniu, Adin, 
Manuel, Eulampie etc.! — atit de pline de 
„rezonanţă“, căci „Contează extrem de 
mult prestanta numelui“! Piná la urmă 
nimic nu se va schimba, dar obsesia tratată 
umoristic rămîne valabilă ca „punere în 
abis“ a întregii cărți. În aceeaşi secvenţă, 
Alfonz formulează principiul de generare a 
textului, care e acela al similitudinii dintre 
nume şi persoanele purtătoare: „E bătător 
la ochi cît de puternic se aseamănă o per- 
soană cu propriu-i nume, aşa cum dobitoa- 
cele dintr-o gospodărie, privite comparativ, 

studiate, seamănă cu stápinul lor“ — şi vor 
urma alte zeci de exemple. Urmuz, cu care 
Virgil Raţiu a mai fost comparat, a aplicat 
in felul său aceeași reţetă atunci cînd i-a 
portretizat pe Algazy, Grummer, Ismail, 
Turnavitu şi ceilalţi. În contextul idilei lui 
Alfonz cu Domila Raveca W., vocea na- 
ratoare îşi asumă şi alte ipotetice metamor- 
foze onomastice ale eroului nostru: „Neîn- 
doios, pe Alfonz ar trebui să-l cheme 
altminteri. Pentru Domila ar trebui să se 
numească..., să zicem, Efiprimus, sau 
Iorvir, sau Xálvi, ori Hercule..., nume 
potrivite care nu atirná pe toate gardurile, 
unul după altul“ (xv, Poveste pentru ochii 
rosii)... 

Să mai notăm că Alfonz are şi el o po- 
reclă: Duhnel! Si un alint: Alfonzut! 


C U ATARE structură flexibilă şi cu un 
principiu hazliu de proliferare, Cărțile 
lui A.fonz dezvoltă o satiră tăioasă la adre- 
sa provincialismului. Totul se petrece în 
oraşul Riu Repede şi în cîteva extensii rura- 
le. Amatorii de descifrări biografice ale fic- 
tiunilor literare nu trebuie decit să apeleze 
la simpla etimologie a toponimului Bistriţa, 
urbea lui Virgil Raţiu. De fapt, nu sînt per- 
ceptibile aluzii directe, autorul tintind către 
o tipologie „universală“. Lumea din Riu 
Repede e ilariant comică, ridicolă în serio- 
zitatea cu care tratează banalitatea vieţii 
cotidiene, drept care merită din plin să fie 
intens satirizată. Pe lingă umor, îi este ser- 
vit şi sarcasm din belşug. Cu un permanent 
efect parodic, Alfonz şi concitadinii săi pă- 
rînd cu toţii să nu fie altceva decit repre- 
zentantii unei umanităţi caricaturale. Refe- 
rintá istorico-literară obligatorie î în context 
local: Caragiale, cronicarul satiric al urba- 
nismului autohton premodern, de dinainte 
ca Bucureştiul să se transforme într-o capi- 
tală cu anvergură europeană, deci de pe vre- 
mea cînd aici domnea tot o speţă de pro- 
vincialism. 

Dat fiind toposul limitat şi omogen, se 
înţelege aproape de la sine că o asemenea 
construcţie tipologică se încarcă — in plus — 
de semnificaţie parabolică: e micul oraş de 
oriunde, din provincia generică, şi aici, ca 
pretutindeni, căzut în derizoriu, inerent co- 
mic, burlesc pe un versant, adică vesel, gro- 
tesc pe celălalt, cit se poate de trist. Privind 
către proza românească a ultimelor decenii, 
Cărţile cu A.fonz se aşază astfel în descen- 
denta mai îndepărtată a bănulescienei Cărți 
a Milionarului şi în preajma altor romane 
modulare precum — dintre cele semnate de 
congeneri ai săi — Intimplári din viața lui 
Anselmus al lui Vasile Gogea sau Cuptorul 
cu microunde al lui Radu Țuculescu. 


TEMĂ RECURENTÁ in Aifonz e cea a 
scrisului, a cărţii, a literaturii, la ea 
acasă într-o operă cu autogenerare onomas- 
tică, deci în texte (proze) construite din 
texte (numele). Evident, tratamentul comi- 
co-parodic se aplică în continuare. 
Romanul se deschide sub semnul ob- 
sesiilor literare şi intelectuale ale lui Nalb 
Bromurá şi ale lui Liti Papacioni (1, Trata- 
ment pentru inteligență). Cel dintâi, „cetă- 
tean cu mari perspective de realizare socială 
şi materială“, e „autorul a două cărți semi- 
polițiste şi al unei plachete între coperţile 
căreia a antologat o sumedenie de texte de 
brigadă al căror miez este dominat aprioric 
de un fel de melancolie părtinitoare“. Nalb, 


încă june, il idolatrizează pe scundul, grá- 
sutul şi... „omniscientul“ Liti, mare orator 
in fata comesenilor admirativi, mereu la el 
cu o geantă „veşnic ticsită cu cărţi, cártulii 
şi broşuri de proveniente dintre cele mai 
surprinzătoare“. Cele două titluri date drept 
exemple par desprinse din Bibl gra fia ge- 
neralá a aceluiaşi Mircea Horia Simionescu: 
Mulsul în sezonul estival şi Gripa la Fomica 
Fusca! Cázut in adulație, Nalb crede că „re- 
lieful cirn al nasului amicului sáu [...] do- 
vedeşte cu prisosintá cá stápinul a devorat 
in amánuntime intreaga literaturá anticá*! 
Ín consecintá, mai- -tînărul vizează »COnso- 
lidarea unei culturi de exceptie*. Cum?: 
printr-un tratament medical special pentru 
ameliorarea memoriei şi pentru o „activi- 
tate intelectuală intensă“. Despre mentorul 
Liti aflăm la finalul capitolului cá, nevrind 
sá ráminá mai prejos, face si el in secret un 
tratament similar... 

Ca personaj central, Alfonz nu putea sá 
nu aibá astfel de preocupári: nu numai cá-i 
va veni ideea de a deveni vinzátor de presá 
la un chiosc, incit intrá intr-o relatie directá 
cu textele tipárite, dar aflám cá scrie el in- 
suşi poezii (in VI, A fonz) si, mai incolo (in 
XXXII, Cartea), chiar un volum de proză 
intitulat provizoriu — cum altfel?! — Cartea 
lui A.fonz! Explicaţiile privitoare la sursele 
sale de inspiraţie sint din categoria fictiuni- 
lor livreşti borgesiene si ecoiste (dacă aşa se 
derivá epitetul de la numele lui Umberto 
Eco!): tinărului Carbit i-ar fi căzut in miini 
„Nişte manuscrise din secolele XIII-XIV, nişte 
tabele privind mișcările planetare pe care 
Jacopo di Dondi din Padova le-a extras din 
Tabelele a fonsiene, scrise din ordinul lui Al- 
fonso al X-lea de Castalia“. Spre ducerea 
la bun sfîrşit a compunerii, Alfonz consumă 
„aproape o tonă de ceai chinezesc și cîteva 
kilograme de cafea boabe pe care le rontáia 
seara în loc de bomboane şi de tigán*. La 
urmă mai descoperim şi că titlul a fost — 
fireşte — modulat la plural: Cărțile Iui Al- 
fonz, doar joncţiunea dintre cei doi termeni 
diferind (relaţie aici genitivalá, prepozitio- 
nală pe coperta lui Virgil Raţiu). Didactică 
ipostaziere metanarativă, autoreflexivă; şi 
totodată autoironică, autopersiflantă, auto- 
parodică, ba chiar şi aneantizatoare, de vre- 
me ce într-o discuţie cu un individ pre nu- 
me Ciuciu Madam are parte de următorul 
şir de întrebări mitraliate: „— Cărțile lui 
A.fonz? Un tom? Ce tom? Care Alfonz?*! 
Peste alte trei capitole (XXXVI, Vizita, pen- 
ultim în ediţia 2011, după ce o încheiase 
pe cea din 1988), obsedat de conversaţie şi 
de interogatii, furat de ginduri, personajul- 
prozator se descoperă teleportat la cîteva 
zeci de kilometri de casă, lingă o localitate 
neştiută, martor al unui răsărit de soare 
care-l marchează prin „perfecțiunea şi 
puritatea acelei revelații care se petrece o 
dată la o mie de ani“... 

Şi tot în contul temei metanarative să 
trecem şi relatarea despre focul care cuprin- 
de librăria orașului (Ix, Incendiu la Librăria 
„Minerva“). Scena, teribilă, e construită 
în două trepte: în primă fază, stabilimentul 
e luat cu asalt de populaţia însetată de li- 
teratură, atrasă de standul cu cărţi de Ion 
Potopin, Viorel Varga, Padrian Aunescu, 
Ioan V. Dumitrescu, Dumitru Bortun, D. 
D. Rujan, Pavel Perfid, Emilian Marcu, 
Gheorghe Asop, Vasile Prostire, Gh. Chiri- 
lá, „eminescolog“, Theodor Thanco, Eugen 
Frundzá, Ilaric Himeneanu, Eugen Evu, 


Valeriu Bágáu, Ciomo Ciocolomovici, 
„citeva tomuri semnate de «eckermani»*, 
Păun-Pincio şi Th. Neculutá si alții (nume 
reale sau transparent modulate). Inghesu- 
iala devine grotescá; la fel - comportamen- 
tele clienților: „«Vreau şi eu Neculutá!» «Şi 
eu vreau Neculutá!» «Si eu doresc o buca- 
tă!» «Ce mişto, tu!» «Dă-mi şi mie unul!» 
«Un Păunel vreau şi eu!» «Păpa-v-aş sufle- 
tu'!»*; răspuns pe măsură: „«Lua-v-ar dra- 
cu»! explodá o voce din miezul altui grup. 
«Orbi-o-ati!» «Pupa-m-ati in cur, hámesiti- 
lor!»* (sic!). Înghesuiala si hărmălaia duc 
la gîndul că „doar o scînteie le mai lipsea ca 
să se încaiere“. Ei bine, în faza secundă 
chiar se produce - la propriu — „Scînteia“ şi 
vor fi mistuite nu doar librăria, ci toate ma- 
gazinele din jur, într-un fel de foc purifi- 
cator. Ce rămîne din toate cărțile? Ironie: 
„istoria“, căci, scăpat din incendiu, „Gri- 
gore Spătaru constatase cu mare mirare că 
tinea strîns sub brat cîteva cărți: Blajul — 
vatră de istorie şi cultură, Supplex Libellus 
Valachorum, Românii în arhivele Romei, 
Scoala Ardeleană, plus alte cîteva“. Cu un 
final stupefiant: printr-o mobilizare exem- 
plară, centrul vechi al urbei e renovat peste 
noapte, practic înlocuit cu o copie contem- 
porană, care „mirosea a Var, şi mortar şi 
zugrăveli proaspete, a ulei de in, a şerlac şi 
a vopsele, ca în preajma sărbătorilor natio- 
nale“, butaforie din care memoria a fost 
evacuată, „arsă“, pînă la amnezia privitoare 
chiar la evenimentul cu pricina („— Care 
incendiu?*!...). Livresc-parodicul Virgil Ra- 
tiu schiteazá aici o parabolă 4 la Ray Brad- 
bury despre apocalipsa cártilor incinerate... 


D INTRE CELE treizeci şi şapte de capito- 
le ale ediţiei 2011, douăzeci şi cinci 
sînt preluate din versiunea 1988, zece din 
2005 şi două sînt adăugate (XXXIV, Liftul, 
şi ultimul, Partida). Finalul mai adaugă o 
sugestie apocaliptică: o partidă de vinătoa- 
re se termină rău, cu o crimă (e ucis din 
greşeală un hăitaş), mulțimea participanți- 
lor se destructurează, oamenii se încaieră, 
Alfonz e bătut măr de un hăitaş handicapat 
care se revoltă împotriva condiţiei sale umi- 
le, poate şi cu o aluzie politică la perioada 
de dinainte de 1989 („«Nu mai strig, nu 
mai vreau să bat lemn de lemn cu toti bez- 
meticii, nu vreau să mal aplaud, să mă agit, 
în aia mă-sii cu toţii! Cácánari! Ce-aţi fă- 
cut?! Ce-ati fácut?!»*) şi, în acelaşi timp, în 
oraş se acumulează gaz în reţeaua de cana- 
lizare şi o explozie crapă asfaltul. O lume 
veselă, comică, dar pe cale de extinctie, 
s-ar zice... 

Studii culturale 


O asociaţie studenţească 
maghiară din Bucureşti 


C EL INTERESAT de istoria relaţiilor din- 
tre gruparea din jurul revistei Erdélyi 
Fiatalok [Tinerii ardeleni] şi grupările de 
tineri intelectuali înrudite cu aceasta nu tre- 
buie să uite nici de aşa-numita Diákosztály, 
secţia studenţească a Cercului „Ferenc 
Koós* de la Bucureşti. Fondarea acestei sec- 
ţii a coincis cu reorganizarea cercului clu- 
jean „Gábor Bethlen“ la Szeged, cu înfiin- 
tarea Asociaţiei „Miklos Bartha“ de la 
Budapesta şi a Cercului „Sfântul Gheor- 
ghe“ de la Praga, un antecedent al mişcării 
intelectuale a maghiarilor din Slovacia, nu- 
mită Sarló [Secera]. Organizatorii cercului 
din jurul Erdélyi Fiatalok au beneficiat, de 
la bun început, de ajutorul colegilor care se 
descurcau mai bine în capitală. Totodată, 
înfiinţarea atelierului spiritual de la Cluj 
i-a îndemnat la depunerea unei activităţi 
şi mai hotărâte pe membrii secţiei stu- 
dentesti de la Bucureşti. Colaborarea celor 
două părţi a devenit cea mai strânsă la mij- 
locul anilor treizeci, dată până la care Sar- 
ló şi-a încetat deja activitatea, Asociaţia 
„Miklós Bartha“ şi-a pierdut importanţa de 
odinioară, iar legătura cu cercul din jurul 
Sz edi Fiatalok [Tinerii din Szeged] a deve- 
nit mai slabă (concomitent cu trecerea în 
prim-plan a activităţii artistice a lui Gyórgy 
Buday), apoi a încetat. 

Al cui nume îl purta însă, de fapt, aso- 
ciatia studenţească maghiară de la Bucu- 
resti? Şi ce legătură a avut aceasta cu Bu- 
cureştii? 

Ferenc Koós (1828-1905), născut la 
Reghin-Sat, fost membru al gărzii natio- 
nale, apoi husar al lui Kossuth în perioada 
revoluţiei pagoptiste, a servit ca preot re- 
format la Bucureşti între anii 1855 şi 1869. 
Încă de copil, acesta a învăţat să aprecieze 
datinile, tradiţiile şi cultura celorlalte po- 
poare din Transilvania, printre care românii 
şi saşii, iar în anturajul generalului Bem a 
conștientizat că idealul de libertate este ca- 
pabil să unească vorbitorii unor limbi dife- 
rite. În perioada şederii sale la Bucureşti, 
Ferenc Koós a cunoscut viaţa şi istoria ca- 
pitalei, iar cu ocazia călătoriilor sale în ţară 
s-a familiarizat şi cu starea societăţii româ- 
neşti contemporane. El nu numai că a în- 
tretinut speranţa în emigranții paşoptişti 
din Tara Românească şi de la Bucureşti, 
ci i-a sprijinit efectiv. A întreţinut legături 
strânse cu generalul Istvân Türr, iar Kos- 
suth l-a inclus chiar şi în unul dintre planu- 
rile de răscoală ale emigranților. Din acest 
motiv, în 1869, Ferenc Koós se va vedea 
obligat să părăsească Bucureştii. Până atunci 
însă, a înfiinţat diferite asociaţii culturale 
maghiare şi, în acelaşi timp, şi-a înscris nu- 
mele în istorie şi ca unul dintre cei mai im- 
portanti precursori ai recunoaşterii comu- 
nitátii de soartă dintre români şi maghiari. 

Gyórgy Beke, descoperitorul memoria- 
liştilor de la Bucureşti, a fost cel care a atras 
ultima datá, la inceputul anilor saptezeci, 
atentia asupra activitátii lui Ferenc Koós, 
prin publicarea scrierii sale autobiografice 
Eletem és emlékeim [Viaţă şi amintiri]. In 
studiul introductiv, editorul volumului sub- 
liniază, printre altele, faptul că studenţii 
maghiari transilvăneni de la Bucureşti, din 
perioada interbelică, au adus contribuţia 
decisivă în ceea ce priveşte supraviețuirea 
moştenirii spirituale a lui Ferenc Koós. 
Aceştia i-au înscris numele pe faţada cămi- 
nului studenţesc în care locuiau şi îi consul- 
tau opera ca pe o sursă istorică de cea mai 
inaltá valoare. Din aceastá operá, ei au rá- 
mas cu ideea cá, în situaţie minoritară, cu- 
noaşterea şi recunoaşterea culturii popo- 
rului majoritar şi a legilor ţării reprezintă 
un imperativ existenţial de neocolit, dar, în 
același timp, acest statut trebuie să permită 
şi un mod de viaţă în care sunt posibile păs- 
trarea propriilor tradiții şi transmiterea va- 
lorilor culturale.) 

Potrivit relatărilor şi sondajelor apărute 
în paginile revistei Erdélyi Fiatalok, până in 
anii treizeci, numărul tinerilor maghiari ca- 
re urmau studii de drept, comerciale, poli- 
tice, medicale, farmaceutice, veterinare, 
arhitecturale, tehnice sau de arte plastice în 
capitală era în jur de trei sute. Cu alte cu- 
vinte, cam fiecare al cincilea maghiar din 
România care urma studii superioare se afla 
la Bucureşti. Din relatarea lui Bela Abodi 
Nagy, viitorul pictor, reiese că, bunăoară, 
în anul universitar 1936-1937, cercul Diák- 
osztály număra printre membrii săi tineri 
maghiari din judeţele Cluj, Trei Scaune, 
Ciuc, Turda, Mureş, Alba, Braşov, Someș, 
Hunedoara, Târnava Mică, Târnava Mare 
şi Sibiu, dar şi numeroşi studenţi din Par- 
tium şi Banat, iar din Muntenia şi din Bu- 
covina, în total, zece membri.” 

In memoriile sale, intitulate Más csilla- 
gon [Pe o altă stea], "poetul şi prozatorul 
Ferenc Szemler evocă acea zi posomorâtă 
de toamnă în care András Nagy, student 
la Mediciná originar din Miercurea-Ciuc, l-a 
vizitat in mansarda pliná de gándaci de pe 
strada Columbelor, unde státea in chirie, 
anuntándu-i cá „ar fi timpul ca să ne strân- 
gem cu toţii“. Aceşti „cu toţii“ a însemnat, 
în acel moment, doar opt tineri care au ab- 
solvit deja primul an. „Ne-am sfătuit, am 
dezbătut şi am scris protocoale, până când, 
în sfârşit, am găsit soluţia. De parohia re- 
formată din Bucureşti aparținea şi 0 asocia- 
tie culturală numită Cercul «Ferenc Koós», 
la care ne-am afiliat şi noi, înființând secția 
studenţească a cercului («Koós Ferenc Kór 
Diákosztálya»).? 

Relatarea din 1931 a lui József Szappa- 
nyos, redactată în baza protocoalelor întâl- 


nirilor cercului, oferă o imagine mai nuan- 
tatá asupra începuturilor: 


Organizatorii propriu-zişi s-au înscris în anul 
universitar 1923-1924, dar fără să fi ştiut 
unul de altul. Aceştia erau următorii: Boris- 
ka Nagy, András Nagy, Elemér Páll, Ferenc 
Szemlér, Dezsó Schmidt. Lor li s-au adáu- 
gat, in anul 1924-1925, Ede Themák, Fe- 
renc Szücs si István Mágori. La această dată 
toti cei implicati au inceput deja sá resimtá 
acut lipsa organizării şi căutau o soluţie, nu- 
mai că lipsea fundamentul, şi anume fami- 
liaritatea reciprocă. Or, István Mágori, Fe- 
renc Szemlér şi Ferenc Szücs au făcut primii 
paşi înspre rezolvarea acestei probleme, în- 
cepând să frecventeze aşa-numitele întâlniri 
de miercuri seara ale Cercului de Tineret 
„Ferenc Koós*, proaspăt înfiinţat în sânul 
parohiei reformate din Bucureşti.“ 


La îndemnul lui Ferenc Sziics, student la 
Politehnică, András Nagy şi Ede Themák 
i-au vizitat pe preoţii reformaţi Sândor 
Nagy şi Bela Kányádi, care au primit cu 
bucurie ideea înfiinţării secției studenţeşti. 

Din relatarea lui Szappanyos cunoaştem 
inclusiv statutul Cercului „Ferenc Koós“, 
împărțit meticulos în paragrafe: 


1. Studenţii universitari maghiari din Bucu- 
resti se vor înscrie în Cercul „Ferenc Koós“. 
2. Pe lângă secţiile existente, pentru aceştia 
se va înființa, cu caracter de comisie perma- 
nentă, secţia studenţească a cercului. 

3. Cercul „Ferenc Koós* cere, în schimb, 
ca fiecare membru al secţiei studenţeşti să 
se înscrie în cel puţin încă o secţie, după 
alegere. 

4. În vederea gestionării problemelor admi- 
nistrative ale secţiei, secţia studențească alege 
din rândul membrilor o comisie directoare, 
investiţi cu diferite titulaturi, potrivit func- 
pei. Comisia directoare va delega, în calitate 
de membru cu drepturi depline, un repre- 
zentant în comisia centrală. 

5. În fiecare seară de joi, studenţii se întru- 
nesc într-o şedinţă administrativă în spaţiul 
parohiei reformate. 

6. Fondurile colectate de secţia studenţească 
şi donațiile de care va beneficia constituie, 
în mod similar tuturor fondurilor Cercului 
„Ferenc Koós*, averea bisericii, dar vor fi 
administrate strict ca fond studenţesc şi nu 
vor putea fi folosite în alte scopuri decât cele 
studenţeşti, recunoscute în fiecare caz în par- 
te ca atare de comisia directoare a secției. 

7. În baza statutului Cercului „Ferenc 
Koós“, secţia studenţească nu poate dispune 
de avere proprie, dar, la fel ca şi celelalte sec- 
tii, va deţine un fond de credit separat in 
cadrul fondurilor bisericesti, ca parte a cá- 
rora sunt administrate, de altfel, toate averile 
Cercului „Ferenc Koós*. 

8. Comisia directoare a Cercului „Ferenc 
Koós“ se angajează să contribuie, în fiecare 
an, la o serată şi la un bal, organizate în be- 
neficiul secţiei studenţeşti, încasările astfel 


realizate trecând în fondurile secţiei stu- 
dentesti. 

9. Altminteri, statutul Cercului „Ferenc 
Koós* are un caracter obligatoriu în toate 
cazurile pentru membrii secţiei studenţeşti. 


Funcţia de preşedinte al primei comisii cen- 
trale a secţiei studenţeşti a îndeplinit-o, 
timp de trei ani, András Nagy, iar cea de 
secretar, Ferenc Szemlér și Boriska Nagy, 
Ferenc Szücs şi Ede Themák fiind aleși 
drept membri în consiliu. (Potrivit proto- 
coalelor, în această funcţie au mai activat V. 
Fábián, B. Adorjân şi O. Votchs, ale căror 
prenume nu am reuşit să le identificăm.) 
Datorită activităţii lor de popularizare a 
cercului, numărul membrilor a crescut deja 
în primul an la patruzeci şi şase. In acelaşi 
an, Andrâs Nagy şi Ferenc Szemler adresea- 
ză un memoriu contelui Gusztáv Károly 
Mailăth, episcopul romano-catolic din 
Transilvania, cu rugămintea înființării unui 
cămin studenţesc maghiar pe lângă parohia 
romano-catolică din Bucureşti. In acelaşi 
timp, într-un alt memorandum, il invită şi 
pe Elemér Gyárfás, membru în preşedinţia 
Partidului Naţional Maghiar din România 
şi senator din judeţul Ciuc în Parlamentul 
României, să susțină in fata opiniei publice 
ideea înfiinţării unui cămin studenţesc ma- 
ghiar la Bucureşti. Totuşi, în ciuda receptă- 
rii favorabile a memorandumurilor, initia- 
torii au trebuit să se mulțumească cu simple 
promisiuni. Acest fapt se explică prin po- 
litica regáteaná a cercurilor oficiale maghia- 
re. În primii ani, poziţia Partidului Naţional 
Maghiar în această privinţă era, în formu- 
larea preotului Sándor Nagy, că ,studenti- 
mea maghiară trebuie lăsată singură şi de 
capul ei, căci sprijinirea acesteia ar însemna 
că încurajăm tineretul maghiar să plece în 
şcolile superioare din Regat“. 

Întrucât studenţii nu se puteau baza nici 
pe ajutorul părinţilor, nici pe Comitetul 
pentru Ajutorarea Studenţilor al Partidului 
Naţional Maghiar, ei s-au văzut nevoiţi să 
se adăpostească — așa cum aflăm şi din me- 
moriile lui Ferenc Szemlér - în locuinţe 
sărăcăcioase şi nesănătoase de la marginea 
oraşului, îndepărtate de universitate. Acest 
lucru a reprezentat atât un dezavantaj în 
însuşirea cunoştinţelor, cât şi un impedi- 
ment în activitatea cercului studenţesc. 
István Debitzky, care a trecut în revistă 
activitatea secţiei studenţeşti a Cercului „Fe- 
renc Koós“ in Erdélyi Fiatalok, consemnează 
că, în cele din urmă, căminul studențesc a 
fost înfiinţat abia la începutul lui 1927, în 
urma fondării Comitetului Maghiar din 
Bucureşti pentru Ajutorarea Studenţilor de 
către senatorul dr. Gyula Tornya şi preotul 
Bela Kányádi. Din bunăvoința lui Lajos 
Diósi de la Oradea şi a lui Lajos Szappanos 
de la Timişoara, respectiv din donațiile ca- 
selor de economii din Ditrău şi din Zalău, 
dar şi din alte surse, s-a adunat o sumă sufi- 
cientă pentru închirierea imobilului de pe 
strada Leonida, nr. 25, unde au putut fi ca- 
zaţi treizeci de studenţi. In toamna anului 
următor, căminul studenţesc va fi mutat 
în clădirea de pe strada Sfinţii Voivozi, nr. 
50, aflată în posesia bisericii reformate, cu 
un număr de locuri ridicat la cincizeci şi 
şase. Viaţa internă a căminului va fi supra- 
vegheată de un comitet de administraţie.” 

Viitorul profesor Péter Bakk notează 
şi faptul că, în anul 1930, Căminul Studen- 
tesc Maghiar a găzduit unii tineri chiar şi 
gratuit, iar pe alții, cu o reducere de trei 
sferturi, jumătate sau un sfert din chirie. In 


cămin, funcționa şi o cantină, dar aici nu se 
putea lua masa decât contra cost. Situaţia a 
fost oarecum îmbunătăţită prin faptul că 
maghiarii din Bucureşti s-au angajat să ofe- 
re două sute de mese gratuite acelor stu- 
denti care au participat la activitatea cul- 
turală a asociaţiilor maghiare din oras. 
Cuvântul de încheiere adresat cititorilor re- 
vistei Erdélyi Fiatalok, formulat in numele 
studenţilor maghiari din capitală, este că 


resimtim cât se poate de acut cerinţele care 
ni se impun şi suntem conştienţi de datoriile 
care ne revin. Ştim că Ardealul ne urmăreşte 
cu ochi severi şi uneori ne crede pierduţi, 
chiar dacă noi stăm de gardă onorabil. Tra- 
gedia adevărată a Ardealului se desfăşoară 
Chiar în faţa noastră. Maghiarii ajunși în pra- 
gul ruinării sosesc cu sutele şi cu miile în 
Bucureşti, doar pentru a eşua aici definitiv, 
atât din punct de vedere moral, cât şi din 
punct de vedere material. Soarta fraţilor nos- 
tri sáráciti şi îngrămădiţi in colibe ne în- 
deamná mult mai mult la indeplinirea obli- 
gatiilor şi la solidaritate decât discursurile 
înflorite din balcon." 


Peste o jumătate de an, studentul la Arte 
Plastice Zoltân Andrássy prezintă într-o 
lumină şi mai sumbră situaţia societăţii 
contemporane: 


Bucureştii reprezintă o scenă tristă a trage- 
diilor maghiare, care ne confruntă zi de zi 
cu pierderea vieților şi valorilor noastre. 
Ştim însă că aceasta nu poate fi împiedicată 
decât prin solidarizarea maghiarilor care 
trăiesc rásfirati în capitală şi prin redobân- 
direa conştiinţei noastre din ce în ce mai 
şterse în mediul străin. Noi suntem puntea 
de legătură între Ardeal şi maghiarii din Re- 
gat. Numai prin intermediul nostru, mem- 
brele atrofiate se vor putea umple din nou 
de viaţă.” 


Începând din anul universitar 1934-1935, 
Facultatea de Farmacie a universităţii cluje- 
ne este alipită la Universitatea din Bucu- 
reşti, iar şcoala superioară de arte plastice 
din Timişoara e transferată în acelaşi oraş, 
astfel încât numărul studenţilor maghiari 
din capitală va creşte exponential. Dintr-un 
articol publicat în rubrica Fóiskolás élet 
| Viaţa studenţească] al Erdélyi Fiatalok, 
numărul din iarna anului 1934, aflăm că 


numărul anterior de studenţi şi studente de 
naţionalitate maghiară din Bucureşti, în jur 
de o sută, a crescut la trei sute în acest an. 
Sprijinirea materială a unui număr atât de 
mare de colegi, ajutor de care cel puţin o 
treime din studenţi au neapărat nevoie, ne 
pune în faţa unei probleme foarte grave. Es- 
te bine cunoscut faptul că preţurile de cazare 
şi de întreţinere din Bucureşti sunt mai ridi- 
cate decât cele din Cluj. Studenţii ar avea 
nevoie, în primul rând, de cazare şi de mân- 
care ieftină, care însă nu le pot fi oferite în 
condiţiile prezente.” 


Noile condiţii au dat multă bătaie de cap 
atât conducerii secției studenţeşti a Cercului 
„Ferenc Koós*, cât şi administraţiei cămi- 
nului maghiar. Lărgirea căminului existent 
şi construirea unui cămin de fete s-au im- 
pus ca o necesitate. [n această perioadă, 
funcţia de preşedinte al secţiei studenţeşti 
era îndeplinită de studentul la Medicină 
Jânos Fazakas (celebrul medic-şef ortoped 
de mai târziu din Cluj), un om foarte activ 
încă de pe atunci, iar în comitetul adminis- 
trativ al căminului, locul preotului reformat 
Béla Kányádi 1-a revenit doctorului cu ca- 


binet privat Elek Bakk (1899-1972), care 
avea relaţii extinse în întregul oraş. Primul 
lucru pe care acesta l-a făcut a fost să im- 
plice societatea maghiară din Bucureşti în 
sprijinirea studenţilor. Apoi, împreună cu 
János Fazakas, a călătorit la Cluj pentru „a 
aduce la cunoștința tuturor factorilor sociali 
ai sprijinirii studenţilor noile condiții“ şi 
pentru a obţine sprijin financiar din partea 
acestora." „La anul, vom avea căminul stu- 
dentesc lărgit!“ — spera Elek Bakk la reve- 
nirea în Bucureşti.” Sprijinul promis de 
clujeni nu a mai venit însă, iar în toamna 
anului 1935, medicul îl va informa pe Béla 
Jancsó despre soarta căminului într-o sin- 
gură frază laconică: „Din păcate, nu s-a pu- 
tut face nimic*.? 

Din articolele publicate in Erdélyi Fiata- 
lok reiese că secţia studenţească a Cercului 
„Ferenc Koós* a dat o formă organizată 
ajutorării reciproce şi autoeducatiei studen- 
tilor. Incasárile modeste, realizate de pe ur- 
ma manifestárilor culturale si a balurilor 
organizate în sala festivă a școlii maghiare, 
au fost investite în sprijinirea studenţilor. 
Aceste ocazii au oferit, în acelaşi timp, şan- 
sa popularizării culturii maghiare şi un fo- 
rum al construirii relaţiilor româno-ma- 
ghiare. Potrivit însemnărilor secretarului 
asociaţiei studenţeşti, Istvân Debitzky, 
„printre susţinătorii principali ai balului 
nostru s-au numărat personalităţi precum 
profesorul Iorga sau miniştrii Gusti, Groza, 
Popovici şi alţii. La unul dintre balurile 
noastre, a participat şi fiica profesorului 
Iorga si a dansat cu noi ceardasul înfocat 
până în zori“.* Zilele studenţeşti, întâlnirile 
asociaţiilor studenţeşti clujene şi bucureş- 
tene au oferit ocazii şi pentru discutarea 
unor probleme precum situaţia studenților 
maghiari din România, ajutorarea reci- 
procă, alegerea carierei, posibilităţile de 
angajare, existenţa minoritară, înstrăina- 
rea, internationalismul, situaţia din Regat, 
ideologia în proces de formare a tineretului 
maghiar din Transilvania, oraşul maghiar, 
satul maghiar, radioul maghiar, muzica po- 
pulară maghiară, folclorul, arta populară, 
socialismul, situaţia femeii, asimilarea ma- 
ghiarimii bucureştene etc. 

Începând « din 1933, secţia studenţească 
a început să îşi organizeze propriile semi- 
nare (secţii) pe diferite domenii, printre 
care dreptul, istoria, artele plastice şi istoria 
literară. Participarea la aceste seminarii era 
obligatorie pentru studenţii din cămin." 

Spre exemplu, în cadrul seminarului de 
drept din 1934, condus de avocatul Endre 
Tanódy, participanţii au studiat procedura 
civilă în baza analizei comparative a biblio- 
grafiei în limba română si a celei în maghia- 
ră. Seminarul de literatură a fost condus de 
profesorul de liceu Sandor Kovács, iar prin- 
tre temele de discuţie s-a numărat opera lui 
Balassi, Csokonai, Petofi, Vajda şi Ady. 
Membrii secţiei de arte plastice, in frunte 
cu Kâlmân Szopos, şi- au asumat popula- 
rizarea artei maghiare i în cadrul facultăţilor 
de artă. În 1935, în cadrul acestei secţii au 
ţinut prelegeri Júlia Tollas, László András 
şi Kálmán Szopos, iar Irma Brósz oferea 
evaluări critice regulate ale expozițiilor bu- 
cureştene. Potrivit unui anunț al cercului 
studenților maghiari, aceştia pregăteau şi 
înfiinţarea unei secții de ştiinţe ale naturii, 
dar nu se ştie cu ce rezultat. 

Cea mai importantă inițiativă a secţiei 
studenţeşti a reprezentat-o, fără îndoială, 

organizarea, în 1936, a seminarului care va 
da naştere mişcării maghiare pentru cerce- 
tarea satului. Seminarul a fost organizat de 
Elek Bakk, ajuns preşedinte al Cercului 
„Ferenc Koós*, cu scopul cunoaşterii şi po- 
pularizării „sistemului monografic de re- 
nume mondial“ al profesorului Dimitrie 
Gusti, cu discipolii căruia (Emanoil Bucu- 
ta, Anton Coşbuc, Anton Golopenţia, Ion 
Mihăilă, Octavian Neamţu şi Henri H. 
Stahl) au legat relaţii strânse de prietenie, 
în afară de Elek Bakk, şi alti intelectuali 
maghiari (medicii Zoltán Bálint şi János 
Tassaly, precum şi sociologul Péter Bakk).'* 

Cercul „tinerilor ardeleni“ a încercat să 
profite de la bun început de acest avantaj. 
Deja în 1930, cu ajutorul lui Péter Bakk 
(1908-1945), fratele mic al lui Elek Bakk, 
Imre Mikó ia legătura cu fondatorul şcolii 
bucureştene de sociologie, care va apro- 
viziona seminarul pentru cercetarea satului 
cu reviste şi cărţi de specialitate. Această 
donaţie a contribuit în mare măsură la fap- 
tul că, în numărul tematic despre viaţa sa- 
tului din 1931 al Erdélyi Fiatalok, Bela De- 
meter, conducátorul seminarului, prezintá 
pe larg cercetárile legate de viata satului ale 
tineretului román." In anii urmátori, arti- 
colul lui Demeter va fi urmat de o serie 
de relatări şi de reportaje, dar şi de studii 
fundamentate din punct de vedere meto- 
dologic şi empiric. Un element important 
care a contribuit la construirea relatiilor a 
constat în circumstanta că, la îndemnul lui 
Bela Jancsó, cercul din jurul Erdélyi Fiatalok 
şi-a propus să isi formeze propriii cercetă- 
tori „gustieni“ ai satelor, astfel încât mai 
multi colaboratori ai revistei (printre care 
Péter Bakk, Ferenc Haáz, István Hegyi şi 
György Váró) s-au implicat î în mod direct 
în cercetările monografice, respectiv în 
eforturile de ajutorare a satelor. Mulțumită 
acestor eforturi, aşa cum reiese din cores- 
pondenta dintre Béla Jancsó si Péter Bakk, 
in vara lui 1937, Erdélyi Fiatalok şi-ar fi pu- 
tut trimite deja propria echipá de speciali- 
tate la Siclod, sat din scaunul Odorheiului. 
Colaborarea a fost facilitatá de faptul cá 
insusi profesorul Gusti era in mod evident 
interesat de popularizarea metodei sale, dar, 
probabil, şi de apolitismul şcolii lui Gusti, 
atitudine care corespundea viziunii cercului 
tinerilor maghiari, precum şi de eforturile 
generale ale acestei şcoli „în sensul deli- 
mitării de practica politică şovinistă şi 
naționalistă a cercurilor reacționare aflate 
la putere*.? Trebuie însă adăugat că eşecul 
organizării taberei de la Şiclod, asupra că- 
reia scrisorile bucureştene ale lui Peter Bakk 
ne informează în detaliu, indică faptul că, 
din vara anului 1937, această delimitare nu 
a mai funcţionat. 

Cunoaşterea sistemului de cercetare al 
profesorului Gusti a contribuit la conştien- 


tizarea necesităţii de a aşeza pe baze ştiin- 
tifice cercetarea existenţei minoritare, 
respectiv a faptului că această sarcină 
constituie o parte integrantă a explorării 
realităţii sociale din România, dar, potrivit 
concepției lui Gusti, şi un element necesar 
în sprijinirea efectivă a satelor şi în promo- 
varea emancipării culturale. Tinerii cerce- 

tători maghiari ai satelor au ajuns, în acest 
fel, şi la ideea că nu poate exista niciun alt 
fundament mai sigur al colaborării între 
etniile convietuitoare şi al eforturilor de- 
puse în sensul conştientizării caracterului 
creator şi purtător de valoare al diferenţelor 
decât cunoaşterea ştiinţifică. Această idee a 
fost formulată cel mai clar în anul 1937 de 
Béla Jancsó, potrivit căruia cunoaşterea mi- 
noritátilor nationale din sistemul lui Gusti 
„îşi va afla, cu siguranţă, posibilitatea de 
afirmare în interiorul acestei concepţii, în 
beneficiul atât al ţării, cât şi al minorităţii 
respective. Astfel, metoda lui Gusti ar pu- 
tea deschide calea cea mai directă spre o 
confruntare onestă cu problematica mino- 
ritátilor nationale şi spre înțelegerea prove- 
nită dintr-o asemenea confruntare“. 

La data scrierii acestor rânduri, însuși 
Gusti credea cu tărie în această idee. Cu 
ocazia serbării din 4 februarie 1937, or- 
ganizate în beneficiul Cercului „Ferenc 
Koós*, la care au participat şi colaboratorii 
sái cei mai apropiati, el si-a exprimat incá 
O dată susţinerea in acest sens. Potrivit re- 
latării publicate în Erdélyi Fiatalok, pe care 
o cităm în chip de încheiere: 


Cercul l-a sărbătorit pe Dimitrie Gusti în 
modul cel mai călduros cu ocazia împlinirii 
a douăzeci şi cinci de ani de profesorat. Pre- 
şedintele Cercului „Ferenc Koós*, dr. Elek 
Bakk, i-a înmânat acestuia în semn de apre- 
ciere din partea Erdélyi Fiatalok cartea lui 
Ferenc Balázs intitulată A rig alatt [Sub tá- 
ràná], menţionând că tineretul maghiar gru- 
pat în jurul revistei a urmărit de la bun în- 
ceput cu deosebită atenţie activitatea sa de 
cercetare monografică şi a încercat să îi 
aplice metoda şi practic. 

Profesorul Gusti şi-a exprimat mulțumi- 
rea sinceră pentru această primire şi a men- 
tionat cu bucurie participarea constiincioasá 
şi plină de devotament a tinerilor maghiari 
la activitatea trupelor de lucru regale. El şi-a 
exprimat convingerea că aceste două naţii 
care, timp de secole, au trăit şi vor mai trăi 
împreună, românii şi maghiarii, se vor inte- 
lege reciproc şi vor conlucra. Acea muncă pe 
care el însuşi, împreună cu colaboratorii săi 
devotați, o dedică ridicării poporului, şi la 
care va participa, de acum înainte, şi Cercul 
„Ferenc Koós*, poate oferi un punct de spri- 
jin în crearea condiţiilor pentru convietuirea 
paşnică a celor două popoare şi pentru pro- 
movarea spiritului de înţelegere şi de pretui- 
re sinceră. După încheierea discursului, sa- 
vantul a fost sărbătorit cu căldură de cei 
prezenţi. Sufleteşte am participat şi noi la 
sărbătorirea lui, şi îi urăm din inimă celui 


Cărţi primite la redacţie 


mai distins cercetător al satului să îşi conti- 
nue activitatea cát mai mult, pentru ca in 
urma muncii sale întreg; tineretul popoarelor 
convietuitoare, purtător al unei conştiinţe 
noi, să cunoască şi să pretuiascá cealaltă na- 
tiune, conştiincios tráindu-si viaţa lor comu- 

nă plină de dedicație.” 
ia 

Colivii 


Constantina Raveca Buleu 


ENTRU MINE fu via- 
pa on / evolutie pe sár- 
mă“ — mărturiseşte Teodor 
Borz în poezia Clovn, iar 
Colivii, volumul său apă- 
rut în 2011 la Editura Ar- 
dealul din Târgu-Mureş 
decantează ecourile pro- 
funde ale acestei perfor- 
mări continue. Atent la mo- 
dulatiile propriei sensibilitáti în raport cu 
regimul închiderii fiinţei în diferitele Co/zpzz 
ale acestei lumi, poetul alege calea unor 
tentative evazioniste ancorate cultural şi 
regizate cu un impuls ludic surprinzător. 

În interstitiile marii literaturi universale 
şi ale propriei imaginatii debordante, Teo- 
dor Borz se joacă melancolic, rezultatul 
fiind un fermecător metateatru liric. Sub 
zodia fascinaţiei ludice, primele două poe- 
me ale volumului (Saavedra, Don AL auel de 
Cervantes Saavedra) propun ipotetice sce- 
narii secvențiale la istoria lui Don Quijote, 
protagoniştii lor fiind Rosinante, Sancho 
Panza şi Cervantes însuşi: „Se pare că San- 
cho Panza, / sătul de promisiuni şi ciomá- 
geli, / i-ar fi spus lui Don Quijote / cá mai 
bine s-ar fi făcut inchizitor / sub oblăduirea 
cucernicului Filip al 11-lea / decât cavaler 
rătăcitor. [...] Întru acestea, Don Miguel de 
Cervantes Saavedra, supraveghindu-i de 
după un trunchi, / auzi şi văzu / şi i se zbă- 
tu mintea şi sufletul / şi grăi: / dragii mei 
copii, / oare aţi uitat ce v-am învăţat, / 
Zburdalnicilor întru vise? / Că de cuvioşii 
de ei v-am scăpat. / Apoi tatăl şi meastrul 
lor / îi închise între nişte coperte / şi porni 
spre o destinaţie / numai de el cunoscută. 
/ Ajunse acolo / la data de 22 aprilie 1616 
/ şi avea 69 de ani. 

Simetric, poetul se plasează şi pe sine pe 
O scenă intermediară, în care este simultan 
spectator al unui univers minor şi virtual 
actor pe o scenă contemplată de o instanţă 
supraordonată, totul fiind transcris meta- 
foric în seria de colivii organizate concen- 
tric: „Chiar şi după ce pasărea muri / băr- 
batul o mai auzea cântând / cu bucurie 
înlăuntrul lui. / Până într-o zi ploioasă / [...] 
când simți că cineva îl priveşte A dintr-o co- 
livie mult mai mare / şi-acela cântă aseme- 
nea lui“ (Un sir de colivii). În alt poem (În 
timp ce), senzaţia de lumi încapsulate în 
lumi din ce în ce mai mari se toarnă în 
imaginea unor invizibile pânze de păianjen, 
iar periclitarea implicită locuirii pe o ase- 
menea pânză aduce cu sine o acută sensibi- 
litate la tot ce il înconjoară, la toate con- 


colmi 


ditionárile ființei umane într-un univers al 
trecerii tot mai accelerate, într-o lume în 
care „Nu mai suntem sclavii simbolurilor / 
ci robi / ai lucrurilor în viteză / care ne în- 
conjoară şi ne cuprind“ (Semne). 

Obsedat de ipostaza regizorului, a celui 
care controlează desăvârşit regimul propriei 
creaţii, poetul înregistrează şi alunecările în 
condiția paradoxală de exclus-captiv într-un 
univers generat de cărți, mituri, biografii, 
idealuri lirice şi cadenta imprevizibilă a ver- 
sului, dar şi incertitudinile şi rătăcirile pro- 
priului traseu. Astfel, multe poeme se de- 
senează graţie tensiunii dintre punctul 
amplitudinal al Iluziei şi o insatisfactie di- 
fuzá: , Amarnic de mult regizorul sperase / 
să filmeze / o dimineaţă la răspântia vieţii“ 
(Iluzie); „Şi eu la marginea pădurii / va- 
carm de frunze şi de vânt / uitat de zei pe 
grele valuri / îi căutam / crezând că sunt“ 
(La mm gine). 

Accentuatá in dialogurile livresti, con- 
duita fabulatorie se transferă sensibil şi in 
perimetrul transfigurării lirice a propriei 
interioritáti, transcrierile trăirilor creând 
deseori senzaţia de performare intimă cu 
diferite ipostaze ale eului. Mecanismul evi- 
dent al acestor jocuri este schizoidia, emer- 
gentă în reflecţiile asupra morții şi necesară 
în eforturile de contemplare a propriei exis- 
tente trecătoare: „Apoi auzii o voce de de- 
parte / mai departe decât moartea / care mă 
striga. / Era vocea mea“ (Aporie). Indiferent 
că pune în scenă istoria, cultura, figurile lor 
proeminente sau propriile avataruri, poetul 
pare mereu conştient de faptul că „Actorul 
era important“, acel actor care „Se îndrepta 
singur / atât de singur / către buza abisului 
/ vorbitor de moarte / în timp ce noi tă- 
ceam / Şi speram că nu va atinge / marginea 
aceea / a noastră“ (Speranță). Principiul 
thanatic se insinuează şi pe fundalul sceno- 
grafiei Iertăru, dobândeşte tonalități de 
ghicitoare în Întrebări, se încarcă de o vio- 
lentá eroică infantilă în Era primăvară şi 
este filtrat de o înţelepciune tandră în 
Cândva: „Rămâi / îmi venea să-i şoptesc / 
îmi ajunge mortul din mine“ . Însă măsura- 

rea ludică a perspectivei destinale o fac abia 
Epitafurile, cel de-al doilea translând ale- 
goric ecuația viatá-moarte în termeni mito- 
logici: „Pe vremea când / circulam liber 
prin labirint / m-am întâlnit cu Minotaurul. 
/ Şi m-a mâncat. / Aceste fiind spuse / le 
citiți dumneavoastră / care / circulați liberi 
prin labirint“. 

Subtila poezie erotică a lui Teodor Borz 
este scrisă fie cu tandrete discretă (Pe va- 
luri), uneori nostalgică (Nimeni), fie decla- 
rativ-spectacular: „Bucură-te că eşti iubită 
/ de cel mai umil / dintre atei, Zeiță“ (De 
dragoste). Virtual resurectionará, plasată la 
celălalt pol al morții în Răscumpărare 
(„Plătesc oricât acelei fecioare / care îl va 
scăpa pe cel / condamnat la spânzurătore. 
/ Şi visul acesta îmi apare mereu. Poate cel 
condamnat / sunt eu“), iubirea apare şi ca 
trăire caldă, nostalgică şi aproape idilică, 
organic legată de poezie (Trecute vremi, 
Descult), dar şi ca iluzorie reţetă pentru 
amortizarea unui narcisism negativ aparte 
(Fântâna lui Narcis). 

Concentrat asupra nuantelor propriilor 
sentimente sau analist rece al capriciilor 
care par să guverneze opţiunile umanității 
(Pă gânism) sau ale istoriei (Inainte vreme), 
poetul ia întotdeauna fiinţa umană drept 
„măsura tuturor lucrurilor“ (Măsura tutu- 
ror), îşi centrează mereu reflectiile asupra 


reacţiilor ei sensibile în raport cu lumea 
exterioară. Mutând centrul de greutate de 
pe spectacolul exterior al lumii pe recep- 
tarea lui interioară şi pe microuniversurile 
intime, Teodor Borz pare a confirma impe- 
rativul inchizitorului voluntar asumat din 
Toate acestea: „Asta pentru a te gândi / la 
lumea ta interioară / singura reală“. Această 
cantonare exclusivă în perimetrul interiori- 
tátii consacră diferenţa şi asigură variante 
escapiste valide, multe dintre ele infuzate 
cultural, un exemplu în acest sens fiind 
poemele donquijotesti despre care am vor- 
bit mai sus, un altul fiind visul suprapus 
deschiderii homerice din Cânză, zeiță. 

Breşă violentă în tonalitatea Coliviilor, 
Relatările nu mai ocolesc lumea reală, ci 
traduc versificat istoriile atroce ale războ- 
iului şi ale comunismului românesc. Conse- 
cutiv lor, Poem într-o limbă pierdută restau- 
rează starea de graţie a eului contemplativ, 
prins în țesătura întrebărilor latente, călător 
difuz între real şi imaginar, între afirmare 
vitală şi trecere iminentă, sperând la mân- 
tuire şi credincios cultului iubirii. 

Dispoziţia ludică marchează puternic 
exerciţiile poiesisului, o poezie precum 
Dezvăluire fund articulată exclusiv pe un 
refuz al scrierii, pe un soi de contra-ars 
poetica: „«Jur pe aerul pe care îl respir, / pe 
apa pe care o beau...» / pe Pytaghora ce 
astfel jura / că nu voi scrie poemul acela... 
În Doar el, aceeaşi propensiune transformă 
descrierea unui poem în poemul însuşi — 
„Poemul acesta / nevăzut / şi necitit de ci- 
neva / în singurătatea lui / (a ta) / e o du- 
rere / de care nu suferă nimeni“ —, în vreme 
ce De nescris trădează o aspiratie de demi- 
urg secund, concentrată în utopia cunoaş- 
terii „numelui secret al Creatorului“, as- 
piraţie transpusă în îndemn în Biblie — 
„Scrie şi tu / biblia ta / şi mântuirea va fi 
aproape. / Şi învierea“. Altădată, poemul 
echivalează virtual cu o cale de apropiere 
de sine, de cunoaştere: „Cercul acestor cu- 
vinte / nu are formulă, / te poartă numai 
/ tot mai adânc spre tine“ (Cercul acesta). 

Ancorate într-un câmp cultural multi- 
plu, inteligenţa și sensibilitatea lui Teodor 
Borz din Colivii sunt angrenate în jocul 
personal de definire a condiţiei poetului, 
dar sfárgesc prin a-şi relativiza coordonatele 
existenţiale, deoarece adâncesc incertitu- 
dinile prin exercitii de apropiere-distantare 
de sine, scenariile de credintá ale poetului 
intrând adesea într-un registru ludic pentru 
a-şi multiplica paradoxurile: „Îşi putea ima- 
gina / după indelungi exercitii / cá El nu a 
existat. / Că trădarea / cina cea de taină / 
răstignirea şi învierea / sunt invenţii. Un 
gol. / Apoi / Insemneazá un plin / într-un 
gol imens / care se cască“ (Exerciţiu). 

Spiritul de fineţe 


lulian Boldea 


T ENTATIA FRAGMENTARISMULUI, seductia 
expresiei şi exercițiul superior al spiri- 
tului de fineţe sunt, la o privire sumară, 
calităţile de căpătâi ale cărților lui Andrei 
Pleşu. Mai curând eseist decât filosof, An- 
drei Pleşu şi-a exersat talentul şi disponibi- 
litatea ideatică în domeniul eticii (Minima 
moralia), al eseisticii filosofice (Limba păsă- 
rilor, Despre îngeri), al criticii de artă (CĂ- 
lătorie în lumea formelor, Pitoresc şi melan- 
colie, Ochiul si lucrurile) sau al comentariilor 
dedicate actualităţii (Chipuri și măști ale 
tranziției, Despre frumusețea uitată a vieții). 

Distribuindu-si atenţia atât pe relieful 
lumii reale, cu sinuozitátile sale flagrante, 
cát si pe haloul de imaginar şi referentiali- 
tate al operei de artă, Andrei Pleşu posedă 
rara capacitate de a sesiza, dincolo de su- 
prafetele lucrurilor celor mai disparate, 
acele dimensiuni ultime care le unesc în 
adânc, acele esențe care le pun, în fond, 
în evidenţă natura lor arhetipală, identita- 
tea inalterabilă. 

Eseistul a resimţit întotdeauna tentatia 
definirii de sine, dorinţa de a-şi limpezi 
unele opţiuni, de a se situa pe sine faţă cu 
unele tare ale socialului ori de a-şi plasa 
propria ființă în orizontul cunoaşterii şi al 
vieţii, prin autoscopie, prin fervoarea imer- 
siunii in propriile trăiri. Într-un pasaj din 
Jurnalul de la Tescani, Andrei Pleşu se referă 
la scriere ca „urmă“, ca modalitate de de- 
păşire de sine, ca exercițiu al ascezei spiri- 
tuale, ori ca semn al exorcizării spaimei de 
a fi: 


Cartea ca urmă — iată igiena scrisului. Lași 
urme: copii, drame, amintiri, scârbe, cărți. 
Dar a pune cartea ca scop şi conţinut de via- 
tá e tot atât de ridicol cu a lua drept tel ori- 
care din performanţele contingente ale unei 
existente. Când nu-ţi resimți cărțile drept 
reziduuri, când le idolatrizezi (şi te idolatri- 
zezi pe tine în ele), ele devin, pe nesimţite, 
cárti-evaziune, cárti-camuflaj (pentru infini- 
te demisii şi turpitudini), cárgi-scuzá, cărți- 
ornament, cárti-carierá, sau biete cárti-sala- 
horie, morminte ale unei hărnicii inertiale, 
în care sufletele se îngroapă (uneori candid) 
într-o vinovată uitare de sine. 


Pitoresc și melancolie (1980) este, cum o 
arată şi titlul, o „cercetare teoretică asupra 
picturii de peisaj“. Eseistul studiază, în fapt, 
sentimentul naturii în cultura europeană, 
considerând că acesta este dominat de exis- 
tenta unei crize spirituale. Relaţia dintre 
ochiul europeanului şi natură e aşezată sub 
imperiul unui anumit registru conceptual. 
Dacă sentimentul naturii la europeni este 
mărturia unui impas cognitiv, în schimb, 
gândirea orientală poate aduce un suflu 
nou, în măsura în care „şi-a păstrat, în 
marile ei momente, gustul pentru iradierea 
mitică a naturii, pentru basmul din ea“. 
Cartea care îl reprezintă cel mai bine ca 
eseist pe Andrei Pleşu e, poate, Ochiul si 
lucrurile (1986). În ciuda aspectului dispa- 
rat al eseurilor, întâlnim în această carte 
aceleaşi obsesii şi acelaşi voluptuos joc al 
ideilor, aceeaşi vervă asociativă şi acelaşi 
dinamism al atracției contrariilor definito- 
rii pentru identitatea „livrescă“ a autorului. 
Toate acestea având ca suport un stil în pe- 
rimetrul căruia se întâlnesc fervoarea căută- 
rii cu voinţa de exactitate, exigenta asumá- 

rii unor adevăruri şi lectura dubitativă a 
unor „subiecte“ și „teme“ consacrate, so- 
lemnitatea si puseul ironic ori parodic. Mi- 
nima moralia (1988), cu subtitlul Elemente 
pentru o etică a intervalului, diferențiază do- 
uă componente ale gândirii etice: compe- 
tenta morală („acolo unde există criză, de- 
fect moral, căderea“) de competenţa etică 
(ce presupune inventarul de sfaturi şi jude- 
cáti morale). Minima moralia reprezintă şi 
o meditaţie asupra semnificaţiilor culturii 
în lumea contemporană, dar, în acelaşi 
timp, şi o reflecţie asupra destinului uman, 
privit prin prisma unei etici a intervalului. 
În viziunea lui Andrei Pleşu, legea morală 
nu e una imuabilă şi imperturbabilă, ci, 
dimpotrivă, este o „creaţie individuală, 
adaptare liberă la exigenţele universalului“. 
Eseistul consideră, de altfel, că „omul indi- 
vidual e «sarea» absolutului. Şi atunci, îm- 
plinirea legii morale echivalează cu a da 
gust rețetei cosmice, eliberind-o de entro- 
pia unui legalism dietetic“. 

Despre îngeri (2003) e o carte în care se 
confruntă două tendinţe sau perspective 
metodologice, una teologică, cealaltă filo- 
sofică (cu referiri minutioase la filosofi pre- 
cum Platon, Descartes, Leibniz, Kant, Bla- 
ga etc.), ambele, de fapt, indreptátite 
pentru delimitarea conceptuală a notiuni- 
lor de angelologie şi pentru radiografierea 
spiritualităţii creştine anexate acestei teme 
religioase majore. Îngerii sunt, într-o defi- 
nitie expresivă, dublul nostru ideal, „ființe 
ale intervalului“. In viziunea lui Pleşu, chiar 
intelectul uman exprimă o condiție ange- 
lică („Dacă intelectul e partea noastră de 
înger, atunci reflexia noastră despre îngeri 
e, totodată, o reflexie despre condiția noas- 
tră intelectuală, despre posibilitățile şi per- 
spectivele ei. Istoria angelologiei e, prin 
urmare, o istorie a metabolismului nostru 
mental“). 

Cărţile de eseuri şi comentarii dedicate 
actualităţii (Chipuri și măşti ale tranziției, 
Obscenitatea publică, Comedii la porțile 
Orientului, Note, stări, zile, Despre frumu- 
sețea uitată a vieții) infátigeazá un eseist 
atent la nuanțele realităţii şi ale cărților, în 
permanentă alertă spirituală, un scriitor fas- 
cinant, prin stil şi imagistică, cu o putere 
de reacție remarcabilă şi promptă. 

Cartea, recent apărută, Despre frumu- 
sețea uitată a vieţii (Bucureşti: Humanitas, 
2011) conţine articole publicate anterior 
de autor in Dilema veche. Preferinta lui An- 
drei Pleşu se orientează spre eseul fulgu- 
rant, cu ideatie densă, figuratie anecdoticá 
minimală şi sens distilat i într-o demonstrație 
adesea spectaculară. În fond, Andrei Pleşu 
ne face atenţi, prin cartea sa, la inflatia con- 
ceptelor şi a contextelor, la tirania locurilor 
comune, aşezând accentele asupra acelor 
lucruri, fenomene, aspecte ale umanului 
căzute în umbră, adesea neintelese, subinte- 
lese sau prost înţelese. Titlurile secțiunilor 
sugerează, prin ele însele, turnura etică a 
cărții (Ce facem cu viața noastră, Despre 
lucrurile cu adevărat importante, Ordinea 
subtilă a lumi, Pen plexităţi si indipozitü coti- 
diene, Feluri de a fi,  Cetitul cărților“, Mar- 
tirajul limbii române, Cum stăm la televizor). 
Registrul grav al meditatiei eseistului nu 
exclude jubilația ludică sau gesticulatia jo- 
vială, care amplifică, desigur, expresivitatea 
acestor „mici cure de dezintoxicare“, cum 
îşi caracterizează chiar autorul propriile 
texte: 


Interlocutorul optim e în fata noastră şi nu-l 
recunoaștem, bucuria vindecătoare ne stă în 
preajmă şi n-o recunoaştem, drama transfi- 
guratoare trece pe lângă noi şi n-o recunoas- 
tem. Suntem înconjurați de semne pe care 
nu le recunoaştem ca semne, de apeluri pe 
care nu le înregistrăm, de prilejuri care ne 
scapă. Până şi moartea proprie ne apare ca 
improbabilă. N-o putem recunoaşte ca pro- 
blemă acută a reflexiei cotidiene. Traversám, 
aşadar, un peisaj luxuriant, fără să-i recu- 
noastem anvergura şi sensul. Suntem subiec- 
ţii unui acces perpetuu de neatenție. Insen- 
sibili la registrul inaparentului, gata să uităm 
ceea ce ne contrariază, nu ne mai lăsăm tul- 
burati decât rar, de câteva ori în viaţă, sub 
şocul, nelumesc, al unor iubiri, euforii sau 
suferinţe insuportabile, Recunoaşterea rea- 
lului în uimitoarea lui, nudă, realitate devi- 
ne, abia atunci, un eveniment. 


Recursul la concept, constant în paginile 
lui Andrei Pleşu, e ilustrat de o gesticulatie 
stilistică de o expresivitate incontestabilă. 
De altfel, stilul eseurilor lui Andrei Pleşu 
este unul dominat de fervoarea asocieri- 
lor, de subtilitatea analizelor, de verva şi 
volubilitatea frazării, toate asociate cu o 
anume austeritate a arhitecturii întregului 
edificiu textual. 

Paradoxalele 
extreme ale artei 


Doru Pop 


Y NTR-UN VOLUM elegant (Extremele artei, 

Accent, 2010), ilustrat generos, editat în 
condiţii grafice excelente şi bine documen- 
tat, Liviu Malița aruncă o provocare teo- 
riilor contemporane despre estetică. Dacă 
cineva credea că gândirea estetică româ- 
nească a dispărut în neantul comentariilor 
jurnalistice, Liviu Malița publică un volum 
(care face parte dintr-un efort editorial mai 
amplu, urmând să apară al doilea volum cât 
de curând) care parcurge cu acribie şi luci- 
ditate principalele concepte, dispute şi 
opere artistice din ultimul secol. 

Fără să fie explicit antihegelian, auto- 
rul se poziţionează, prin chiar titlul provo- 
cator, într-o dublă indeterminare. Pentru că 
Extremele artei constituie, in sine, un para- 
dox conceptual. Discutând despre „extre- 
mele“ artei, atunci implicit Frumosul şi Ra- 
tiunea, fundamentele filosofiei estetice 
tradiţionale, sunt, automat, împinse spre 

„centrul“ domeniului. De aici apare o pro- 
blemă majoră, ca în orice dispută estetică, 
care este una de nuanţă, de fineţe etimo- 
logică, nu doar conceptuală sau artistică. 
Pentru că, vorbind despre „extremele artei“, 
trebuie să definim ce sunt aceste extreme. 
Sunt ele înţelese în sensul de limite maxim 
acceptabile ale câmpului sau discutăm des- 
pre extremismele artei, respectiv despre 
ceea ce face ca unele obiecte artistice să se 
afle într-o postură extraordinară, ieşind din 
canoanele tradiţiei? Simplificând, este cele- 
brul R. Mutt un extremist al artei, care do- 
reşte să şocheze, sau un artist „extrem“, 
care reuşeşte să descopere noi semnificaţii? 
Sunt extremele doar exagerări (de obicei ca 
superlative) sau sunt margini, limite ale 
acceptabilului? Pe de altă parte, ar trebui să 
presupunem că extremele sunt forme de 


manifestare ideologică, luând în considera- 
re faptul că o mare parte dintre exemplele 
pe care Liviu Malița le furnizează în studiul 
său provin dintr-un rezervor ideologic clar 
orientat politic? Pentru că radicalismul 
„extremelor“ în artă nu poate fi scos din 
contextul ideologic, o mare parte dintre 
aceste curente/concepte fiind puternic lega- 
te de stânga extremă, de la Pollock la 
Picasso sau Braque. În acest sens, radicali- 
smul extremist, care este scandalos în sine 
şi pentru sine, produce extreme artistice sau 
se află în extremism. Un alt factor de luat 
în seamă ar fi violenţa noilor manifestări 
artistice, unde agresiunea depinde de o 
formă de extremism politic determinat, iar 
violentările artei contemporane, atât în ceea 
ce priveşte agresiunile asupra corpului şi 
agresiunile corpului asupra obiectelor arti- 
stice, nu pot fi ignorate pe criterii pur 
interpretative sau categoriale. 

Extremitátile ca extreme sunt revizio- 
niste, ele au ca obiectiv „dezismizarea“ artei 
occidentale, prin urmare, aşa cum Harold 
Rosenberg a întâmpinat arta „acţionistă“ 
cu termenul de „artă extremistă“ (intrând 
într-o polemică dură cu Greenberg), ar tre- 
bui să vedem care sunt determinările din- 
tre extreme şi extremisme. La fel de bine, 
„extremele“ pot fi incluse în ceea ce criticii 
contemporani mişcărilor inovatoare de la 
sfârşitul modernităţii numeau „artă frau- 
dulentă“. Sunt ei (artiştii) simpli „falsifica- 
tori“ sau utilizarea falsului este o formă de 
extremism? Ce se întâmplă cu înţelegerea 
operei de artă în aceste situaţii? 

De fapt, autorul încearcă să răspundă 
unei întrebări deloc simple, pe care Arthur 
Danto a lansat-o în celebrul său volum Dz- 
pă :fârsitul artei. Mai este valabil criteriul 
hegelian pentru înţelegerea artei contem- 
porane, respectiv, am ajuns astăzi la sfârşitul 
artei, aşa cum o intelegeam până acum? In- 
trebarea nu este nici ea nouă. Sfârşitul este- 
ticii, după cum anticipa încă din secolul 
XVIII Alexander Baumgarten, îl constituie 
tocmai locul unde frumuseţea „naturală“ 
este înlocuită de imperfecţiune şi diformi- 
tate, de monstruos şi deşeuri, de degrada- 
re şi dezgust. 

Liviu Malița încearcă să demonstreze 
contrarul acestei aserţiuni, şi anume că in 
absenţa Frumosului nu mai există Estetică. 
Pornind de la cei doi „piromani“ ai artei 
secolului XX (Brâncuşi şi Duchamp), este- 
ticianul clujean ne conduce printre princi- 
palele curente şi concepte ale artei contem- 
porane, de la arta „esenţialistă“ la pop-art, 
de la actionismul vienez páná la obiectele 
de artá conceptualá si de la ready-made 
páná la experimentele multimedia, pentru 
a demonstra efectul catalizator al unei ac- 
tiuni artistice iniţiate de Duchamp, care a 
fortat granitele (extremele) acceptabile ale 
esteticii si, prin urmare, a spart limitele (ex- 
tremitátile) acestui domeniu. 

Cartea lui Liviu Malița este, simultan, 
un excelent compendiu de termeni din este- 
tica de azi şi un glosar al mişcărilor artis- 
tice contemporane. Punând în context şi 
explicând prin exemple fiecare tendinţă sau 
mișcare, autorul face o punere în ordine, 
hegeliană prin însuşi demersul său, a unui 
câmp ştiinţific şi cultural indeterminat. 
Efortul, mai mult decât necesar, de a aduce 
nuanțele fine ale relaţiei operei de artă cu 
reprezentarea, ale interacțiunii dintre autor 
şi modalităţile de receptare, ale schimbări- 
lor de paradigmă culturală, este remarcabil 
şi unic în dezbaterea intelectuală de la noi. 


Strict formal, Extremele... se întemeiază 
pe trei paradoxuri: cel al operei, cel al auto- 
rului şi cel al receptării. Primul paradox este 
şi cel mai simplu de înţeles; am asistat în 
ultimele decenii la transformarea în operă 
de artă a tuturor obiectelor culturii popu- 
lare, de la pop-corn şi coca-cola la deşeuri- 
le urbane şi chiar dejecţiile umane. Aici 
avem o extremitate clară, dispusă la polul 
opus al esteticii create din materiale „fine“ 
(în sensul dat de Hegel). Mai bine de ju- 
mátate din carte este ocupatá cu acest para- 
dox. AI doilea si al treilea paradox, mult 
mai profunde şi mai ofertante, sunt, din 
păcate, limitate ca amploare şi timide ca 
discurs. 

Aici, la finalul discuţiei despre parado- 
xul receptării şi despre „moartea artei“, se 
instaurează clar şi limpede discursul perso- 
nal al lui Liviu Malița. Aici, de fapt, înce- 
pe o nouă carte, unde discuţia se mută din- 
spre cronologie şi taxonomie înspre ceea ce 
Tudor Vianu spunea că ar trebui să fie es- 
tetica (fie ea şi a extremelor). Acţiunea es- 
tetică nu se poate limita la descrierea obi- 
ectului şi la evaluarea contextului. Mai 
degrabă presupune întemeierea pe funda- 
mentele de interpretare fenomenolcgicá, una 
care sá integreze subiectivitatea estetului si 
să permită scufundarea acestuia (Şi a citi- 
torului) în obiectul studiat. 

In acest sens, capitolul final al cărţii, 
intitulat chiar „Moartea artei“, conţine une- 
le dintre cele mai bune pagini de estetică 
scrise la noi în ultimii ani, care trec dinco- 
lo de definiţii, descrieri şi clasificări, extrem 
de utile în peisajul pustiu şi monoton al 
dialogului mioritic despre ce (mai) este arta 
şi actul artistic. 

B 


Inceputurile mişcării 
comuniste din România 


Cristian Vasile 
D IN MOTIVE lesne de 


înţeles, atenţia cer- 
cetătorilor s-a concentrat 
după 1989 asupra studi- 
erii perioadei postbelice, 
adică a celor patru decenii 
de guvernare comunistă. 
Geneza mişcării comuniste 
şi existenţa zbuciumată a 
Partidului Comunist din 
România în perioada interbelică şi în anii 
celui de-al Doilea Război Mondial au stâr- 
nit în mai mică măsură interesul istoricilor, 
fiind subiecte secundare. Abia în anul 2001 
a apărut (sub egida Arhivelor Naţionale ale 
României) un volum consistent de docu- 
mente privitoare la PCR care acoperă anii 
1920-1939 — Cepilăria comunismului romá- 
nesc în arhivele Cominternului (editor: Alina 
Tudor Pavelescu). O lucrare de pionierat, 
care a valorificat materiale (microfilmate) 
provenite din arhiva Centrului Rus pen- 
tru Păstrarea şi Studierea Documentelor de 
Istorie Contemporană. Recent, Costin 
Fenesan — fost director general al Arhive- 
lor Nationale, un cunoscut medievist con- 
vertit in istoric contemporaneist — a reluat 
demersul colegilor săi arhivişti, uneori cu 
accente polemice care vor genera cu sigu- 
ranţă discuţii în contradictoriu (p. 9-10), 


PIL KNS 


SUB STEAG 
SIRAIN 


prin editarea unui tom de dimensiuni im- 
presionante, intitulat Sub steag străin: Co- 
muniștii si Partidul Comunist din România 
în arhiva Kominternului, 1919-1924 (Bucu- 
reşti: Editura Enciclopedică, 2011, 1.095 


Volumul editat de Costin Feneşan be- 
neficiază de un aparat critic extrem de ne- 
cesar; pe lângă Cuvántul-inainte (p. 7-22), 
lucrarea cuprinde: o cronologie, un dictio- 
nar biografic, anexe în care sunt prezentate 
congresele si conferințele Internaționalei 
a m-a Comuniste, precum şi conferințele 
Federaţiei Comuniste Balcanice. Cele 246 
de documente sunt însoţite astfel de un util 
ghid de lectură. Aceste preţioase izvoare 
istorice — multe redactate în limba germană 
(si traduse aici pentru prima dată) — includ 
rapoarte, adrese etc. trimise de comuniştii 
români în primul rând către Comitetul 
Executiv al Cominternului. Multe sunt 
adevărate delatiuni ce conturează profilul 
sectei politice numite PCR - care alterna 
activitatea legală cu cea ilegală — şi definind 
cultura politică a comunismului românesc. 
Din alte materiale rezultă preocuparea co- 
munistă privind înregimentarea artiştilor 
(inclusiv a muzicantilor şi a lucrătorilor din 
teatre); comuniştii deplângeau faptul că în 
anul 1924 această categorie de muncitori 
intelectuali (neafiliati vreunui sindicat pro- 
sovietic) atingea cifra de 15.000 (docu- 
mentul nr. 131, p. 754). Cu greu se poate 
vorbi — pentru perioada interbelică şi pen- 
tru anii celui de-al Doilea Război Mondial 
— despre o formulare coerentă a unor po- 
litici culturale din partea Partidului Comu- 
nist din Románia si a formatiunilor sub 
care s-a deghizat în anii ilegalitátii. Mai de- 
grabá programul cultural pare subordonat 
strategiei privind agitația şi propaganda, 
politicii față de minorităţi, precum şi 
orientărilor privind proprietatea, în sensul 
că se poate deduce concepţia faţă de drep- 
tul de proprietate intelectuală (nuanţată, 
chiar contrazisă, în anii 1950 prin legislaţia 
referitoare la dreptul de autor). Evident, 
acest gen de subordonare reflectă şi consis- 
tenta reprezentare a minorităţilor naţionale 
în componenţa partidului, şi dependenţa 
de Comintern. În perioada interbelică au 
existat, pe lângă un aşa-zis teatru proletar 
agitatoric, diverse societăţi „culturale“, 
„sportive“ şi o presă (pro)comunistă. Din 
rândurile acestor membri ai asociaţiilor di- 
rijate de comuniști, precum si ale ziariştilor, 
ale divergilor militanti se vor recruta — după 
1944 — şi viitoare cadre pentru diferitele 
structuri instituţionale care au guvernat 
spaţiul cultural: Comitetul de Cultură şi 
Artă, Secţia de propagandă şi agitaţie, Mi- 
nisterul Artelor, uniunile de creaţie ş.a.m.d. 
Dosarul de partid şi militantismul din pe- 
rioada interbelică devin uneori criterii su- 
preme în ascensiunea politică şi profesi- 
onală. Vechimea în partid a unui Barbu 
Zaharescu (Bernard Zuckerman) — v. docu- 
mentul nr. 130 - pare să conteze în anii 
1950, când Leonte Răutu îl supune unei 
aspre critici de partid din cauza unui curs 
de economie politică considerat „eretic“. 
Barbu Zaharescu cade în dizgrație, dar ac- 
tivitatea în rândurile PCR — mai timpurie 
decât cea a pontifului ideologic — pare să îl 
salveze pe profesorul de economie marxist- 
leninistă. Dar cartea nu este importantă 
doar pentru completarea biografiile unor 
lideri comunişti aflaţi în poziţii însemnate 

şi după 1945, ci şi pentru că este un alt pas 
spre întregirea corpusului de documente 
privind Partidul Comunist, culegeri care să 
fie editate în mod adecvat şi comentate pe 
măsură. În anul 2009 a fost tipărit volumul 
de documente anexă la Raportul final, inti- 
tulat Istoria comunismului din România, care 
acoperă intervalul 1945-1965, lucrare alcă- 
tuită de Mihnea Berindei, Dorin Dobrincu 
şi Armand Goşu. Aceeaşi echipă va publica 
în curând volumul 2, care cuprinde perioa- 
da 1965-1973. 

Volumul editat de Costin Feneşan este 
bine-venit mai ales în contextul în care, pe 
lângă câteva studii meritorii publicate până 
acum, există şi lucrări care sunt mai degra- 
bă exemple de cum nu trebuie scrisă istoria 
interbelică a comunismului din România. 
S-a scris despre mişcarea comunistă inter- 
belică — apelându-se mai ales la documen- 
tele Poliţiei, ale Sigurantei — într-o manieră 
senzationalistá, punându-se accent pe fap- 
tul cá PCR a fost un partid format doar din 
spioni, aflati pe statele de platá ale Mos- 
covei. In multe cazuri aga a fost, dar nu tre- 
buie ignorat cá au existat $1 alte aspecte ale 
aderentei la Partidul Comunist: convingeri 
(de nuanţă totalitară, dar nu mai puţin con- 
vingeri), fanatism, o pasiune comunistă, 
stârnită şi mai mult de revoluţia bolşevică 
din octombrie 1917. Sigur că sunt impor- 
tante toate categoriile de surse, inclusiv 
documentele Sigurantei, dar de multe ori 
aceste izvoare au fost luate ca atare, fără 
să fie supuse unei critici, fiind reproduse 
fără precautii în diverse studii sau în lucrări 
de popularizare (chiar si volumele publicate 
de Stelian Tănase suferă pe alocuri de acest 
derapaj istoriografic). Or, Sub steag străin: 
Comunistii şi Partidul Comunist din Romá- 
nia în arhiva Kominternului, 1919-1924 ne 
oferă un acces larg și la vocea comuniștilor; 
evident că este un discurs ideologic radical, 
extremist, dar — editat în mod ştiinţific şi 
pus în context — ne ajută să înţelegem con- 
ditiile în care a apărut şi s-a dezvoltat miş- 
carea comunistă din România. O mişcare 
condusă în bună parte — așa cum precizează 
şi Costin Feneşan (în Cuvántul-inainte, p. 
12) — de intelectuali, de persoane care au 
urmat studii universitare temeinice. Poate 
nu este întâmplător că Alexandru Nicolau 
— cu doctorat în drept la Sorbona - invocă 
o anumită continuitate a Partidului Comu- 
nist cu mișcarea revoluţionară pașoptistă 
(p. 186). Acest aspect al continuității va 
deveni o temă a istoriografiei după 1948. 
De fapt, prin aceste documente se creionea- 
ză şi o istorie a României în anii Primului 
Război Mondial, din perspectivă comu- 
nistă; previzibil, participarea românească în 
război este etichetată ca fiind una impe- 
rialistă, iar acest discurs se va prelungi în 
istoriografia oficială din anii 1947-1958. 

Poate că singurul lucru care îi lipseşte 
acestui volum este un indice de nume. Este 
un mare impediment, dar, pe de altă parte, 
îl sileşte pe cititorul pasionat să răsfoiască 
mai atent şi poate chiar să citească întreaga 
carte — „un roman“ cu comunişti, cum îl 
descria Florin Țurcanu. Dacă în calitate de 
director general al Arhivelor Naţionale (în- 
tre 1998 şi 2002) Costin Feneşan a eşuat 
în ceea ce priveşte asigurarea transparenţei 
şi a accesului egal la documente, prin acest 
volum se vădeşte din nou ca un cercetător 
erudit şi plin de rigoare. 

Ei 

Avangarda rusă 


Un răsărit 
şi mai sufocant 
Boris Pasternak 


(1890-1960) 


Dimineata-ntreagá gurlui porumbelul 
La geamul dumitale. 

Pe scocuri, pe burlane, 

Ca mâneci de cămăşi ude, 
Crengile îşi dădeau duhul. 
Bureza. Şi cu uşorul 
Norii treceau peste 

Piaţa prăfuită 

Şi mă tem că pe tarabe 

Ei îmi legănau 

Tristetea. 

Ii imploram sá inceteze, 
Şi părea cá şi-ncetară. 
Răsăritul era gri 

Ca o ceartă în tufis, 

Ca graiul arestatilor. 


Eu imploram să vină ceasul 

Când după geamul dumitale 
Precum un ghețar montan 
Spălătorul îşi dezlántuie 

Aversa-i peste lighean 

Şi se aude lunecos 

Cântul bucátelei de săpun. 

Jarul pe obraz şi frunte odihnită 
Abureşte precum gheaţa pe sticla fierbinte 
Şi pe-al oglinzii ochi buimac 

Insă înălțimea de dincolo de vorbe 
Sub drapelul norilor plutitori 
Rugámintile nu-mi auzea 

In liniştea ca deasa promoroacă, 
Leoarcă precum o manta, 

Ca prăfuitul ecou de treieriş, 

Ca o sonoră ceartă în tufiş 


Eu îi rugam — 

Nu má chinuiti! 

Nu pot sá dorm. 

Dar - bureza. Şi, ingirati, 
Norii treceau dezordonat 
Peste piata práfuitá 

Şi, ca recrutii, dincolo de sat, 
Rátáceau nu un ceas, nu un veac, 
Ca prizonierii austrieci, 

Ca o rágusealá în surdină, 
Ca un horcăit: 

„Soră, 

Mi-i sete“ 

Am murmurat. 


1917, vara 


Sfârşitul 


Aievea-s toate? E timp de-a chefui? 
Mai bine să dormi etern, să dormi, 

să dormi 
Şi nicicum să visezi. 


Din nou - strada. Din nou - pologul 
de tul, 
Din nou, in noapte, — stepă, geamát, 
freamát 
Acuma şi mereu. 


In august, frunzişul astmatic pân” la ultim 
atom 


Visează tihnă, întuneric. Dar câinii în 
goană 
Trezesc, brusc, grădina. 


Aşteaptă — s-or mai potoli. Dar deodată — 
din umbră 
Apare-un uriaş, altul. Paşi. „Aici e 
şurubul“, 
Şuierat, somat: Tio! 


Pentru cá el parcá ar fi udat, ar fi risipit 
Sleaul cu pasul nostru! El chiar si 

palisada o 
Istovi cu tine. 


Toamnă. Galeşe-s márgelusele vânăt- 

palide, 
Ah, putregaiule, de moartea şi mie, ca ţie, 
De viaţă silă mi-i! 


O, inoportun noaptea támáiazá cu 
manevre 
De locomotive; pe ploaie frunze se rup 
înspre 
Stepă, ca altele. 


Ferestrele-mi fac scene. Însă nu are vreun 

rost! 
Uşa se rupe din balamale, ei sărutându-i 
A coatelor gheață. 


Să-mi faci cunoştinţă cu cineva dintre cei 
crescuţi, 

Precum dânşii, în treierişul sudicelor holde, 

Paragini, secară. 

Însă cu strepezire, cu-ntepenire, cu noduri 

In gât şi cu tânga atâtor cuvinte oboseşti 

De-a mai prieteni! 


1917 


Epistolie 
către un COCOS 
Elizaveta Polonskaia 


(1890-1969) 


Cocosule roşcat, ce bine-ti este 
„Cu-cu-ri-gu!“-ul să ţi-l strigi spre soare. 
Dar s-or întâmpla schimbări în soarta ta: 
Cândva si tu vei fi un om, poate — oricare. 
Uita-vei cum miroase tárna după ploaie 
Şi gustul râmei din grămezi de bălegar. 
Pe vernala-ti creastă fi-va să-ţi tufleşti 

O cască barosană, un — radio-pescar. 

Sub aripă — o geantă, lângă piept bombat... 
Nu pur şi simplu un „cocoș“, ci „rara avis“! 
Şi, dacă-o fi să ne-ntâlnim, cumva-cândva 


Ai putea uita să mi te-nchini, ferice ins... 


(1921) 
L| 


Traducere si antologie de 

Nationalul la LUCIAN BLAGA 
(Urmare din p. 7) 


impun un spirit dominant, eu nu le pot 
servi“.% 


ESPRE FILOSOFIA lui Blaga s-a spus 
D adesea că este o „filosofie naţională“ 
sau o „filosofie românească“. Constantin 
Noica socotea că Blaga a dat o „filosofie 
naţională“ elaborată şi originală. Nu este 
totuşi clar ce se are în vedere când filosofia 
lui Blaga este calificată în acest fel. Nici 
Noica, nici alţii nu au spus-o. 

Se poate arăta că filosofia lui Blaga nu 
este „națională“, bunăoară în sensul exi- 
gentei gândiriste de „autohtonizare a filo- 
sofiei“. Vasile Băncilă, care a formulat cel 
mai clar această exigentá, scria că „rolul 
filosofiei, la drept vorbind, este, în foarte 
mare măsură dacă nu în totul, să actualize- 
ze, să precizeze, să completeze şi să subli- 
meze — făcând loc şi variantei sau coeficien- 
tului personal — filosofia latentă şi difuză 
care e in popor“.*” Poate fi caracterizată 
filosofia lui Blaga în aceşti termeni? Se 
poate oare susţine că metafizica lui, filo- 
sofia cunoaşterii sau a culturii ar actualiza 
sau preciza „O filosofie latentă şi difuză care 
e în popor“? Este mai mult decât îndoiel- 
nic că acesta fost obiectivul urmărit şi în- 
făptuit de Blaga prin construcția sistemu- 
lui său filosofic. Ceea ce a crezut Blaga este 
că matricea stilistică a culturii populare re- 
prezintă temelia unei culturi majore. O ase- 
menea cultură se va dezvolta în cadre sti- 
listice care sunt „prefigurate“ de cultura 
populară. Marea creaţie cultă pune însă în 
valoare posibilități cuprinse în cultura po- 
pulară mai mult ca „latenţe“ şi ,potentia- 
lităţi“. Ceea ce se poate vedea foarte bine, 
de pildă, în realizările supreme ale geniului 
artistic. Blaga le aprecia pe acestea deoa- 
rece exprimă, nu in mod strâmt, „etnogra- 
fic*, ci prin distilare şi transfigurare, trá- 
sáturi stilistice specifice şi originale ale 
sensibilităţii populare.“ Cu greu s-ar putea 
contesta că metafizica Marelui Anonim şi a 
diferentialelor divine are o inspirație mitică 
şi reprezintă, până la urmă, aşa cum recu- 
nostea şi sublinia Blaga, un „mit filosofic“, 
care nu ar fi putut răsări pe orice sol. Imi 
îngădui însă să cred că va fi greu să se arate 
că această metafizică ar fi o expresie directă 
a „unei filosofii latente şi difuze care e în 
popor“. Avem bune motive să credem că 
Blaga ar fi privit solicitarea de a-şi carac- 
teriza propria filosofie în acest mod drept 
o caricatură a vederilor sale privitoare la 
determinarea stilistică a creaţiilor culturii, 
precum şi la relaţia dintre cultura populară 
şi marea creaţie cultă, pe care ar fi atribuit-o 
neintelegerii sau relei-vointe. El ar fi re- 
simtit-o probabil drept tot atât de neave- 
nitá si deplasatá cum a resimtit pretentia 
marxismului vulgar de a caracteriza o operá 
de artá, o conceptie filosoficá sau o viziu- 
ne religioasá drept simpla expresie a inte- 
reselor si názuintelor unui grup social. 

Fără îndoială cá Blaga ar fi recunoscut 
în motive ale gândirii populare, în ceea ce 
el a numit »apriorism románesc* surse de 
inspiraţie şi motive ale creaţiei sale poeti- 
ce Şi filosofice. Ideea că gândirea lui filoso- 
fică ar fi una locală, că aceasta ar putea co- 
munica ceva semnificativ doar acelora care 
împărtăşesc cu autorul ei una şi aceeaşi ma- 
trice stilistică i-a fost însă cu totul străină. 
Nu ne putem îndoi că Blaga a văzut în sis- 


temul său filosofic o creaţie spirituală cu 
semnificaţie universală. Convingerea lui 
profundă şi neclintită a fost totodată că 
semnificaţia universală a unei opere de cul- 
tură este potentatá tocmai prin specificita- 
tea ei stilistică. Autorul Trik giilor a preci- 
zat nu o dată cá acea matrice stilistică ce 
îşi pune pecetea pe producţiile unui spirit 
creator cuprinde, alături de trăsături pro- 
prii comunităţii căreia îi aparţine, multe 
alte caracteristici, unele strict personale. 
Atât primele, cât şi ultimele pot conferi 
unei opere acele atribute care îi asigură o 
audienţă universală. Este unul dintre sen- 
surile pe care le-am putea da metaforei lui 
Noica a „închiderii care se deschide“. 

Concluzia generală care se desprinde 
din aceste consideraţii este că patriotismul 
lui Blaga, legătura lui cu spiritualitatea tra- 
ditionalá a satului şi cu valorile nationale în 
general au fost incontestabile, dar că ele 
erau libere de exclusivism şi tendințe apo- 
logetice. În pofida unor suspiciuni şi pre- 
judecăţi persistente, ceercetătorul informat 
şi obiectiv, de buná-credintá, va fi condus 
la încheierea că poziţiile filosofice ale lui 
Blaga sunt în afara oricăror determinante 
de ordin politic. El nu va găsi vreun temei 
ce rezistă pentru asocierea lor cu ideolo- 
gia naționalistă românească. Blaga a privit 
cu detașare viaţa politică şi a judecat foar- 
te critic disputele politice şi ideologice ale 
vremii. Iar naționalismul populist al politi- 
cienilor, ziariştilor şi publiciştilor l-a re- 
simţit nu numai drept vulgar, dar şi susti- 
nut de resentimente nedemne de un om 
care gândeşte liber. Pentru filosof, ca şi 
pentru poet, nationalul, etnicul a fost în- 
totdeauna doar o realitate culturală, spi- 
rituală.“ Orice încercare de a atribui o 
semnificaţie ideologică sistemului său de 
gândire poate fi, aşadar, apreciată drept des- 
calificantă din unghiul de vedere al intele- 
gerii filosofice. Este ceea ce a exprimat pro- 
babil cel mai bine Ion Dezideriu Sîrbu, 
într-o comunicare particulară adresată fii- 
cei lui Blaga, care scapă oricărei bănuieli de 
conformism, sub titlul de „observaţie per- 
sonală“: 


Îndrăznesc a afirma, că — fără să am deo- 
camdată nici competenţa şi nici timpul ne- 
cesar să o dovedesc printr-un studiu adecvat 
- consider cá opera filosofică a lui Blaga, 
fiind şi rămânând filosofică, nu ar putea fi 
nicicând şi de nimeni convertită într-o ideo- 
logie politică. Blaga nu a făcut şcoală filo- 
sofică (dovadă că niciunul din foştii săi stu- 
denti nu i-a continuat opera), nu a militat, 
nu à combátut, nu a iegit la defilare... Filo- 
sofia aceasta nu e din lumea aceasta, e mai 
aproape de păsări, de visátori, de zburători 
— decât de militanti în probleme de justiţie 
şi reforme sociale. Aşa cum folclorul nu 
poate fi folosit decât sub forme ridicole, la 
şedinţele de comitet de bloc, tot aşa filoso- 
fia lui Blaga nu are ce căuta în vreo discuţie 
de natură ideologică.” 

1939), in Victor Neumann si Armin 
Heinen (ed.), Istoria României prin con- 
cepte: Perspective alternative asupra lim- 
bajelor social-politice, laşi: Polirom, 2010, 
p. 76. 

2. H.-Chr. Maner, Notiunea de Europa din 
perspectiva ştiinţei istorice româneşti, in 
Neumann şi Heinen, p. 256. 


3. B. Trencsenyi, Conceptualizarea caracteru- 
lui naţional în tradiţia intelectuală româ- 
nească, in Neumann şi Heinen, p. 357- 
358. 

4 Vezi K. Hitchins, România 1866-1947, tra- 
ducere de George Potra si Delia R ăzdoles- 
cu, Bucureşti: Humanitas, 1994, p. 330 şi 
p. 331-337. 

5. Vezi Cl. Karnoouh, Românii: Tipolegie si 
mentalități, traducere de Carmen Stocan, 
Bucureşti: Humanitas, 1994, îndeosebi 
p. 165-166 si p. 170. Un element esenţial 
al interpretării lui Karnoouh il reprezintă 
asocierea filosofiei lui Blaga cu programul 
ideologic al naţionalismului românesc. 
Semnificativă în acest sens este una dintre 
observaţiile sale: „Intre cele două războaie, 
Blaga a fost arhitectul cu verb poetic al 
acestei ambiguitáti [adică al refuzului de a 
recunoaşte că ofensiva culturii planetare 
conduce la agonia culturii populare - n.m., 
M. E], în timp ce alţii, mai puţin inspirati, 
mai grosolani, încercau să-i găsească o în- 
truchipare politică imediată“ (p. 170). 

6. Omul, individul şi colectivitatea, se reali- 
zează abia prin încercările de revelare a 
misterului. În Geneza meta forei și sensul cul- 
turii (1937), Blaga scria: „Prin încercările 
sale revelatorii, omul devine însă creator şi 
anume creator de cultură în genere. Facem 
deci aici o deducție a condiţiilor culturii 
adáncind înseși dimensiunile existențiale ale 
omului. Cultura, în această perspectivă, nu 
este un lux pe care şi-l permite omul ca o 
podoabă, care poate să fie sau nu: cultura 
rezultă ca o emisiune complementară din 
specificitatea existenţei umane ca atare, care 
este existență în mister si pentru revelare... 
Cultura ţine deci mai strâns de definiţia 
omului decât conformaţia sa fizică, sau cel 
puţin tot aşa de strâns. Mi se va obiecta 
că nu toti oamenii sunt creatori de cultură. 
Desigur. Dar virtual sau de fapt, toţi oame- 
nii participă la cultură în măsura omeniei 
lor, activ sau receptacular* (Geneza metafo- 
rei și sensul culturii, Bucureşti: Humanitas, 
1994, p. 169-170). Douăzeci de ani mai 
târziu, Blaga îşi încheia Ființa istorică, ul- 
timul studiu al sistemulu său, notând: 
„Omul este: 1. existenţă în orizontul lumii 
date şi pentru autoconservare; 2. existență 
în orizontul misterului şi pentru revelare. 
Specifică omului deplin este existenţa în 
orizontul misterului si pentru revelare“ (L. 
Blaga, Trilgia cosmolegică, Bucureşti: Hu- 
manitas, 1997, p. 507). Cu alte cuvinte, 
specifică şi definitorie pentru om este exis- 
tenta creatoare. 

7. Nu putem exclude această posibilitate, 
ţinând seama de faptul că după sinuciderea 
spectaculoasă a lui Weininger, în 1903, car- 
tea lui Sex si caracter a cunoscut numeroa- 
se ediţii şi era mult discutată, îndeosebi în 
mediul cultural vienez. 

8. C. Gană, Prefatá, in Lucian Blaga, Izvoade, 
Bucureşti: Editura Minerva, 1972, p. 6. 

9. Citat după reproducerea acestui document 
in Mircea Zaciu, Ca o imensă scenă, Tran- 
silvania, Bucureşti: Editura Fundaţiei Cul- 
turale Române, 1996, p. 394-395. 

10. Blaga o spune direct în manuscrisul roma- 
nului său autobiografic, la care a lucrat în 
ultima parte a vieţii: „Societatea burgheză! 
Nu m-am prăpădit niciodată de admirație 
faţă de ea. Totuşi degringolada acestei so- 
cietáti o regretam, căci în dispariţia ei ve- 
deam dispariţia unei libertăți individuale, 
de conștiință si de mişcare, de lucru şi crea- 
ţie, la care tineam ca la o premisă şi o con- 
ditie supremă a vieţii şi a spiritului“ (L. 
Blaga, Luntrea lui Caron, Bucureşti: Hu- 
manitas, 1990, p. 178). Iatá si un alt pasaj, 
dintr-o conversaţie reală sau închipuită, 
redată în aceeaşi scriere: „Biata noastră bur- 
ghezie, ticăloşită înainte de vreme, s-a ridi- 
cat doar în câteva decenii, ea n-a avut nici 

mácar timpul sá ajungá la constiinta de 
sine. Ea se prăbuşeşte fără a se fi lepădat de 
pácátoasa zgurá din care s-a ridicat. Nu de 
asta îmi pare rău... imi pare rău că spiritul 
intră în agonie... Ii va lua locul, în această 
regiune a pământului, un spirit conditio- 
nat, adică anti-spiritul“ (bid., p. 141). Da- 
că luăm în serios asemenea exprimări, ca şi 
multe relatări ale celor care i-au fost apro- 
piati lui Blaga după 1948, vom găsi puţin 
plauzibilă o sugestie a lui Dumitru Micu: 
„Era dispus să se integreze perfect noului 
climat biologic, cu singura condiţie de a nu 
i se cere să-şi renege propriul sistem filo- 
sofic. Or, exact aceasta i se cerea“ (vezi L 
Oprişan, Lucian Blega printre contemporani, 
Bucureşti: Editura Saeculum, 1995, p. 
309). 


. L. Blaga, Orizont si stil, Bucureşti: Huma- 


nitas, 1994, p. 41. 


. Blaga, Geneza meta forei şi sensul culturii, p. 


7]. 


. Blaga, Orizont si stil, p. 6. 

. Ibidem, p. 11. 

. Oprişan, p. 380. 

. L D. Sîrbu, Către Dorh Blaga, Apostrf, nr. 


11-12, 2005, p. 27. 


. Blaga, Orizont și stil, p. 173 şi p. 180. 
. Formulárile cele mai nete ale acestei idei 


pot fi gásite in uncle scrieri de tinerete. 
Astfel, în articolul Etncgrafie si artă, din 
volumul Ferestre colorate (1926), referindu- 
se la naţionalitate înţeleasă drept matrice 
stilistică a spiritului inconştient, Blaga no- 
tează: „Urmează din toate acestea, cu pute- 
re de axiomă, un lucru: naționalitatea unei 
opere nu trebuie căutată, ceea ce este pro- 
fund etnic se înfăptuieşte de la sine; prin- 
tr-un accent adăugat conştient nu se obține 
decât o diminuare a efectului dorit“ (citat 
după L. Blaga, Încercări filos fice, Timişoa- 
ra: Editura Facla, 1977, p. 227). Creatorul 
anonim sau cult s-ar afla, fără să ştie şi fără 
să vrea, sub dictatul unui stil. 

In scrisoarea citată mai sus, I. D. Sîrbu 
povesteşte că, trimiţându-l odată într-un sat 
ardelenesc, în care trăiau mai multe etnii, 
Blaga i-a spus: „Să fii atent: vei putea ve- 
dea acolo, seara la poartă, o tárancá român- 
că, una săsoaică, a treia unguroaică: fieca- 
re din ele vor lucra la o cusáturá: va trebui 
să întrebi cum e posibil ca, deşi stau casă 
lângă casă, de multe sute de ani, deşi îşi 
vorbesc, fiecare îşi coase modelele sale: 
românca — motive geometrice, unguroai- 
ca — tulipele sale, săsoaica — cocoşii săi...“ 
L. Blaga, Spaţiul mioritic (1936), Bucu- 
reşti: Humanitas, 1994, p. 15. Aceeaşi ob- 
servatie poate fi întâlnită, cu referire la ori- 
zontul spaţial infinit ondulat, în Orizont si 
stil, p. 79. 

Blaga, Spaţiul mioritic, p. 24. 

Ibidem, p. 165-166. 

Citat după Zaciu, p. 39%. 

Blaga, Geneza metaforei și sensul culturii, p. 
107. 

Pe ultima pagină a Spațiului mioritic, Blaga 
făcea observaţia că vocaţia mesianică „nu 
împrumută o prea frumoasă figură nici 
măcar popoarelor cu putere de inductiune 
mondială. Până acum niciun popor nu a 
devenit mare pornind de la un program 
mesianic“ (p. 220). Într-un articol, scris 
pentru un grupaj consacrat de revista 
Gândirea, în 1935, problemei raselor, sub 
titlul Despre rasă ca stil, Blaga s-a exprimat 
fără echivoc. Refuzând să ia în serios orice 
încercare de a caracteriza rasele prin „coe- 
ficienti biofiziologici“, Blaga considera 
doar deosebirile stilistice dintre culturile 
diferitelor grupuri de popoare. Respingând 
exaltarea valorilor spirituale ale unei anu- 
mite rase, autorul scria: „Mesianismul ra- 
sist e caracterizat prin credinţa că o anumi- 
tă rasă omenească ar deţine toate calităţile 
cu care Dumnezeu a ţinut să înzestreze 

genul omenesc şi că toare celelalte rase po- 
sedă aceste însuşiri numai parţial sau în- 
tr-un fel degradat sau viciat... În acord cu 
sine însuşi, mesianismul rasist de orice fel 
este atins de o penibilă orbire faţă de toa- 
te virtuțile altor rase. Un popor lovit de 
această cecitate spirituală nu mai e în stare 
să se depăşească şi nu se vede decât pe el 
însuşi“ (citat după D. Micu, „Gândirea“ si 
gândirismul, Bucureşti: Editura Minerva, 
1975, p. 205). Ulterior, Blaga a prezentat 
poziţia exprimată în acest articol astfel: 
„prezentam rasa ca o realitate... mă expri- 
mam însă categoric împotriva oricărei 
discriminări spirituale cât priveşte rasele. 
Am combătut în acel eseu îndeosebi mesia- 
nismul rasial arătând, printre altele, că rasis- 
mul national-socialist din Germania, îl 
socot modelat dupá ideile despre poporul 
ales din Vechiul Testament. Problema rase- 
lor o puneam in sensul unci echivalente a 
posibilităţilor creatoare proprii tuturor 
raselor. Teza mi-o sprijineam citând, prin- 
tre altele, poezii de-ale pigmeilor din Afri- 
ca şi de-ale triburilor din Oceania“ (vezi 
Zaciu, p. 389). 

Blaga, Geneza metaforci si sensul culturii, p. 
163. 

Blaga, Orizont si stil, p. 117. 

Corneliu Blaga, vărul lui Lucian Blaga, care 
i-a fost şef de cabinet atunci când a înde- 
plinit funcţia de secretar de stat la Minis- 
terul Afacerilor Externe, relata că în ziua 
când guvernul Goga a fost demis filosoful 
a exclamat uşurat: „Guvernul a căzut. Am 
scăpat!“ (vezi Oprişan, p. 110). 

Iată vederile pe care le atribuie în Luztrea 
lui Caron personajului care este aici un alter 
ego al său: „Filosoful Leonte Pătraşcu nu 
s-a amestecat niciodată în viaţa politică, 
având o oroarc de a opta în vreun fel la un 
program de partid... Prin unele opere ale 
sale, filosoful Leonte Pătraşcu pusese când- 
va în lumină cele mai nobile esențe ale 
románismului, într-un larg cadru de uma- 
nism spiritual, pe un plan de supreme va- 
lori universale, si fără de cea mai mică 
urmă de nationalism cu guşă tricoloră, 
strâmt şi etnografic“. Putin mai jos, despre 
acelaşi personaj se spune că a fost un om 
„care şi-a închinat existenţa exclusiv mari- 
lor probleme ale filosofiei, şi care în per- 
manenţă şi-a fixat o nobilă ambiţie din a 
se ţine departe de viaţa politică, deşi era 
mereu solicitat de toate partidele ce-şi 
disputau întâietatea pe arena vieţii obşteşti. 
Filosoful se călăuzea în această privinţă 
după principiul: politicul este moartea in- 
telectualui român!“ (Luntrea lui Caron, p. 
85 şi p. 86). 


. In textul Cuvinte pentru drum, din primul 


număr (mai 1921), se spune: „Pe drumul 
«Gândirii» fatal fiecare e răzleţ şi izolat. 
Drumul e deschis — altul pentru fiecare“ 
(apud Micu, p. 14). O asemenea declaraţie 
nu putea să nu-i placă lui Blaga, care a fost 
insufletit în întreaga lui viaţă de credinţa că 
fiecare spirit creator își are propriul său 
drum. 

Apărând memoria tatălui său, Blaga amin- 
tea cu apreciere activităţi ale acestuia cum 
au fost aducerea în satul Lancrăm a unor 
noi plante de cultură, introducerea unor 
tehnologii moderne, lămurirea sătenilor 
asupra avantajelor comasării pământului, 
răspândirea ştiinţei de carte şi combaterea 
superstițiilor (vezi Zaciu, p. 390-391). S-ar 
putea discuta cu folos pe marginea între- 
bării dacă asemenea consideraţii sunt în 
tensiune cu elogiul pe care îl face Blaga 
satului românesc tradiţional. 

Vezi, în acest sens, capitolul m, Viziunea si 
categoriile cunoaşterii etnice româneşti, si 
capitolul IV, Corespondentul viziunii etnice 
în cpera lui Blaga, din V. Băncilă, Lucian 
Blaga, energie românească (1938). 

Apud Micu, p. 152. 

Este semnificativ că Blaga califica „raţio- 
nalismul“ caracteristic mișcărilor religioa- 
se protestante din secolele XVI-XVII drept 
„sterilizant“, având în vedere stimulii si 
motivele pe care le oferea religiozitatea 
populară tradiţională pentru variate creații 
artistice sau metafizice. 


. V. Băncilă, Cadru filoscfic, in Lucian Blega, 


energie românească, îngrijirea ediţiei Ileana 
Băncilă, Timişoara: Editura Marineasa, 
1995, p. 12. 

Este demn de semnalat că ceea ce l-a opus 
pe Blaga lui Crainic şi acelor teologi orto- 
docşi care au atacat vehement scrierea lui 
despre religie este ceea ce l-a opus şi „noii 
ortodoxii“ ideologice, instaurată după răz- 
boi în România. Maria Avramescu rela- 
tează că, în primii ani după 1944, Blaga 
întâmpina sugestia de a colabora cu noile 
autorităţi rephcând în graiul său ardelenesc: 
„Nu-mi place cá sunt dogmatici! Mie mi-e 
urât de dogmatici“ (vezi Oprişan, p. 27). 

Vezi Dumitru Vatamaniuc, Lucian Blaga: 
Contribuții documentare la biografia sa și a 
cperei, Bucureşti: Mihai Dascal editor, 
1998, p. 14 şi p. 76. 

Vezi Oprişan, p. 567. Multe alte mărturii, 
în acest sens, pot fi întâlnite în relatările 
interlocutorilor lui I. Oprişan. Corneliu 
Blaga amintea că Crainic i-a reproşat lui 
Blaga a nu fi amintit de Gândirea în discur- 
sul său de recepţie la Academie, din 1937. 
Mai târziu, Crainic a fost profund decep- 
tionat de prezentarea dată de Blaga religiei 
drept o creație a minţii omeneşti. Crainic 
se plângea de lipsa de disponibilitate a lui 
Blaga de a se angaja în acea „luptă comu- 
nă“ pe care o ducea grupul din jurul revis- 
tei. Blaga, la rândul său, s-a simţit obligat 
să-şi anunţe public distantarea atunci când 
revista a căpătat o coloratură naționalist- 
extremă (vezi Oprişan, p. 116 şi p. 126- 
127). Până şi Vasile Băncilă admitea că Bla- 
ga era preocupat să-şi apere ceea ce el soco- 
tea a fi valoarea cea mai de preţ — libertatea 
de gândire — de canoanele spiritualismului 
ortodox. Blaga i-a spus: „Eu nu sunt an- 
tiortodox, ci sunt numai eterodox* (cp. cit., 
p. 80). 

Băncilă, p. 91. 

Să ne gândim la ceea ce scrie Blaga despre 
Eminescu în Spaţiul mioritic. Blaga aprecia 
în mod deosebit proza lui Mihail Sadovea- 
nu având în vedere, în primul rând, modul 
cum scriitorului îi reuşeşte transfigurarea 
unor motive ale sensibilităţii şi gândirii po- 
pulare care se exprimă în acele mituri, le- 
gende şi eresuri, pe care Eminescu le resim- 
tea „abia înţelese, pline de înţelesuri“. Din 
această perspectivă putem înţelege mai bine 
ceea ce îi scria Blaga lui Marin Ciortea 
despre Sadoveanu, în noiembrie 1943: „In 
Academia actuală nu există decât un singur 
om genial, pentru care am o imensă admi- 
ratie* (vezi Vatamaniuc, p. 15). 

Extrem de concludent, din acest punct de 
vedere, este un mic articol intitulat Tara 
din inima noastă, scris de Blaga după eve- 
nimentele anului 1940 si publicat in ianua- 
rie 1941. Blaga punea in contrast aici tara, 
ca realitate teritorială, cu tara ca entitate 
spirituală: „Acest orizont, care de pe pă- 
mánt, s-a retras în inima noastră îl purtám 
în noi, închis în noi, ca orizont viu si neui- 
tat, pe care nicio măsură omenească nu-l va 
putea revizui. Tara din inima noastră, ori- 
zontul tocmai suficient pentru orice creație 
oricât de mare a spiritului, tara de tot- 
deauna, rămâne neatinsă acolo, înăuntrul 
nostru“ (citat după Oprişan, p. 350). 

I. D. Sîrbu către Dorli Blaga, p. 27. 

